**ΠΡΟΫΠΟΛΟΓΙΣΜΟΣ ΓΕΝΙΚΗΣ ΚΥΒΕΡΝΗΣΗΣ**

**1. Γενικά**

Στον Προϋπολογισμό (Νοέμβριος 2015) έτους 2016, το πρωτογενές αποτέλεσμα της Γενικής Κυβέρνησης σε όρους Σύμβασης Χρηματοδοτικής Διευκόλυνσης (ΣΧΔ), είχε προβλεφθεί ότι θα διαμορφωθεί σε πλεόνασμα 919 εκατ. ευρώ ή 0,53% του ΑΕΠ, ενώ με βάση τη μεθοδολογία του Ευρωπαϊκού Συστήματος Λογαριασμών (ESA) είχε προβλεφθεί σε πλεόνασμα 3.126 εκατ. ευρώ ή 1,8% του ΑΕΠ.

Με βάση τα στοιχεία της εκτέλεσης του Προϋπολογισμού, το πρωτογενές αποτέλεσμα της Γενικής Κυβέρνησης προβλέπεται ότι σε όρους ΣΧΔ θα διαμορφωθεί σε 1.907 εκατ. ευρώ ή 1,09% του ΑΕΠ, αυξημένο έναντι του στόχου κατά 1.032 εκατ. ευρώ ή 0,59% του ΑΕΠ.

Λόγω της υπέρβασης του στόχου, θα εξετασθεί άμεσα η δυνατότητα εφάπαξ διάθεσης μέρους της υπέρβασης σε δράσεις για την ενίσχυση της κοινωνικής συνοχής και προστασίας.

Σε όρους ESA το πρωτογενές αποτέλεσμα εκτιμάται ότι θα διαμορφωθεί σε 2.253 εκατ. ευρώ ή 1,3% του ΑΕΠ.

Η δημοσιονομική στρατηγική για το 2016 περιελάμβανε την υλοποίηση των αναγκαίων για την επίτευξη της ΣΧΔ διαρθρωτικών μεταρρυθμίσεων και θεσμικών αλλαγών, όπως:

* η αναμόρφωση του ενιαίου μισθολογίου με την ενσωμάτωση σημαντικών καινοτομιών σε ό,τι αφορά τη διαχείριση του ανθρώπινου δυναμικού,
* η επέκταση των εφαρμοζόμενων δράσεων για την αντιμετώπιση της ανθρωπιστικής κρίσης,
* η εντατικοποίηση των δράσεων για την αντιμετώπιση των προσφυγικών και μεταναστευτικών ροών,
* η υλοποίηση του σχεδιασμού για την απορρόφηση των κονδυλίων του ΠΔΕ, καθώς και η επίτευξη των στόχων για την ολοκλήρωση των προγραμμάτων του ΕΣΠΑ 2007-2013,
* η πιλοτική εφαρμογή του Κοινωνικού Εισοδήματος Αλληλεγγύης,

|  |  |  |  |  |
| --- | --- | --- | --- | --- |
| **Πίνακας 3.1 Αποτελέσματα Γενικής Κυβέρνησης περιόδου 2015 – 2017**  **(σε εκατ. ευρώ)** | | | | |
|  |  |  |  |  |
| **Γενική Κυβέρνηση κατά ESA ανά υποτομέα** | | **2015**  **Απολογισμός** | **2016**  **Εκτίμηση** | **2017**  **Πρόβλεψη** |
| **1.** | Ισοζύγιο Κρατικού Προϋπολογισμού  (Βουλή, Υπουργεία, Περιφερειακές Υπηρεσίες Υπουργείων και Αποκεντρωμένες Διοικήσεις) | -8.780 | -7.060 | -3.819 |
| **2.** | Ισοζύγιο Κεντρικής Κυβέρνησης  (Κράτος, ΝΠ, ΔΕΚΟ ταξινομημένες εντός της Γενικής Κυβέρνησης και νοσοκομεία) | -13.132 | -3.851 | -1.279 |
| **3.** | Ισοζύγιο Οργανισμών Τοπικής Αυτοδιοίκησης (ΟΤΑ) | 458 | 292 | 70 |
| **4.** | Ισοζύγιο Οργανισμών Κοινωνικής Ασφάλισης (ΟΚΑ) εκτός Νοσοκομείων | -560 | -206 | -252 |
| **5.** | **Ισοζύγιο Γενικής Κυβέρνησης (2+3+4)** | **-13.234** | **-3.776** | **-1.461** |
|  | *% του ΑΕΠ* | *-7,5* | *-2,2* | *-0,8* |
| **6.** | Ενοποιημένοι τόκοι Γενικής Κυβέρνησης | 6.325 | 6.019 | 5.941 |
|  | *% του ΑΕΠ* | *3,6* | *3,4* | *3,3* |
| **7.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία ESA (5+6)** | **-6.909** | **2.253** | **4.480** |
|  | *% του ΑΕΠ* | *-3,9* | *1,3* | *2,5* |
| **8.** | **Πρωτογενές αποτέλεσμα Γενικής Κυβέρνησης σύμφωνα με τη μεθοδολογία της Σύμβασης Χρηματοδοτικής Διευκόλυνσης** | **441** | **1.907** | **3.687** |
|  | *% του ΑΕΠ* | **0,3** | **1,1** | **2,0** |
| **9.** | **Ενοποιημένο Χρέος Γενικής Κυβέρνησης** | **311.673** | **315.400** | **319.200** |
|  | *% του ΑΕΠ* | **177,4%** | **180,3%** | **176,5%** |
|  | **ΑΕΠ** | **175.697** | **174.908** | **180.817** |

**Σημείωση: Τυχόν διαφορές ποσών και ποσοστών στους πίνακες που ακολουθούν οφείλονται σε στρογγυλοποιήσεις.**

* οι παροχές για την αντιστάθμιση των συνεπειών από την απώλεια του ΕΚΑΣ,
* η εφαρμογή, από τον Ιούλιο 2016, του προγράμματος εξόφλησης ληξιπρόθεσμων υποχρεώσεων των φορέων της Γενικής Κυβέρνησης που αφορούν σε επιστροφές φόρων και οφειλές σε τρίτους με ιδιαίτερα θετικές συνέπειες στην πραγματική οικονομία (τόνωση της ρευστότητας, αύξηση της απασχόλησης, βελτίωση των μακροοικονομικών δεικτών).

Ταυτόχρονα, συνεχίζεται η υλοποίηση των δράσεων για την επιτάχυνση των διαρθρωτικών μεταρρυθμίσεων στην οικονομία, των θεσμικών αλλαγών στον δημόσιο τομέα, αλλά και της κοινωνικής προστασίας για τους οικονομικά ασθενέστερους.

Οι ανωτέρω δράσεις εκτιμάται ότι διασφαλίζουν την επίτευξη των στόχων της ΣΧΔ για το έτος 2016.

**2. Κρατικός προϋπολογισμός 2016**

Σε δημοσιονομική βάση τα έσοδα του Κρατικού Προϋπολογισμού εκτιμάται ότι θα διαμορφωθούν σε 51.312 εκατ. ευρώ παρουσιάζοντας αύξηση κατά 6,1%, σε σχέση με τα αντίστοιχα έσοδα του 2015.

**2.1 Τακτικός προϋπολογισμός**

**Έσοδα**

Τα καθαρά έσοδα του Τακτικού Προϋπολογισμού (σε ταμειακή βάση), μετά τη μείωση των επιστροφών φόρων, εκτιμάται ότι θα διαμορφωθούν στα 48.103 εκατ. ευρώ, παρουσιάζοντας αρνητική απόκλιση κατά 1.131 εκατ. ευρώ ή 2,3% έναντι του στόχου του Προϋπολογισμού του 2016. Η απόκλιση αυτή οφείλεται κυρίως στα:

* έσοδα από ANFAs και SMPs που θα διαμορφωθούν σε 375 εκατ. ευρώ (ποσό που αποδόθηκε από την ΤτΕ), ενώ στον Προϋπολογισμό του 2016 είχε προβλεφθεί το ποσό των 1.691 εκατ. ευρώ (απόκλιση 1.316 εκατ. ευρώ),
* έσοδα από αποκρατικοποιήσεις που θα διαμορφωθούν σε 123 εκατ. ευρώ, ενώ στον Προϋπολογισμό 2016 είχε προβλεφθεί ποσό ύψους 1.802 εκατ. ευρώ (απόκλιση 1.679 εκατ. ευρώ). Η απόκλιση αυτή οφείλεται κυρίως στην προβλεπόμενη μεταφορά είσπραξης του τιμήματος από την πώληση των περιφερειακών αεροδρομίων ύψους 1.234 εκατ. ευρώ στο 2017,
* έσοδα από την τελευταία δόση του Ενιαίου Φόρου Ιδιοκτησίας Ακινήτων (ΕΝΦΙΑ), εκτιμώμενου ποσού 323 εκατ. ευρώ, λόγω μετακύλισης της τελευταίας δόσης του 2016 στον Ιανουάριο του 2017.

Η συνολική απόκλιση, εξαιτίας των παραπάνω γεγονότων, ύψους 3.318 εκατ. ευρώ, περιορίζεται στα 1.131 εκατ. ευρώ λόγω της υπεραπόδοσης των λοιπών κατηγοριών εσόδων κατά 2.187 εκατ. ευρώ.

Στις εκτιμήσεις των εσόδων έχουν ληφθεί υπόψη και οι αποδόσεις των νέων παρεμβάσεων που θεσμοθετήθηκαν και εφαρμόσθηκαν στο 2016, όπως:

* η αναμόρφωση του Κώδικα Φορολογίας Εισοδήματος,
* η αναμόρφωση των συντελεστών και η χρονική επέκταση της ειδικής εισφοράς αλληλεγγύης,
* η αύξηση του συντελεστή ΦΠΑ,
* η αναμόρφωση της φορολογίας οχημάτων,
* η αναμόρφωση του Ειδικού Φόρου Κατανάλωσης (ΕΦΚ) επί των ενεργειακών προϊόντων,
* το τέλος στη συνδρομητική τηλεόραση,
* η αύξηση της συμμετοχής του Δημοσίου στα μικτά κέρδη από τυχερά παίγνια,
* η αύξηση του Ειδικού Φόρου Κατανάλωσης (ΕΦΚ) στο ζύθο,
* οι φορολογικές απαλλαγές από το νέο επενδυτικό νόμο.

Λαμβάνοντας υπόψη και τις εθνικολογιστικές προσαρμογές, τα έσοδα του Τακτικού Προϋπολογισμού, σε δημοσιονομική βάση, εκτιμάται ότι θα διαμορφωθούν στα 47.568 εκατ. ευρώ, αυξημένα κατά 483 εκατ. ευρώ έναντι του στόχου.

| **Πίνακας 3.2 Ισοζύγιο Γενικής Κυβέρνησης σύμφωνα με τη μεθοδολογία European System of Accounts (ESA)**  **(σε εκατ. ευρώ)** | | | | |
| --- | --- | --- | --- | --- |
|  | | | | |
|  | **2015** | **2016** | | **2017** |
| **ΔΥΕ1** | **Προϋπολογισμός2** | **Εκτίμηση** | **Πρόβλεψη** |
| **Ι. Έσοδα (1+2)** | **51.593** | **53.653** | **52.479** | **54.529** |
| **1. Καθαρά έσοδα τακτικού προϋπολογισμού (α+β-γ+δ+ε)** | **46.761** | **49.233** | **48.103** | **50.374** |
| **α. Τακτικά έσοδα (1+2+3+4)** | **47.792** | **48.431** | **50.477** | **51.001** |
| 1. Άμεσοι φόροι | 19.936 | 20.028 | 20.711 | 20.415 |
| 2.Έμμεσοι φόροι | 23.781 | 24.738 | 25.108 | 26.443 |
| 3. Απολήψεις από ΕΕ | 428 | 325 | 400 | 523 |
| 4. Μη φορολογικά έσοδα3 | 3.646 | 3.340 | 4.258 | 3.620 |
| β. Μη τακτικά έσοδα | 1.533 | 578 | 415 | 273 |
| γ. Επιστροφές φόρων | 3.108 | 3.268 | 3.287 | 3.289 |
| δ. Έσοδα αποκρατικοποιήσεων | 254 | 1.802 | 123 | 2.044 |
| ε. Μεταφορά εσόδων από ANFA | 291 | 1.691 | 375 | 345 |
| **2. Έσοδα ΠΔΕ (α+β)** | **4.832** | **4.420** | **4.376** | **4.155** |
| α. Εισροές από ΕΕ | 3.900 | 4.170 | 4.196 | 3.975 |
| β. Ίδια έσοδα | 932 | 250 | 180 | 180 |
|  |  |  |  |  |
| **ΙΙ. Δαπάνες Κρατικού Προϋπολογισμού (1+2)** | **55.921** | **57.180** | **57.767** | **56.286** |
| **1. Δαπάνες Τακτικού Προϋπολογισμού (α+β)** | **49.544** | **50.430** | **51.017** | **49.536** |
| **α. Πρωτογενείς δαπάνες (1+2+3+4+5+6+7+8+9+10)** | **43.744** | **44.500** | **45.416** | **43.986** |
| 1. Μισθοί και συντάξεις4 | 18.359 | 18.162 | 18.085 | 12.337 |
| 2. Ασφάλιση, Περίθαλψη και Κοινωνική Προστασία4 | 14.715 | 14.246 | 15.033 | 20.210 |
| 3. Λειτουργικές και άλλες δαπάνες4 | 5.469 | 5.200 | 5.700 | 5.754 |
| 4. Αποδόσεις προς τρίτους | 2.786 | 3.254 | 3.255 | 3.119 |
| 5. Αποθεματικό | 0 | 1.000 | 400 | 1.000 |
| 6. Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημοσίου χρέους | 178 | 80 | 55 | 75 |
| 7. Δαπάνες ανάληψης χρεών φορέων5 | 0 | 187 | 554 | 0 |
| 8. Εγγυήσεις για φορείς εντός Γενικής Κυβέρνησης3 | 1.619 | 1.622 | 1.607 | 876 |
| 9. Εγγυήσεις για φορείς εκτός Γενικής Κυβέρνησης | 53 | 152 | 141 | 141 |
| 10. Δαπάνες εξοπλιστικών προγραμμάτων | 565 | 598 | 586 | 475 |
| **β. Τόκοι** | **5.800** | **5.930** | **5.600** | **5.550** |
|  |  |  |  |  |
| **2. ΠΔΕ (α+β)** | **6.377** | **6.750** | **6.750** | **6.750** |
| α. Συγχρηματοδοτούμενο σκέλος | 5.717 | 6.000 | 6.000 | 5.750 |
| β. Εθνικό σκέλος | 660 | 750 | 750 | 1.000 |
|  |  |  |  |  |
| **ΙΙΙ. Ταμειακό Ισοζύγιο Κρατικού Προϋπολογισμού (Ι - ΙΙ)** | **-4.328** | **-3.527** | **-5.288** | **-1.757** |
| **% ΑΕΠ** | **-2,5%** | **-2,0%** | **-3,0%** | **-1,0%** |
| **ΙΙΙ.α. Ταμειακό Πρωτογενές αποτέλεσμα Κρατικού Προϋπολογισμού (ΙΙΙ + II.1β)** | **1.472** | **2.403** | **312** | **3.793** |
| **% ΑΕΠ** | **0,8%** | **1,4%** | **0,2%** | **2,1%** |
|  |  |  |  |  |
| **ΙV. Εθνικολογιστικές προσαρμογές κεντρικής διοίκησης (1+2)** | **-4.452** | **-2.846** | **-1.772** | **-2.062** |
|  |  |  |  |  |
| **1. Εθνικολογιστικές προσαρμογές - Έσοδα** | **-3.210** | **-2.701** | **-1.166** | **-1.925** |
| Επιστροφές Φορολογικών εσόδων | -540 | -180 | -230 | 0 |
| Ενιαίος Φόρος Ιδιοκτησίας Ακινήτων (ΕΝΦΙΑ) | 79 | -957 | -401 | -323 |
| Φορολογικά έσοδα | -73 | 75 | -47 | 125 |
| Διαφορά ταμειακών - δεδουλευμένων από σχήμα στήριξης Τραπεζών | -16 | 0 | 0 | 0 |
| Μεταφορά εσόδων από μεταφορά αποδόσεων από τη διακράτηση Ομολόγων του Ελληνικού Δημοσίου στα χαρτοφυλάκια Κεντρικών Τραπεζών του Ευρωσυστήματος (ANFA) | -236 | -19 | 0 | 0 |
| Διαφορά απαιτήσεων εισπράξεων από ΕΕ | -23 | 218 | 474 | -213 |
| Προκαταβολές από ΕΕ | -902 | -772 | -1.106 | -42 |
| Άλλες προσαρμογές | -76 | 44 | 28 | -121 |
| Έσοδα αποκρατικοποιήσεων | -45 | -1.111 | 115 | -1.351 |
| Ανακεφαλαιοποίηση Τραπεζών | -1.378 | 0 | 0 | 0 |
|  |  |  |  |  |
| **2. Εθνικολογιστικές προσαρμογές - Δαπάνες** | **-1.242** | **-144** | **-606** | **-137** |
| Εξοπλιστικά προγράμματα του Υπουργείου Εθνικής Άμυνας (διαφορά φυσικών παραλαβών – πληρωμών) | -466 | 8 | 106 | -238 |
| Διαφορά απλήρωτων οφειλών Κράτους σε σχέση με την 31/12 του προηγούμενου έτους | -401 | 0 | 0 | 40 |
| Εξοικονόμηση από αναδιάρθρωση προσωπικού λόγω αναγκαστικών αποχωρήσεων | 0 | 32 | 8 | 24 |
| Ατακτοποίητες προκαταβολές | 17 | 0 | 0 | 0 |
| Υπόλοιπο λογαριασμών εκτός προϋπολογισμού | 53 | 0 | 0 | 0 |
| Δεδουλευμένοι τόκοι (διαφορά δεδουλευμένων – ταμειακών τόκων) | -1.012 | -1.000 | -750 | -700 |
| Μεταβολή υπολοίπου λογαριασμών Θησαυροφυλακίου σε σχέση με την 31/12 του προηγούμενου έτους | 258 | 180 | 300 | 300 |
| ΕΛΕΓΕΠ | 117 | -25 | -314 | 90 |
| Συμμετοχή σε αυξήσεις μετοχικού κεφαλαίου (κεφαλαιακές μεταβιβάσεις) | -7 | -60 | -50 | -20 |
| Προσαρμογή στο έλλειμμα εγγυημένων δανείων (ΟΔΙΕ) | 16 | 16 | 53 | 0 |
| Πολυτεκνικά ΟΓΑ | -9 | 0 | 0 | 0 |
| Πληρωμές (-) στην / Επιστροφές (+) από ΕΕ | -5 | 0 | 0 | 0 |
| Αναδρομικά δικαστικών 2003-2007 | 27 | 0 | 0 | 13 |
| Αναδρομικά δικαστικών και ενστόλων 2012-2014 | 147 | 149 | 149 | 149 |
| Παρεμβάσεις του ΥΠΕΘΑ | 0 | 336 | 0 | 88 |
| Ασφαλιστική μεταρρύθμιση συντάξεων Δημοσίου | 0 | 200 | 0 | 0 |
| Περιορισμός μη μισθολογικών δαπανών φορέων Γενικής Κυβέρνησης | 0 | 9 | 9 | 9 |
| Συνεισφορά προς την ΕΕ για τη διαχείριση προσφυγικών ροών | 0 | 0 | -18 | 11 |
| Συνεισφορά προς την ΕΕ λόγω αναθεώρησης βάσεων | 0 | 0 | -97 | 97 |
| Λοιπές προσαρμογές | 23 | 10 | 0 | 0 |
|  |  |  |  |  |
| **Έσοδα Κρατικού Προϋπολογισμού κατά ESA (Ι + IV.1)** | **48.383** | **50.952** | **51.312** | **52.604** |
| **Δαπάνες Κρατικού Προϋπολογισμού κατά ESA (IΙ - IV.2)** | **57.163** | **57.325** | **58.372** | **56.423** |
|  |  |  |  |  |
| **V. Πρωτογενές αποτέλεσμα Κρατικού Προϋπολογισμού κατά ESA** | **-1.968** | **557** | **-710** | **2.431** |
| ***% ΑΕΠ*** | **-1,1%** | **0,3%** | **-0,4%** | **1,3%** |
| **V.α. Ισοζύγιο Κρατικού Προϋπολογισμού κατά ESA (III + IV)** | **-8.780** | **-6.373** | **-7.060** | **-3.819** |
| ***% ΑΕΠ*** | **-5,0%** | **-3,7%** | **-4,0%** | **-2,1%** |
|  |  | *0* |  |  |
| **Ισοζύγιο Νομικών Προσώπων και ΑΚΑΓΕ (κατά ESA)** | **-5.054** | **1.105** | **1.129** | **1.436** |
|  |  |  |  |  |
| **Ισοζύγιο επαναταξινομημένων ΔΕΚΟ (κατά ESA) 3, 5** | **942** | **1.847** | **1.648** | **619** |
|  |  |  |  |  |
| **Ισοζύγιο Νοσοκομείων – ΠΕΔΥ (κατά ESA)** | **-240** | **455** | **431** | **486** |
| Ταμειακό ισοζύγιο | 82 | 32 | 61 | -137 |
| Εθνικολογιστικές προσαρμογές | -322 | 423 | 371 | 623 |
|  |  |  |  |  |
| **VI. Ισοζύγιο Κεντρικής Κυβέρνησης κατά ESA** | **-13.132** | **-2.966** | **-3.851** | **-1.279** |
|  |  |  |  |  |
| **Ισοζύγιο ΟΤΑ (κατά ESA)** | **458** | **315** | **292** | **70** |
| Ταμειακό ισοζύγιο | 495 | 244 | 348 | 95 |
| Εθνικολογιστικές προσαρμογές | -37 | 71 | -57 | -25 |
|  |  |  |  |  |
| **Ισοζύγιο ΟKΑ (εκτός Νοσοκομείων) (κατά ESA)** | **-560** | **-1.044** | **-206** | **-252** |
| Ταμειακό ισοζύγιο | -54 | -2.121 | -704 | -661 |
| Εθνικολογιστικές προσαρμογές | -506 | 1.077 | 498 | 409 |
|  |  |  |  |  |
| **VII. Ισοζύγιο Γενικής κυβέρνησης κατά ESA** | **-13.234** | **-3.695** | **-3.766** | **-1.461** |
| **% ΑΕΠ** | **-7,5%** | **-2,1%** | **-2,2%** | **-0,8%** |
|  |  |  |  |  |
| **Ενοποιημένοι Τόκοι Γενικής Κυβέρνησης** | **6.325** | **6.821** | **6.019** | **5.941** |
| **% ΑΕΠ** | **3,6%** | **3,9%** | **3,4%** | **3,3%** |
|  |  |  |  |  |
| **VIII. Πρωτογενές αποτέλεσμα Γενικής Κυβέρνησης κατά ESA** | **-6.909** | **3.126** | **2.253** | **4.480** |
| **% ΑΕΠ** | **-3,9%** | **1,8%** | **1,3%** | **2,5%** |
|  |  |  |  |  |
| **ΑΕΠ** | **175.697** | **174.438** | **174.908** | **180.817** |

1 ΔΥΕ: Διαδικασία Υπερβολικού Ελλείμματος

2 Προϋπολογισμός 2016 σύμφωνα με τη στήλη Προβλέψεις 2016 του Πίνακα 3.2 της Εισηγητικής Έκθεσης Προϋπολογισμού 2016 (Νοέμβριος 2015).

3 Τα ποσά που αφορούν τα έσοδα καθώς και τις δαπάνες από καταπτώσεις εγγυήσεων σε φορείς εντός της Γενικής Κυβέρνησης είναι σε ακαθάριστη βάση.

4 Για λόγους συγκρισιμότητας, στις πληρωμές έτους 2015 και στον προϋπολογισμό έτους 2016 οι επιχορηγήσεις σε φορείς για δαπάνες μισθοδοσίας από τον τακτικό προϋπολογισμό εμφανίζονται στις «Λειτουργικές και άλλες δαπάνες». Οι δαπάνες για εφημερίες ιατρών ΕΣΥ και ΕΚΑΒ εμφανίζονται στην κατηγορία «Ασφάλιση, Περίθαλψη και Κοινωνική Προστασία» και στις «Λειτουργικές και άλλες δαπάνες», αντίστοιχα.

Επίσης, στο έτος 2017, περιλαμβάνεται και ποσό ύψους 300 εκατ. ευρώ για δράσεις στους τομείς της υγείας, της κοινωνικής προστασίας και της παιδείας.

5 Στη στήλη Προβλέψεις του έτους 2016 στον Πίνακα 3.2 της Εισηγητικής Έκθεσης του Προϋπολογισμού 2016 (Νοέμβριος 2015) δεν είχε περιληφθεί ποσό ανάληψης χρέους ύψους 187 εκατ. ευρώ, το οποίο είναι δημοσιονομικά ουδέτερο σε όρους Γενικής Κυβέρνησης.

**Για τα έτη 2016 και 2017, δεν περιλαμβάνεται πρόγραμμα εξόφλησης ληξιπρόθεσμων υποχρεώσεων προς τρίτους εκτός γενικής κυβέρνησης, το οποίο είναι δημοσιονομικά ουδέτερο σε όρους Γενικής Κυβέρνησης.**

|  |  |  |  |  |  |
| --- | --- | --- | --- | --- | --- |
| **Πίνακας 3.3 Πρωτογενές αποτέλεσμα Γενικής Κυβέρνησης**  **σύμφωνα με τη μεθοδολογία της Σύμβασης Χρηματοδοτικής Διευκόλυνσης**  **(σε εκατ. ευρώ)** | | | | | |
|  | | | | | |
|  | | **2015** | **2016** | | **2017** |
| **ΔΥΕ** | **Προϋπολογισμός** | **Εκτίμηση** | **Πρόβλεψη** |
|  |  |  |  |  |  |
| **1.** | **Πρωτογενές αποτέλεσμα Γενικής κυβέρνησης σύμφωνα με τη μεθοδολογία ESA (μεταφορά από πίνακα 3.2)** | **-6.909** | **3.126** | **2.253** | **4.480** |
|  |  |  |  |  |  |
|  | **Προσαρμογές Σύμβασης Χρηματοδοτικής Διευκόλυνσης** | **7.350** | **-2.207** | **-347** | **-792** |
|  | Μεταφορά εσόδων από ANFA και SMP (σε δημοσιολογιστική βάση) | -55 | -1.672 | -375 | -345 |
|  | Επιπτώσεις από ανακεφαλαιοποίηση και πρόγραμμα στήριξης χρηματοπιστωτικών ιδρυμάτων | 7.431 | 0 | 0 | 0 |
|  | Έσοδα αποκρατικοποιήσεων | -26 | -551 | -44 | -469 |
|  | Διαφορά φυσικών παραλαβών και παραλαβών κατά EDP των εξοπλιστικών δαπανών | 0 | 15 | 0 | 0 |
|  | Δαπάνες μεταναστευτικών ροών μη αντικριζόμενες | 0 | 0 | 71 | 21 |
|  |  |  |  |  |  |
| **2.** | **Πρωτογενές αποτέλεσμα Γενικής κυβέρνησης σύμφωνα με τη μεθοδολογία της Σύμβασης Χρηματοδοτικής Διευκόλυνσης** | **441** | **919** | **1.907** | **3.687** |
|  | **% ΑΕΠ** | **0,25%** | **0,53%** | **1,09%** | **2,0%** |
|  |  |  |  |  |  |
| **3.** | **Στόχος Σύμβασης Χρηματοδοτικής Διευκόλυνσης** | **-439** | **872** | **875** | **3.164** |
|  | **% ΑΕΠ** | **-0,25%** | **0,50%** | **0,50%** | **1,75%** |
|  |  |  |  |  |  |
| **4.** | **Δημοσιονομικό Πλεόνασμα (+) ή Κενό (-) Σύμβασης Χρηματοδοτικής Διευκόλυνσης** | **880** | **47** | **1.032** | **523** |
|  | **% ΑΕΠ** | **0,50%** | **0,03%** | **0,59%** | **0,3%** |
|  |  |  |  |  |  |
|  | **ΑΕΠ** | **175.697** | **174.438** | **174.908** | **180.817** |
|  |  |  |  |  |  |

Πιο συγκεκριμένα:

***Άμεσοι φόροι***

Από την άμεση φορολογία εκτιμάται ότι θα εισπραχθούν 20.711 εκατ. ευρώ, αυξημένα κατά 683 εκατ. ευρώ σε σχέση με τις προβλέψεις στον Προϋπολογισμό 2016. Ειδικότερα:

Ο φόρος εισοδήματος εκτιμάται ότι θα διαμορφωθεί στα 12.676 εκατ. ευρώ, αυξημένος κατά 651 εκατ. ευρώ από το στόχο. Η αύξηση αυτή προέρχεται κατά 177 εκατ. ευρώ από τη φορολογία των φυσικών προσώπων και κατά 533 εκατ. ευρώ από τη φορολογία των νομικών προσώπων. Αντιθέτως, ο φόρος εισοδήματος ειδικών κατηγοριών εκτιμάται ότι θα είναι μειωμένος κατά 59 εκατ. ευρώ.

Οι φόροι περιουσίας αναμένεται να διαμορφωθούν στα 3.533 εκατ. ευρώ, μειωμένοι κατά 255 εκατ. ευρώ από το στόχο του Προϋπολογισμού 2016, λόγω της μετακύλισης καταβολής της τελευταίας δόσης του ΕΝΦΙΑ 2016 τον Ιανουάριο 2017.

Οι άμεσοι φόροι παρελθόντων οικονομικών ετών (ΠΟΕ) αναμένεται να διαμορφωθούν στα 1.623 εκατ. ευρώ, αυξημένοι κατά 244 εκατ. ευρώ, κυρίως λόγω της αυξημένης συμμετοχής των φορολογουμένων στα σχήματα ρύθμισης οφειλών, προκειμένου να τακτοποιήσουν οφειλές προηγούμενων ετών.

Τέλος, οι λοιποί άμεσοι φόροι αναμένεται να διαμορφωθούν στα 2.879 εκατ. ευρώ, αυξημένοι κατά 43 εκατ. ευρώ.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.4 Έσοδα Κρατικού Προϋπολογισμού**  **(σε εκατ. ευρώ)** | | | | | | |
|  | | | | | | |
|  | **2015** | **2016** | | **2017** | **Μεταβολή %** | |
| **Πραγμ/σεις** | **Προϋπολογισμός** | **Εκτιμήσεις πραγμ/σεων** | **Προβλέψεις** | **2016/2015** | **2017/2016** |
| **Α. Τακτικά έσοδα (Ι+ ΙΙ + ΙΙΙ + IV)** | **47.792** | **48.431** | **50.477** | **51.001** | **5,6** | **1,0** |
| **Ι. Άμεσοι φόροι** | **19.936** | **20.028** | **20.711** | **20.415** | **3,9** | **-1,4** |
| **Φόρος εισοδήματος** | **12.148** | **12.025** | **12.676** | **13.659** | **4,3** | **7,8** |
| Φυσικών προσώπων | 7.872 | 7.834 | 8.011 | 9.172 | 1,8 | 14,5 |
| Νομικών προσώπων | 2.895 | 2.945 | 3.478 | 3.236 | 20,1 | -7,0 |
| Ειδικών κατηγοριών | 1.381 | 1.246 | 1.187 | 1.251 | -14,1 | 5,4 |
| **Φόροι στην περιουσία** | **3.180** | **3.788** | **3.533** | **3.132** | **11,1** | **-11,4** |
| **Άμεσοι φόροι ΠΟΕ** | **1.700** | **1.379** | **1.623** | **1.291** | **-4,5** | **-20,5** |
| **Λοιποί άμεσοι φόροι** | **2.909** | **2.836** | **2.879** | **2.333** | **-1,0** | **-19,0** |
|  |  |  |  |  |  |  |
| **ΙΙ. Έμμεσοι φόροι** | **23.781** | **24.738** | **25.108** | **26.443** | **5,6** | **5,3** |
| **Φόροι συναλλαγών** | **14.262** | **14.875** | **15.209** | **15.985** | **6,6** | **5,1** |
| ΦΠΑ | 13.629 | 14.376 | 14.707 | 15.476 | 7,9 | 5,2 |
| πετρελαιοειδών | 1.754 | 1.747 | 1.594 | 1.879 | -9,1 | 17,9 |
| καπνού | 662 | 686 | 644 | 663 | -2,7 | 3,0 |
| λοιπών | 11.213 | 11.943 | 12.469 | 12.934 | 11,2 | 3,7 |
| Λοιποί φόροι συναλλαγών | 633 | 499 | 502 | 509 | -20,7 | 1,4 |
| (μεταβίβαση κεφαλαίων) | 310 | 195 | 222 | 225 | -28,5 | 1,4 |
| (χαρτόσημο) | 318 | 299 | 277 | 281 | -13,0 | 1,4 |
| **Φόροι κατανάλωσης** | **8.760** | **9.102** | **8.835** | **9.547** | **0,9** | **8,1** |
| Φόρος ασφαλίστρων | 313 | 378 | 393 | 384 | 25,6 | -2,3 |
| Τέλος ταξινόμησης οχημάτων | 110 | 112 | 172 | 165 | 55,9 | -4,1 |
| ΕΦΚ ενεργειακών προϊόντων | 4.175 | 4.124 | 4.126 | 4.510 | -1,2 | 9,3 |
| Λοιποί ΕΦΚ (καπνού κ.λπ.) | 2.752 | 2.872 | 2.747 | 3.013 | -0,2 | 9,7 |
| Τέλη κυκλοφορίας οχημάτων | 1.123 | 1.088 | 1.092 | 1.106 | -2,8 | 1,3 |
| Λοιποί φόροι κατανάλωσης | 286 | 528 | 305 | 369 | 6,7 | 21,0 |
| **Έμμεσοι φόροι ΠΟΕ** | **450** | **385** | **717** | **549** | **59,3** | **-23,4** |
| **Λοιποί έμμεσοι** | **310** | **376** | **347** | **362** | **12,0** | **4,3** |
|  |  |  |  |  |  |  |
| **Σύνολο φορολογικών εσόδων (Ι+ΙΙ)** | **43.718** | **44.766** | **45.819** | **46.858** | **4,8** | **2,3** |
|  |  |  |  |  |  |  |
| **ΙΙΙ. Απολήψεις από ΕΕ** | **428** | **325** | **400** | **523** | **-6,6** | **30,8** |
| **ΙV. Λοιπά μη φορολογικά έσοδα** | **3.646** | **3.340** | **4.258** | **3.620** | **16,8** | **-15,0** |
| **Σύνολο μη φορολογικών εσόδων (III+IV)** | **4.074** | **3.665** | **4.658** | **4.143** | **14,3** | **-11,0** |
| **B. Μη τακτικά έσοδα** | **1.824** | **2.269** | **790** | **618** | **-56,7** | **-21,8** |
| Έσοδα καταργηθέντων ειδικών λογαριασμών | 332 | 278 | 299 | 273 | -10,1 | -8,7 |
| Έσοδα προγράμματος ενίσχυσης της ρευστότητας λόγω της χρηματοπιστωτικής κρίσης | 1.165 | 300 | 83 | 0 | -92,9 | -100,0 |
| Μεταφορά αποδόσεων από τη διακράτηση ομολόγων του ΕΔ στα χαρτοφυλάκια των Κεντρικών Τραπεζών του Ευρωσυστήματος | 291 | 1.691 | 375 | 345 | -77,8 | -8,0 |
| Έσοδα από ΝΑΤΟ | 35 | 0 | 33 | 0 | -5,4 | -100,0 |
| **Γ. Έσοδα αποκρατικοποιήσεων** | **254** | **1.802** | **123** | **2.044** | **-51,5** | **1.561,4** |
| **Δ. Γενικό σύνολο εσόδων (Α + Β + Γ)** | **49.869** | **52.501** | **51.390** | **53.663** | **3,0** | **4,4** |
| **Ε. Επιστροφές εσόδων** | **3.108** | **3.268** | **3.287** | **3.289** | **5,8** | **0,1** |
| **ΣΤ. Καθαρά έσοδα (Δ-Ε)** | **46.761** | **49.233** | **48.103** | **50.374** | **2,9** | **4,7** |
|  |  |  |  |  |  |  |
| **Ζ. Έσοδα Προϋπολογισμού Δημόσιων Επενδύσεων (1+2)** | **4.832** | **4.420** | **4.376** | **4.155** | **-9,4** | **-5,1** |
| 1. Εισροές από την ΕΕ | 3.900 | 4.170 | 4.196 | 3.975 | 7,6 | -5,3 |
| 2. Ίδια έσοδα | 932 | 250 | 180 | 180 | -80,7 | 0,0 |
|  |  |  |  |  |  |  |
| **Σύνολο εσόδων Κρατικού Προϋπολογισμού (ΣΤ +Ζ)** | **51.593** | **53.653** | **52.479** | **54.529** | **1,7** | **3,9** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Πίνακας 3.5 Εξέλιξη και σύνθεση των εσόδων του ΤΠ 2007-2017**  **(σε εκατ. ευρώ)** | | | | | | | |
|  |  |  |  |  |  |  |  |
| **Έτος** | **Άμεσοι φόροι** | **Έμμεσοι φόροι** | **Σύνολο**  **φορολογικών**  **εσόδων** | **Έσοδα**  **από ΕΕ** | **Λοιπά**  **μη φορολογικά έσοδα** | **Σύνολο μη**  **φορολογικών**  **εσόδων** | **Σύνολο**  **εσόδων**  **ΤΠ** |
| 2007 | 19.832 | 28.573 | **48.405** | 170 | 3.202 | **3.372** | **51.777** |
| 2008 | 20.863 | 30.222 | **51.085** | 579 | 3.670 | **4.249** | **55.334** |
| 2009 | 21.432 | 28.293 | **49.725** | 264 | 3.454 | **3.718** | **53.443** |
| 2010 | 20.224 | 31.042 | **51.266** | 320 | 4.592 | **4.912** | **56.178** |
| 2011 | 20.318 | 28.632 | **48.951** | 274 | 6.217 | **6.491** | **55.441** |
| 2012 | 21.096 | 26.083 | **47.179** | 246 | 4.072 | **4.318** | **51.497** |
| 2013 | 20.058 | 24.556 | **44.614** | 183 | 2.367 | **2.550** | **47.164** |
| 2014 | 20.664 | 23.784 | **44.448** | 196 | 3.373 | **3.569** | **48.017** |
| 2015 | 19.936 | 23.781 | **43.718** | 428 | 3.646 | **4.074** | **47.792** |
| 2016\* | 20.711 | 25.108 | **45.819** | 400 | 4.258 | **4.658** | **50.477** |
| 2017\*\* | 20.415 | 26.443 | **46.858** | 523 | 3.620 | **4.143** | **51.001** |
| **Συμμετοχή στο σύνολο ανά κατηγορία (%)** | | | | | | | |
| 2007 | 38,3 | 55,2 | **93,5** | 0,3 | 6,2 | **6,5** | **100,0** |
| 2008 | 37,7 | 54,6 | **92,3** | 1,0 | 6,6 | **7,7** | **100,0** |
| 2009 | 40,1 | 52,9 | **93,0** | 0,5 | 6,5 | **7,0** | **100,0** |
| 2010 | 36,0 | 55,3 | **91,3** | 0,6 | 8,2 | **8,7** | **100,0** |
| 2011 | 36,6 | 51,6 | **88,3** | 0,5 | 11,2 | **11,7** | **100,0** |
| 2012 | 41,0 | 50,6 | **91,6** | 0,5 | 7,9 | **8,4** | **100,0** |
| 2013 | 42,5 | 52,1 | **94,6** | 0,4 | 5,0 | **5,4** | **100,0** |
| 2014 | 43,0 | 49,5 | **92,6** | 0,4 | 7,0 | **7,4** | **100,0** |
| 2015 | 41,7 | 49,8 | **91,5** | 0,9 | 7,6 | **8,5** | **100,0** |
| 2016\* | 41,0 | 49,7 | **90,8** | 0,8 | 8,4 | **9,2** | **100,0** |
| 2017\*\* | 40,0 | 51,8 | **91,9** | 1,0 | 7,1 | **8,1** | **100,0** |
| **Ως ποσοστό του ΑΕΠ (%)** | | | | | | | |
| 2007 | 8,5 | 12,3 | **20,8** | 0,1 | 1,4 | **1,4** | **22,3** |
| 2008 | 8,6 | 12,5 | **21,1** | 0,2 | 1,5 | **1,8** | **22,9** |
| 2009 | 9,0 | 11,9 | **20,9** | 0,1 | 1,5 | **1,6** | **22,5** |
| 2010 | 8,9 | 13,7 | **22,7** | 0,1 | 2,0 | **2,2** | **24,9** |
| 2011 | 9,8 | 13,8 | **23,6** | 0,1 | 3,0 | **3,1** | **26,8** |
| 2012 | 11,0 | 13,6 | **24,7** | 0,1 | 2,1 | **2,3** | **26,9** |
| 2013 | 11,1 | 13,6 | **24,7** | 0,1 | 1,3 | **1,4** | **26,1** |
| 2014 | 11,6 | 13,4 | **25,0** | 0,1 | 1,9 | **2,0** | **27,0** |
| 2015 | 11,3 | 13,5 | **24,9** | 0,2 | 2,1 | **2,3** | **27,2** |
| 2016\* | 11,8 | 14,4 | **26,2** | 0,2 | 2,4 | **2,7** | **28,9** |
| 2017\*\* | 11,3 | 14,6 | **25,9** | 0,3 | 2,0 | **2,3** | **28,2** |

\* Εκτιμήσεις

\*\* Προβλέψεις

|  |
| --- |
| **Διάγραμμα 3.1 Εξέλιξη εσόδων ΤΠ 2007-2017** |
|  |

|  |  |  |  |
| --- | --- | --- | --- |
| **Πίνακας 3.6 Σύνθεση φορολογικών εσόδων κατά κατηγορία** | | | |
|  |  |  |  |
| **Έτος** | **Άμεσοι φόροι**  **(%)** | **Έμμεσοι φόροι**  **(%)** | **Λόγος**  **έμμεσων/άμεσων φόρων** |
| 2007 | 41,0 | 59,0 | **1,44** |
| 2008 | 40,8 | 59,2 | **1,45** |
| 2009 | 43,1 | 56,9 | **1,32** |
| 2010 | 39,4 | 60,6 | **1,53** |
| 2011 | 41,5 | 58,5 | **1,41** |
| 2012 | 44,7 | 55,3 | **1,24** |
| 2013 | 45,0 | 55,0 | **1,22** |
| 2014 | 46,5 | 53,5 | **1,15** |
| 2015 | 45,6 | 54,4 | **1,19** |
| 2016\* | 45,2 | 54,8 | **1,21** |
| 2017\*\* | 43,6 | 56,4 | **1,30** |

\* Εκτιμήσεις

\*\* Προβλέψεις

|  |
| --- |
| **Διάγραμμα 3.2 Λόγος έμμεσων/άμεσων φόρων** |
|  |

\* Εκτιμήσεις

\*\* Προβλέψεις

***Έμμεσοι φόροι***

Από τους έμμεσους φόρους αναμένεται να εισπραχθούν 25.108 εκατ. ευρώ, ποσό αυξημένο κατά 370 εκατ. ευρώ έναντι του στόχου του 2016. Ειδικότερα:

Τα έσοδα από ΦΠΑ αναμένεται να διαμορφωθούν στα 14.707 εκατ. ευρώ, αυξημένα κατά 331 εκατ. ευρώ έναντι του στόχου. Πιο συγκεκριμένα, ο ΦΠΑ λοιπών προϊόντων είναι αυξημένος κατά 526 εκατ. ευρώ, ενώ μειωμένοι εμφανίζονται τόσο ο ΦΠΑ πετρελαιοειδών κατά 153 εκατ. ευρώ, ως αποτέλεσμα της μείωσης της τιμής του πετρελαίου διεθνώς, όσο και ο ΦΠΑ στα καπνικά προϊόντα κατά 42 εκατ. ευρώ.

Τα έσοδα από φόρους κατανάλωσης εκτιμάται ότι θα ανέλθουν στα 8.835 εκατ. ευρώ, μειωμένα κατά 267 εκατ. ευρώ έναντι του στόχου που είχε τεθεί στον Προϋπολογισμό του 2016. Η μείωση αυτή προέρχεται κυρίως από τους λοιπούς φόρους κατανάλωσης, οι οποίοι είναι μειωμένοι έναντι του στόχου κατά 223 εκατ. ευρώ, λόγω της μη εφαρμογής επιβολής ειδικού τέλους ανά στήλη κάθε παιγνίου του ΟΠΑΠ.

Τέλος, οι έμμεσοι φόροι παρελθόντων οικονομικών ετών (ΠΟΕ) αναμένεται να διαμορφωθούν στα 717 εκατ. ευρώ, αυξημένοι κατά 332 εκατ. ευρώ, ως αποτέλεσμα της αυξημένης συμμετοχής για την τακτοποίηση οφειλών προηγούμενων ετών.

***Μη φορολογικά έσοδα***

Τα μη φορολογικά έσοδα εκτιμάται ότι θα διαμορφωθούν στα 4.258 εκατ. ευρώ, αυξημένα κατά 918 εκατ. ευρώ. Η αύξηση αυτή οφείλεται κυρίως: (α) στο αυξημένο, κατά 325 εκατ. ευρώ, ποσό από τη συμμετοχή του Δημοσίου στα κέρδη της Τράπεζας της Ελλάδος, (β) σε λοιπές παρεμβάσεις, όπως η αύξηση του ποσοστού συμμετοχής του Δημοσίου επί των μεικτών κερδών από τα τυχερά παίγνια και (γ) στην είσπραξη φόρων με ταυτότητα οφειλής, μέσω των πιστωτικών ιδρυμάτων. Ειδικότερα, ορισμένες κατηγορίες φορολογικών εσόδων καταχωρούνται προσωρινά σε μη φορολογικό κωδικό εσόδου και στη συνέχεια, μετά από έλεγχο των ΔΟΥ, καταχωρούνται στις κατηγορίες εσόδων που αντιστοιχούν, εμφανιζόμενες παράλληλα και ως επιστροφές αχρεωστήτως εισπραχθέντων εσόδων.

***Μη τακτικά έσοδα***

Τα μη τακτικά έσοδα (έσοδα προγράμματος ενίσχυσης της ρευστότητας λόγω της χρηματοπιστωτικής κρίσης, έσοδα από καταργηθέντες ειδικούς λογαριασμούς και έσοδα από ΝΑΤΟ) εκτιμάται ότι θα διαμορφωθούν στο ποσό των 415 εκατ. ευρώ, παρουσιάζοντας μείωση κατά 163 εκατ. ευρώ έναντι του στόχου του Προϋπολογισμού. Η μείωση αυτή οφείλεται κυρίως στα μειωμένα έσοδα από τις προμήθειες, που καταβάλλουν τα πιστωτικά ιδρύματα για την παροχή της εγγύησης του Ελληνικού Δημοσίου (ν.3723/2008), προκειμένου να λάβουν χρηματοδότηση από την ΕΚΤ, ύστερα από την ανακεφαλαιοποίησή τους.

***Μεταφορά αποδόσεων από τη διακράτηση ομολόγων του Ελληνικού Δημοσίου στα χαρτοφυλάκια Κεντρικών Τραπεζών του Ευρωσυστήματος (ANFA)***

Από τη μεταφορά αποδόσεων από τη διακράτηση ομολόγων του Ελληνικού Δημοσίου στα χαρτοφυλάκια των Κεντρικών Τραπεζών του Ευρωσυστήματος (ANFAs), καθώς και από το Πρόγραμμα Αγοράς Ομολόγων (SMPs), της Ευρωπαϊκής Κεντρικής Τράπεζας (ΕΚΤ), προβλέπονται έσοδα ύψους 375 εκατ. ευρώ. Σημειώνεται ότι, τα έσοδα αυτά κατατίθενται απευθείας στον ειδικό λογαριασμό εξυπηρέτησης του δημόσιου χρέους (Segregated Account) και δεν υπολογίζονται στο αποτέλεσμα της Γενικής Κυβέρνησης, σύμφωνα με τους όρους της Σύμβασης Χρηματοδοτικής Διευκόλυνσης.

***Επιστροφές αχρεωστήτως εισπραχθέντων εσόδων***

Οι ταμειακές επιστροφές αχρεωστήτως εισπραχθέντων εσόδων αναμένεται να διαμορφωθούν στα 3.287 εκατ. ευρώ, αυξημένες κατά 19 εκατ. ευρώ έναντι του στόχου του Προϋπολογισμού του 2016.

***Έσοδα ΠΔΕ***

Τα έσοδα του ΠΔΕ, σε ταμειακή βάση, εκτιμάται ότι θα φθάσουν στα 4.376 εκατ. ευρώ, μειωμένα κατά 44 εκατ. ευρώ σε σχέση με το στόχο του Προϋπολογισμού, ως αποτέλεσμα της μείωσης των ιδίων εσόδων κατά 70 εκατ. ευρώ και της αύξησης των εισροών από την ΕΕ κατά 26 εκατ. ευρώ. Σε δεδουλευμένη βάση, τα έσοδα θα διαμορφωθούν στα 3.744 εκατ. ευρώ, μειωμένα κατά 122 εκατ. ευρώ έναντι του στόχου, ως αποτέλεσμα της αύξησης των αποσβέσεων των προκαταβολών, λόγω τροποποίησης της καταγραφής τους.

**Δαπάνες**

Οι συνολικές δαπάνες του Τακτικού Προϋπολογισμού για το 2016 εκτιμάται ότι θα διαμορφωθούν στα 51.017 εκατ. ευρώ (χωρίς να περιλαμβάνονται οι δαπάνες για την υλοποίηση του προγράμματος εξόφλησης ληξιπρόθεσμων υποχρεώσεων), αυξημένες κατά 586 εκατ. ευρώ σε σχέση με το στόχο του Προϋπολογισμού, λόγω κυρίως της χρηματοδότησης δράσεων από ειδικά έσοδα και της επιχορήγησης του ΕΦΚΑ για την πληρωμή των συντάξεων Ιανουαρίου 2017 (ουδέτερο σε όρους Γενικής Κυβέρνησης).

Οι πρωτογενείς δαπάνες (πλην τόκων) του Τακτικού Προϋπολογισμού εκτιμάται ότι θα διαμορφωθούν σε 45.416 εκατ. ευρώ, αυξημένες κατά 916 εκατ. ευρώ έναντι του Προϋπολογισμού 2016.

***Ανάλυση δαπανών κατά μείζονα κατηγορία***

**Αποδοχές και συντάξεις**

Οι δαπάνες αποδοχών και συντάξεων εκτιμάται ότι θα διαμορφωθούν στα 17.797 εκατ. ευρώ, μειωμένες κατά 78 εκατ. ευρώ έναντι του στόχου του Προϋπολογισμού 2016. Οι δαπάνες αυτές περιλαμβάνουν την πληρωμή των συντάξεων του Δημοσίου, που εκτιμάται ότι θα εμφανίσουν μείωση σε σχέση με το στόχο, κυρίως λόγω του σημαντικά μειωμένου αριθμού των εκτιμώμενων αποχωρήσεων. Παράλληλα, λόγω της εκτιμώμενης μείωσης του αριθμού των αποχωρήσεων, οι δαπάνες για την καταβολή μισθών εκτιμάται ότι θα παρουσιάσουν αύξηση, η οποία αντισταθμίζεται από τη μείωση κατά ένα σημαντικό μέρος της δαπάνης για πληρωμή συντάξεων.

|  |  |  |  |  |  |
| --- | --- | --- | --- | --- | --- |
| **Πίνακας 3.7 Αριθμός συνταξιούχων του Δημοσίου**  **(στοιχεία Νοεμβρίου)** | | | | | |
|  |  |  |  |  |  |
| **Κατηγορία** | **2012** | **2013** | **2014** | **2015** | **2016** |
| Πολιτικοί | 244.073 | 258.069 | 273.070 | 283.517 | 288.562 |
| Στρατιωτικοί | 119.939 | 120.345 | 122.927 | 122.929 | 122.632 |
| Σχετιζόμενοι με πολέμους | 17.378 | 14.749 | 13.583 | 12.376 | 11.320 |
| ΟΣΕ | 5.523 | 5.024 | 4.661 | 4.247 | 3.920 |
| Δημοτικοί-κοινοτικοί | 32.114 | 33.841 | 35.824 | 37.222 | 37.583 |
| Εθνική αντίσταση | 15.226 | 13.496 | 12.086 | 10.328 | 9.007 |
| Κληρικοί | 5.429 | 5.335 | 5.330 | 5.241 | 5.144 |
| **Σύνολο** | **439.682** | **450.859** | **467.481** | **475.860** | **478.168** |

**Πρόσθετες και παρεπόμενες παροχές**

Οι δαπάνες της κατηγορίας αυτής εκτιμάται ότι θα διαμορφωθούν στα 346 εκατ. ευρώ, στα επίπεδα του στόχου του Προϋπολογισμού 2016 (340 εκατ. ευρώ).

**Καταναλωτικές και σύνθετες δαπάνες**

Οι δαπάνες αυτές εκτιμάται ότι θα διαμορφωθούν σε 1.983 εκατ. ευρώ, αυξημένες κατά 371 εκατ. ευρώ έναντι του στόχου, γεγονός που αποδίδεται κυρίως στις δαπάνες για την αποτελεσματική διαχείριση των προσφυγικών ροών και την εξόφληση υποχρεώσεων σε εκτέλεση τελεσίδικων και αμετάκλητων δικαστικών αποφάσεων. Οι δαπάνες αυτές καλύφθηκαν κυρίως από το αποθεματικό του κρατικού προϋπολογισμού.

**Μεταβιβαστικές πληρωμές**

Οι δαπάνες της κατηγορίας αυτής εκτιμάται ότι θα διαμορφωθούν στα 16.166 εκατ. ευρώ, αυξημένες κατά 829 εκατ. ευρώ, έναντι του στόχου. Η αύξηση αυτή οφείλεται:

* στην επιπλέον ενίσχυση του Ενιαίου Φορέα Κοινωνικής Ασφάλισης (ΕΦΚΑ), για την πληρωμή των συντάξεων του Δημοσίου μηνός Ιανουαρίου 2017, με ποσό ύψους 580 εκατ. ευρώ και
* στην ενίσχυση των σχετικών πιστώσεων από το αποθεματικό, προκειμένου να πραγματοποιηθούν αυξημένες δαπάνες για την υλοποίηση των παρακάτω δράσεων κοινωνικού χαρακτήρα, όπως:

- η βαθμιαία πιλοτική εφαρμογή του προγράμματος "Κοινωνικό Εισόδημα Αλληλεγγύης" σε 30 δήμους της χώρας και

- η επέκταση της εφαρμογής των δράσεων για την αντιμετώπιση της ανθρωπιστικής κρίσης.

**Πληρωμές που αντικρίζονται από πραγματοποιούμενα έσοδα**

Οι δαπάνες που αντικρίζονται από πραγματοποιούμενα έσοδα εκτιμάται ότι θα ανέλθουν στα 4.920 εκατ. ευρώ, αυξημένες κατά 54 εκατ. ευρώ έναντι του στόχου, κυρίως για την αντιμετώπιση των αυξημένων αποδόσεων προς την Ευρωπαϊκή Ένωση (ΕΕ), λόγω της αναθεώρησης των μεγεθών του Κοινοτικού Προϋπολογισμού, καθώς και την καταβολή προστίμων για τους χώρους διαχείρισης αποβλήτων.

**Αποθεματικό**

Στο 2016 είχαν προβλεφθεί πιστώσεις ύψους 1,0 δισ. ευρώ για την αντιμετώπιση έκτακτων και επειγουσών δαπανών, από τις οποίες μέχρι και τα τέλη Σεπτεμβρίου είχαν κατανεμηθεί πιστώσεις ύψους 600 εκατ. ευρώ. Η χρήση του αποθεματικού έγινε κυρίως για:

* τη διαχείριση των προσφυγικών ροών,
* την εκτέλεση τελεσίδικων και αμετάκλητων δικαστικών αποφάσεων,
* την αντιμετώπιση των αυξημένων αποδόσεων προς την Ευρωπαϊκή Ένωση (ΕΕ), κυρίως λόγω της αναθεώρησης του Κοινοτικού Προϋπολογισμού, καθώς και την καταβολή προστίμων για τους χώρους διαχείρισης αποβλήτων,
* την ενίσχυση του ΙΝΕΔΙΒΙΜ για τη μισθοδοσία των δημοσίων ΙΕΚ,
* την πραγματοποίηση της βαθμιαίας εθνικής εφαρμογής του προγράμματος «Κοινωνικό Εισόδημα Αλληλεγγύης»,
* την επέκταση της εφαρμογής των δράσεων για την αντιμετώπιση της ανθρωπιστικής κρίσης.

Οι πιστώσεις που απομένουν θα καλύψουν δαπάνες έκτακτου χαρακτήρα.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.8 Δαπάνες Τακτικού Προϋπολογισμού κατά μείζονα κατηγορία**  **(σε εκατ. ευρώ)** | | | | | | |
|  | | | | | | |
| **Κατηγορία δαπάνης** | **2015** | **2016** | | **2017** | **Μεταβολή %** | |
| **Πραγματοποιήσεις** | **Προϋπολογισμός** | **Εκτιμήσεις** | **Προβλέψεις** | **2016/15** | **2017/16** |
| 1. Αποδοχές και Συντάξεις (0100, 0200, 0300, 0400, 0600, 0900)1 | 18.072 | 17.875 | 17.797 | 12.057 | -1,5 | -32,3 |
| 2. Πρόσθετες και παρεπόμενες παροχές (0500) | 343 | 340 | 346 | 337 | 0,8 | -2,4 |
| 3. Καταναλωτικές και σύνθετες δαπάνες (0700, 0800, 1000, 5000) πλην αποθεματικού 1 | 1.548 | 1.612 | 1.983 | 2.023 | 28,0 | 2,0 |
| 3.i. Aποθεματικό | 0 | 1.000 | 400 | 1.000 |  | 150,0 |
| 4. Μεταβιβαστικές πληρωμές (2000) | 16.080 | 15.337 | 16.166 | 21.305 | 0,5 | 31,8 |
| 5. Πληρωμές που αντικρίζονται από πραγματοποιούμενα έσοδα (3000) | 4.427 | 4.866 | 4.920 | 5.079 | 11,1 | 3,2 |
| 6. Δαπάνες ΝΑΤΟ (4000) | 56 | 36 | 67 | 36 | 19,5 | -45,4 |
| 7. Δαπάνες εξυπηρέτησης της Δημόσιας πίστης (6000) |  |  |  |  |  |  |
| 7.i. Δαπάνες εξυπηρέτησης της Δημόσιας πίστης (6000) πλην τόκων, χρεολυσίων, προμηθειών τραπεζών και λοιπών δαπανών δημοσίου χρέους, καταπτώσεων εγγυήσεων, ανάληψης χρεών φορέων Γενικής Κυβέρνησης, εξοπλιστικών προγραμμάτων και τακτοποίησης υποχρεώσεων ΠΟΕ φορέων Γενικής Κυβέρνησης | 222 | 215 | 215 | 1 | -3,3 | -99,5 |
| 7.ii. Δαπάνες εξυπηρέτησης της Δημόσιας πίστης (6000)-Καταπτώσεις εγγυήσεων (ακαθάριστη βάση) | 1.671 | 1.773 | 1.748 | 1.017 | 4,6 | -41,8 |
| 7.iii. Δαπάνες εξυπηρέτησης της Δημόσιας πίστης (6000)-Προμήθειες τραπεζών, προμήθειες EFSF και λοιπές δαπάνες δημοσίου χρέους | 178 | 80 | 55 | 75 | -69,1 | 36,4 |
| 7.iv. Εξοπλιστικά προγράμματα (6910) | 565 | 598 | 586 | 475 | 3,6 | -19,0 |
| 7.v. Δαπάνες εξυπηρέτησης της Δημόσιας πίστης (6000) -Aνάληψη χρέους φορέων Γενικής Κυβέρνησης | 0 | 187 | 554 | 0 |  | -100,0 |
| 7.vi. Δαπάνες εξυπηρέτησης της Δημόσιας πίστης (6000) -Τακτοποίηση υποχρεώσεων Π.Ο.Ε. φορέων Γενικής Κυβέρνησης | 0 | 5.500 | 3.000 | 4.500 |  | 50,0 |
| 8. Απαλλοτριώσεις, αγορές ακινήτων, κατασκευές, συμμετοχές (7000) πλην συμμετοχής σε αύξηση ΜΚ. | 580 | 581 | 581 | 581 | 0,1 | 0,0 |
| **I. Σύνολο πρωτογενών δαπανών τακτικού προϋπολογισμού (1+2+3+3i+4+5+6+7i+7ii+7iii+7iv+7v+7vi+8) 2** | **43.744** | **50.000** | **48.416** | **48.486** | **10,7** | **0,1** |
| 9. Δαπάνες εξυπηρέτησης της Δημόσιας πίστης (6000)-Tόκοι (καθαρή βάση) | 5.800 | 5.930 | 5.600 | 5.550 | -3,4 | -0,9 |
| **II. Σύνολο δαπανών τακτικού προϋπολογισμού πλην χρεολυσίων και συμμετοχών (Ι+9)** | **49.544** | **55.930** | **54.017** | **54.036** | **9,0** | **0,0** |
| 10. Δαπάνες εξυπηρέτησης της Δημόσιας πίστης (6000)-Χρεολύσια μεσομακροπρόθεσμου δανεισμού (καθαρή βάση) | 27.154 | 7.240 | 7.513 | 9.920 | -72,3 | 32,0 |
| 11. Δαπάνες εξυπηρέτησης της Δημόσιας πίστης (6000)-Χρεολύσια βραχυπρόθεσμου δανεισμού | 740.497 | 520.000 | 540.990 | 550.000 | -26,9 | 1,7 |
| 12. Απαλλοτριώσεις, αγορές ακινήτων, κατασκευές, συμμετοχές (7000)-Συμμετοχή στο ΜΚ της Ευρωπαϊκής Τράπεζας Επενδύσεων | 30 | 0 | 0 | 0 | -100,0 |  |
| 13. Απαλλοτριώσεις, αγορές ακινήτων, κατασκευές, συμμετοχές (7000)-Συμμετοχή στο ΜΚ του Ευρωπαϊκού Ταμείου Χρηματοπιστωτικής Σταθερότητας | 5.426 | 0 | 0 | 0 | -100,0 |  |
| 14. Απαλλοτριώσεις, αγορές ακινήτων, κατασκευές, συμμετοχές (7000)-Συμμετοχή στο ΜΚ λοιπών εταιρειών κ.λπ. | 13 | 112 | 112 | 112 | 736,1 | 0,3 |
| **III. Σύνολο δαπανών τακτικού προϋπολογισμού (II+10+11+12+13+14)** | **822.665** | **583.282** | **602.632** | **614.068** | **-26,7** | **1,9** |

**1** Για λόγους συγκρισιμότητας με το έτος 2017, στα έτη 2015 και 2016 οι κωδικοί 5113,5114 και 5116 περιλαμβάνονται στην κατηγορία "Αποδοχές και Συντάξεις".

**2** Περιλαμβάνονται και οι πιστώσεις για την εξόφληση ληξιπρόθεσμων υποχρεώσεων, που δεν περιλαμβάνονται στον πίνακα 3.2.

**Δαπάνες τόκων**

Οι ταμειακές δαπάνες για τόκους, εκτιμάται ότι θα διαμορφωθούν στα 5.600 εκατ. ευρώ, μειωμένες κατά 330 εκατ. ευρώ, έναντι του Προϋπολογισμού 2016.

**Δαπάνες για την υλοποίηση εξοπλιστικών προγραμμάτων Υπουργείου Εθνικής Άμυνας**

Οι ταμειακές δαπάνες για την υλοποίηση εξοπλιστικών προγραμμάτων του Υπουργείου Εθνικής Άμυνας εκτιμάται ότι θα διαμορφωθούν στα 586 εκατ. ευρώ, μειωμένες κατά 12 εκατ. ευρώ έναντι του στόχου.

**Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες εξυπηρέτησης δημοσίου χρέους**

Οι δαπάνες της κατηγορίας αυτής εκτιμάται ότι θα διαμορφωθούν σε 55 εκατ. ευρώ, μειωμένες κατά 25 εκατ. ευρώ σε σχέση με το στόχο του Προϋπολογισμού.

**Καταπτώσεις εγγυήσεων**

Το συνολικό ύψος των δαπανών για καταπτώσεις εγγυήσεων προς φορείς εντός (σε ακαθάριστη βάση) και εκτός Γενικής Κυβέρνησης εκτιμάται ότι θα διαμορφωθεί στα 1.748 εκατ. ευρώ, μειωμένο κατά 25 εκατ. ευρώ σε σχέση με το στόχο.

**Αναλήψεις χρεών φορέων**

Οι δαπάνες της κατηγορίας αυτής, που εκτιμάται ότι θα διαμορφωθούν σε 554 εκατ. ευρώ, αφορούν αναλήψεις χρεών φορέων κυρίως εντός της Γενικής Κυβέρνησης και στην περίπτωση αυτή, σε δημοσιολογιστική βάση είναι ουδέτερες για το πρωτογενές αποτέλεσμα της Γενικής Κυβέρνησης, τόσο σε όρους ESA, όσο και σε όρους ΣΧΔ.

|  |  |  |  |  |  |
| --- | --- | --- | --- | --- | --- |
| **Πίνακας 3.9 Μεταβιβάσεις Τακτικού Προϋπολογισμού σε φορείς**  **εντός και εκτός της Γενικής Κυβέρνησης (σε εκατ. ευρώ)** | | | | | |
|  |  |  |  |  |  |
|  | **2015** | **2016** | **2017** | **Μεταβολή %** | |
|  | **Πραγμ/σεις** | **Εκτιμήσεις πραγματ/σεων** | **Προβλέψεις** | **2016/15** | **2017/16** |
| **ΕΠΙΧΟΡΗΓΗΣΕΙΣ ΦΟΡΕΩΝ από ΤΑΚΤΙΚΟ ΠΡΟΫΠΟΛΟΓΙΣΜΟ** | | | | | |
| 1. Επιχορηγήσεις σε ΟΤΑ | 220 | 69 | 55 | -68,7 | -20,0 |
| 2. Επιχορηγήσεις σε ΕΦΚΑ | 11.031 | 11.172 | 15.989 | 1,2 | 4,3 |
| 3. Επιχορηγήσεις σε ΕΟΠΠΥ | 526 | 526 | 326 | 0,0 | -38,1 |
| 4. Επιχορηγήσεις σε ΑΚΑΓΕ | 454 | 470 | 505 | 3,5 | 7,4 |
| 5. Επιχορηγήσεις σε Νοσοκομεία | 1.289 | 1.301 | 1.301 | 0,9 | 0,0 |
| 6. Επιχορηγήσεις σε Νοσοκομεία για εφημερίες ιατρών και πρόσθετες παροχές λοιπού νοσηλευτικού προσωπικού | 326 | 321 | 321 | -1,5 | 0,0 |
| 7. Επιχορηγήσεις σε ΔΕΚΟ (πλην συγκοινωνιακών φορέων) | 106 | 94 | 75 | -11,1 | -20,9 |
| 8. Επιχορηγήσεις σε συγκοινωνιακούς φορείς | 317 | 281 | 193 | -11,3 | -31,6 |
| 9.Επιχορηγήσεις σε ΝΠ εντός Γενικής Κυβέρνησης | 658 | 650 | 644 | -1,2 | -1,0 |
| 10. Επιχορηγήσεις σε ΝΠ εκτός Γενικής Κυβέρνησης | 154 | 148 | 229 | -4,3 | 55,3 |
| **Ι. Σύνολο επιχορηγήσεων Τακτικού Προϋπολογισμού (1+2+3+4+5+6+7+8+9+10)** | **15.081** | **15.032** | **19.636** | **-0,3** | **30,6** |
|  |  |  |  |  |  |
| **ΑΠΟΔΙΔΟΜΕΝΟΙ ΠΟΡΟΙ ΦΟΡΕΩΝ από ΤΑΚΤΙΚΟ ΠΡΟΫΠΟΛΟΓΙΣΜΟ** | | | | | |
| 1. Αποδιδόμενοι πόροι σε ΟΤΑ | 2.711 | 3.160 | 2.982 | 16,6 | -5,6 |
| 2. Αποδόσεις σε Ασφαλιστικά Ταμεία | 17 | 27 | 28 | 59,1 | 7,1 |
| 3. Αποδόσεις σε ΔΕΚΟ | 11 | 5 | 26 | -51,2 | 374,1 |
| 4. Αποδόσεις σε ΝΠ εντός Γενικής Κυβέρνησης | 20 | 19 | 20 | -7,1 | 4,9 |
| 5. Αποδόσεις σε ΝΠ εκτός Γενικής Κυβέρνησης | 3 | 7 | 7 | 139,8 | 0,0 |
| **ΙΙ. Σύνολο Αποδιδόμενων Πόρων Τακτικού Προϋπολογισμού**  **(1+2+3+4+5)** | **2.761** | **3.218** | **3.062** | **16,5** | **-4,8** |
|  |  |  |  |  |  |
| **III. Σύνολο Μεταβιβάσεων Τακτικού Προϋπολογισμού (Ι+ΙΙ)** | **17.842** | **18.250** | **22.699** | **2,3** | **24,4** |

**2.2 Πρόγραμμα Δημοσίων Επενδύσεων**

Ο βασικός στόχος του ΠΔΕ για το 2016 εντάσσεται στο γενικότερο σχέδιο δημοσιονομικής σταθερότητας, οικονομικής ανάπτυξης και στήριξης της πραγματικής οικονομίας. Παράλληλα, επιδιώκεται η μέγιστη απορρόφηση των προβλεπόμενων πόρων, με τους οποίους η Ευρωπαϊκή Ένωση συγχρηματοδοτεί επενδυτικά προγράμματα της χώρας. Ο στόχος αυτός εξειδικεύεται αφενός στην επιτυχή διαχειριστική ολοκλήρωση της προηγούμενης προγραμματικής περιόδου 2007-2013 και αφετέρου στην ταχεία υλοποίηση των έργων της νέας περιόδου 2014-2020.

Σημαντική επίσης είναι και η υλοποίηση των έργων που χρηματοδοτούνται αμιγώς από εθνικούς πόρους (εθνικό σκέλος) του ΠΔΕ, για την προώθηση αναπτυξιακών πρωτοβουλιών συμπληρωματικά με τα συγχρηματοδοτούμενα έργα.

Οι πληρωμές του ΠΔΕ μέχρι το τέλος του 2016 εκτιμάται ότι θα ανέλθουν σε 6.750 εκατ. ευρώ. Από τη δαπάνη αυτή, ποσό 6.000 εκατ. ευρώ αφορά δαπάνες έργων συγχρηματοδοτούμενων από πόρους της Ευρωπαϊκής Ένωσης, ενώ 750 εκατ. ευρώ αφορούν δαπάνες για έργα που χρηματοδοτούνται αμιγώς από εθνικούς πόρους.

Από το σύνολο των πόρων για συγχρηματοδοτούμενα έργα, ύψους 6.000 εκατ. ευρώ, αναμένεται να διατεθούν 3.100 εκατ. ευρώ περίπου, για την έναρξη και υλοποίηση έργων ΕΣΠΑ 2014-2020, ποσά ύψους 2.100 εκατ. ευρώ για την ολοκλήρωση των έργων και το κλείσιμο των προγραμμάτων ΕΣΠΑ 2007-2013 και τέλος 800 εκατ. ευρώ για λοιπά συγχρηματοδοτούμενα προγράμματα που αφορούν και τις δύο περιόδους.

**3. Κρατικός Προϋπολογισμός 2017**

Βασική προτεραιότητα της δημοσιονομικής στρατηγικής και για το έτος 2017 είναι η σύζευξη της δημοσιονομικής ισορροπίας με την επίτευξη των δημοσιονομικών στόχων που περιλαμβάνονται στη Σύμβαση Χρηματοδοτικής Διευκόλυνσης προωθώντας τον κοινωνικά δίκαιο επιμερισμό του βάρους της δημοσιονομικής προσαρμογής, που επιτυγχάνεται με τη σημαντική ενίσχυση των μεταβιβαστικών πληρωμών προς τις ευάλωτες πληθυσμιακές κατηγορίες. Προϋπόθεση για την επιτυχή σύζευξη των δύο παραπάνω στόχων αποτελεί η επίτευξη βιώσιμων ρυθμών οικονομικής ανάπτυξης με την εδραίωση κλίματος εμπιστοσύνης που θα ενθαρρύνει μακροπρόθεσμες οικονομικές επενδύσεις. Η δημοσιονομική προσαρμογή, προβλέπει στόχο πρωτογενούς πλεονάσματος 1,75%, σημαντικά χαμηλότερο από αυτόν που είχε τεθεί στο προηγούμενο πρόγραμμα, απελευθερώνοντας έτσι δημοσιονομικό χώρο για τη σταδιακή ανάκαμψη της οικονομίας, δίνοντας παράλληλα έμφαση στην ενίσχυση των κοινωνικών στόχων για τη σταδιακή αποκατάσταση των κοινωνικών ανισορροπιών.

Η επίτευξη του στόχου αυτού επιχειρείται μέσω ενός συνδυασμού δράσεων όπως:

* αναβάθμιση και εκσυγχρονισμός των δημοσιονομικών κανόνων που εξασφαλίζουν τη διαφάνεια και λογοδοσία στη διαχείριση του δημόσιου χρήματος,
* ενίσχυση της φορολογικής συμμόρφωσης,
* πρόγραμμα αποκρατικοποιήσεων,
* διαρθρωτικές μεταρρυθμίσεις στις αγορές προϊόντων και στη λειτουργία του δημόσιου τομέα,
* εκσυγχρονισμός του συστήματος δημόσιας υγείας και κοινωνικής πρόνοιας,
* διαχείριση του ιδιωτικού χρέους και εφαρμογή διαρθρωτικών αλλαγών με αναπτυξιακή προοπτική,
* διασφάλιση της προστασίας των ευάλωτων κοινωνικών ομάδων (μέσω του κοινωνικού εισοδήματος αλληλεγγύης),
* την ειδική πρόβλεψη για την ενίσχυση των τομέων της υγείας, της κοινωνικής προστασίας και της παιδείας, ποσού ύψους 300 εκατ. ευρώ,
* τη συνέχιση της υλοποίησης του προγράμματος εξόφλησης ληξιπρόθεσμων υποχρεώσεων των φορέων της Γενικής Κυβέρνησης προς την πραγματική οικονομία με χρηματοδότηση από το Πρόγραμμα Στήριξης και
* την αναμόρφωση της νομοθεσίας για τα ειδικά μισθολόγια.

**3.1 Βασικά μεγέθη Προϋπολογισμού**

Σύμφωνα τη μεθοδολογία της ΣΧΔ το πρωτογενές πλεόνασμα της Γενικής Κυβέρνησης προβλέπεται να διαμορφωθεί σε 3.687 εκατ. ευρώ ή 2,0% του ΑΕΠ, παρουσιάζοντας αύξηση έναντι του στόχου κατά 523 εκατ. ή 0,3% του ΑΕΠ.

Με βάση τη μεθοδολογία κατά ESA, το πρωτογενές αποτέλεσμα της Γενικής Κυβέρνησης προβλέπεται ότι θα διαμορφωθεί σε πλεόνασμα ύψους 4.480 εκατ. ευρώ ή 2,5% του ΑΕΠ, ενώ το ισοζύγιο της Γενικής Κυβέρνησης προβλέπεται να εμφανίσει έλλειμμα ύψους 1.461 εκατ. ευρώ ή 0,8% του ΑΕΠ.

**3.2 Τακτικός Προϋπολογισμός**

**Έσοδα**

Τα καθαρά έσοδα του Τακτικού Προϋπολογισμού, σε ταμειακή βάση, προβλέπεται να διαμορφωθούν στα 50.374 εκατ. ευρώ, αυξημένα κατά 2.271 εκατ. ευρώ έναντι του 2016.

Η εξέλιξη αυτή αναμένεται να προέλθει, κυρίως, από:

* Τις αναμενόμενες αποδόσεις των θεσμοθετημένων παρεμβάσεων που εφαρμόσθηκαν ήδη από το 2016, όσο και αυτών των οποίων η εφαρμογή θα ξεκινήσει το 2017 και ειδικότερα από:
* την αναμόρφωση της φορολογίας εισοδήματος, όσον αφορά στην παραχώρηση εταιρικών οχημάτων,
* την αναμόρφωση της φορολογίας στους οργανισμούς συλλογικών επενδύσεων,
* την επιβολή τέλους συνδρομητών στη σταθερή τηλεφωνία,
* την αύξηση του φόρου κατανάλωσης επί των τσιγάρων και του καπνού (συμπεριλαμβανομένων των ηλεκτρονικών τσιγάρων),
* την επιβολή φόρου κατανάλωσης στον καφέ.
* Τα αυξημένα έσοδα λόγω της είσπραξης της τελευταίας δόσης του ΕΝΦΙΑ 2016 τον Ιανουάριο 2017, εκτιμώμενου ποσού 323 εκατ. ευρώ. Ωστόσο το ποσό αυτό, σε δημοσιονομική βάση, θα καταγραφεί στο έτος 2016.
* Το τίμημα από την πώληση των περιφερειακών αεροδρομίων, ύψους 1.234 εκατ. ευρώ.

***Άμεσοι φόροι***

Οι άμεσοι φόροι προβλέπεται ότι θα διαμορφωθούν στα 20.415 εκατ. ευρώ, μειωμένοι κατά 296 εκατ. ευρώ, έναντι του 2016. Ειδικότερα:

Ο φόρος εισοδήματος φυσικών προσώπων, αναμένεται να διαμορφωθεί στα 9.172 εκατ. ευρώ, αυξημένος κατά 1.161 εκατ. ευρώ έναντι του 2016, λόγω κυρίως της αναμόρφωσης της φορολογίας εισοδήματος.

Ο φόρος εισοδήματος νομικών προσώπων προβλέπεται να παρουσιάσει μείωση κατά 242 εκατ. ευρώ έναντι του 2016 και να διαμορφωθεί στα 3.236 εκατ. ευρώ, λόγω της επίδρασης του αυξημένου ποσοστού προκαταβολής το 2016.

Οι φόροι περιουσίας προβλέπεται να φθάσουν στα 3.132 εκατ. ευρώ, σημειώνοντας μείωση κατά 401 εκατ. ευρώ, έναντι του 2016, λόγω της διαφοροποίησης είσπραξης των δόσεων ΕΝΦΙΑ. Πιο συγκεκριμένα το 2016 εισπράχθηκαν δύο δόσεις του ΕΝΦΙΑ 2015, ενώ το 2017 θα εισπραχθεί μία δόση του ΕΝΦΙΑ 2016.

Οι άμεσοι φόροι ΠΟΕ αναμένεται να διαμορφωθούν στα 1.291 εκατ. ευρώ, μειωμένοι κατά 332 εκατ. ευρώ έναντι του 2016, ενώ οι λοιποί άμεσοι φόροι θα διαμορφωθούν στα 2.333 εκατ. ευρώ, μειωμένοι κατά 546 εκατ. ευρώ έναντι του 2016. Η μείωση αυτή οφείλεται κυρίως στο γεγονός ότι το ποσό των εισφορών των εργαζομένων στο Δημόσιο, εκτιμώμενου ύψους 664 εκατ. ευρώ, από το 2017 κι εφεξής θα αποτελεί πόρο του ΕΦΚΑ, σύμφωνα με τις διατάξεις του ν.4387/2016.

***Έμμεσοι φόροι***

Οι έμμεσοι φόροι προβλέπεται να διαμορφωθούν στα 26.443 εκατ. ευρώ, παρουσιάζοντας αύξηση κατά 1.335 εκατ. ευρώ έναντι του 2016. Ειδικότερα:

Τα έσοδα από ΦΠΑ αναμένεται να ανέλθουν στα 15.476 εκατ. ευρώ αυξημένα κατά 769 εκατ. ευρώ έναντι του 2016. Η αύξηση αυτή οφείλεται τόσο στην εφαρμογή της αύξησης των συντελεστών σε πλήρες έτος, όσο και στην προβλεπόμενη αύξηση της τιμής του πετρελαίου διεθνώς.

Οι φόροι κατανάλωσης θα διαμορφωθούν στα 9.547 εκατ. ευρώ αυξημένοι κατά 712 εκατ. ευρώ έναντι του 2016, λόγω κυρίως των νέων παρεμβάσεων (αναμόρφωση του ΕΦΚ των ενεργειακών και των καπνικών προϊόντων, επιβολή φόρου κατανάλωσης στον καφέ, τέλος συνδρομητών σταθερής τηλεφωνίας).

Οι έμμεσοι φόροι ΠΟΕ θα διαμορφωθούν στα 549 εκατ. ευρώ, μειωμένοι κατά 168 εκατ. ευρώ έναντι του 2016.

***Μη φορολογικά έσοδα***

Οι απολήψεις του Τακτικού Προϋπολογισμού από την ΕΕ προβλέπεται να φθάσουν στα 523 εκατ. ευρώ, σημαντικό μέρος των οποίων (236,3 εκατ. ευρώ) αφορά απολήψεις από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για τη χρηματοδότηση μέτρων και δράσεων αγροτικής ανάπτυξης. Τα έσοδα από τις μεταναστευτικές ροές αναμένεται να ανέλθουν στα 100 εκατ. ευρώ, ενώ ποσό 130 εκατ. ευρώ θα προέλθει από την αναθεώρηση του κοινοτικού προϋπολογισμού, το οποίο όμως δημοσιονομικά θα εμφανιστεί στο έτος 2016.

Τέλος, τα λοιπά μη φορολογικά έσοδα αναμένεται να διαμορφωθούν στα 3.620 εκατ. ευρώ, μειωμένα κατά 638 εκατ. ευρώ έναντι του 2016.

***Μη τακτικά έσοδα***

Τα έσοδα των καταργηθέντων ειδικών λογαριασμών αναμένεται να διαμορφωθούν σε 273 εκατ. ευρώ, μειωμένα κατά 26 εκατ. ευρώ έναντι του 2016.

***Μεταφορά απoδόσεων από τη διακράτηση ομολόγων του Ελληνικού Δημοσίου στα χαρτοφυλάκια Κεντρικών Τραπεζών του Ευρωσυστήματος (ANFA)***

Από τη μεταφορά αποδόσεων από τη διακράτηση ομολόγων του Ελληνικού Δημοσίου στα χαρτοφυλάκια των Κεντρικών Τραπεζών του Ευρωσυστήματος (ANFAs), καθώς και από το Πρόγραμμα Αγοράς Ομολόγων (SMPs), της Ευρωπαϊκής Κεντρικής Τράπεζας (ΕΚΤ), αναμένεται να εισπραχθούν 345 εκατ. ευρώ.

***Επιστροφές αχρεωστήτως εισπραχθέντων εσόδων***

Οι επιστροφές αχρεωστήτως εισπραχθέντων εσόδων προβλέπεται να διαμορφωθούν στα 3.289 εκατ. ευρώ.

***Έσοδα Προγράμματος Δημοσίων Επενδύσεων***

Τα έσοδα του ΠΔΕ στο 2017 προβλέπεται να διαμορφωθούν στα 4.155 εκατ. ευρώ σε ταμειακή βάση, και στα 3.900 εκατ. ευρώ σε δεδουλευμένη βάση.

**Δαπάνες**

Οι συνολικές δαπάνες του Τακτικού Προϋπολογισμού εκτιμάται ότι θα διαμορφωθούν στα 49.536 εκατ. ευρώ, μειωμένες κατά 1.481 εκατ. ευρώ, έναντι της εκτίμησης για το έτος 2016, κυρίως λόγω της μείωσης των δαπανών για καταπτώσεις εγγυήσεων σε ακαθάριστη βάση σε φορείς εντός Γενικής Κυβέρνησης, στην προβλεπόμενη μείωση των δαπανών (σε ταμειακή βάση) για εξοπλιστικά προγράμματα, καθώς και στη μη πρόβλεψη δαπανών για αναλήψεις χρεών.

Οι πρωτογενείς δαπάνες του Τακτικού Προϋπολογισμού εκτιμάται ότι θα διαμορφωθούν στα 43.986 εκατ. ευρώ, μειωμένες κατά 1.431 εκατ. ευρώ, έναντι της εκτίμησης για το έτος 2016, για τους παραπάνω λόγους.

***Ανάλυση δαπανών κατά μείζονα κατηγορία***

**Αποδοχές και συντάξεις**

Οι δαπάνες αποδοχών και συντάξεων προβλέπεται να ανέλθουν στα 12.057 εκατ. ευρώ, μειωμένες κατά 5.740 εκατ. ευρώ σε σχέση με το 2016.

Στη διαμόρφωση των δαπανών αυτών έχουν ληφθεί υπόψη:

* η μείωση του αριθμού αποχωρήσεων λόγω συνταξιοδότησης,
* η ανάληψη της καταβολής των συντάξεων του Δημοσίου από τον Ενιαίο Φορέα Κοινωνικής Ασφάλισης (ΕΦΚΑ), ο οποίος θα επιχορηγείται για το σκοπό αυτό από τον τακτικό προϋπολογισμό,
* η καταβολή από 1/1/2017 εργοδοτικής εισφοράς και από το κράτος, ως εργοδότη, υπέρ του ΕΦΚΑ, και
* η αλλαγή του κανόνα προσλήψεων σε 1 προς 4, από 1 προς 5 που ίσχυε για το 2016.

**Πρόσθετες και παρεπόμενες παροχές**

Οι δαπάνες της κατηγορίας αυτής προβλέπεται να ανέλθουν στα 337 εκατ. ευρώ, στο ίδιο ύψος περίπου με το έτος 2016.

**Καταναλωτικές και σύνθετες δαπάνες**

Οι δαπάνες αυτές προβλέπεται να διαμορφωθούν στα 2.023 εκατ. ευρώ, καλύπτοντας κυρίως:

* τις καταναλωτικού χαρακτήρα δαπάνες λειτουργίας των φορέων του κράτους,
* τις δαπάνες για προμήθεια αγαθών και υπηρεσιών και
* τις δαπάνες μετακίνησης του προσωπικού για εκτέλεση υπηρεσίας.

Σημειώνεται ότι στην κατηγορία αυτή περιλαμβάνεται και ποσό ύψους 300 εκατ. ευρώ για δράσεις στους τομείς της υγείας, της κοινωνικής προστασίας και της παιδείας.

**Μεταβιβαστικές πληρωμές**

Οι δαπάνες της κατηγορίας αυτής προβλέπεται να διαμορφωθούν στα 21.305 εκατ. ευρώ και θα καλύψουν κυρίως ανάγκες επιχορήγησης της κοινωνικής ασφάλισης, των νοσηλευτικών ιδρυμάτων και των δαπανών για την κοινωνική προστασία (επιδόματα πολυτέκνων, επίδομα θέρμανσης, επιχορήγηση στο ΑΚΑΓΕ, καθώς και άλλες δαπάνες κοινωνικού χαρακτήρα).

Στις παραπάνω δαπάνες περιλαμβάνονται και οι δράσεις για:

* την πλήρη εφαρμογή του Κοινωνικού Εισοδήματος Αλληλεγγύης (ύψους 760 εκατ. ευρώ),
* την επιχορήγηση του ΕΦΚΑ για την πληρωμή των συντάξεων του Δημοσίου και
* τη συνεισφορά του Δημοσίου για την προστασία της κύριας κατοικίας των υπερχρεωμένων νοικοκυριών.

**Πληρωμές που αντικρίζονται από πραγματοποιούμενα έσοδα**

Οι πιστώσεις της κατηγορίας αυτής αφορούν αποδόσεις πόρων σε τρίτους κ.λπ. Στην κατηγορία αυτή περιλαμβάνονται κυρίως οι αποδόσεις πόρων στους ΟΤΑ και οι αποδόσεις στην ΕΕ.

Οι δαπάνες αυτές προβλέπεται να διαμορφωθούν στα 5.079 εκατ. ευρώ.

**Αποθεματικό**

Για την αντιμετώπιση απρόβλεπτων και έκτακτου χαρακτήρα δαπανών έχουν προβλεφθεί πιστώσεις ύψους 1.000 εκατ. ευρώ όπως και το 2016.

**Δαπάνες τόκων**

Οι δαπάνες για τόκους προβλέπονται στα 5.550 εκατ. ευρώ, έναντι των 5.600 εκατ. ευρώ του 2016.

**Δαπάνες για την υλοποίηση εξοπλιστικών προγραμμάτων Υπουργείου Εθνικής Άμυνας**

Οι ταμειακές δαπάνες της κατηγορίας αυτής προβλέπεται να διαμορφωθούν στα 475 εκατ. ευρώ, μειωμένες κατά 112 εκατ. ευρώ σε σχέση με το 2016 .

**Δαπάνες προμηθειών τραπεζών, Ευρωπαϊκού Μηχανισμού Σταθερότητας και λοιπές δαπάνες δημόσιου χρέους**

Οι δαπάνες αυτές προβλέπονται στα 75 εκατ. ευρώ, αυξημένες κατά 20 εκατ. ευρώ σε σχέση με το έτος 2016.

**Καταπτώσεις εγγυήσεων**

Το συνολικό ύψος των δαπανών για καταπτώσεις εγγυήσεων προς φορείς εντός (σε ακαθάριστη βάση) και εκτός Γενικής Κυβέρνησης, εκτιμάται ότι θα διαμορφωθεί στα 1.017 εκατ. ευρώ, μειωμένο κατά 731 εκατ. ευρώ σε σχέση με τη σχετική εκτίμηση για το έτος 2016.

Η μείωση αυτή θα προέλθει από τις καταπτώσεις εγγυήσεων σε φορείς εντός της Γενικής Κυβέρνησης.

***Δαπάνες κατά Υπουργείο***

Στον προϋπολογισμό κάθε Υπουργείου προβλέπονται πιστώσεις για να καλυφθούν δαπάνες αποδοχών των υπαλλήλων με οποιαδήποτε σχέση εργασίας, των δημόσιων λειτουργών, των στελεχών των Ενόπλων Δυνάμεων και των Σωμάτων Ασφαλείας, των διπλωματών, των ιατρών του ΕΣΥ, των αρχιερέων κ.λπ.

| **Πίνακας 3.10 Ανώτατα όρια δαπανών φορέων Κρατικού Προϋπολογισμού σε ταμειακή και**  **δεδουλευμένη βάση σύμφωνα με τη μεθοδολογία του ESA για τα έτη 2015-2017**  **(σε εκατ. ευρώ)** | | | | | |
| --- | --- | --- | --- | --- | --- |
|  | |  |  |  | |
| Φορείς | | 2015 | 2016 | | 2017 |
| **Πραγματοποιήσεις** | **Προϋπολογισμός1** | **Εκτιμήσεις** | **Προβλέψεις** |
| **1** | **Προεδρία της Δημοκρατίας** |  |  |  |  |
|  | *ΤΠ* | *3* | *3* | *3* | *3* |
|  | *ΠΔΕ* | *0* | *0* | *0* | *0* |
|  | *Ταμειακό Σύνολο* | *3* | *3* | *3* | *3* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *3* | *3* | *3* | *3* |
| **2** | **Βουλή των Ελλήνων** |  |  |  |  |
|  | *ΤΠ* | *132* | *136* | *136* | *133* |
|  | *ΠΔΕ* | *0* | *2* | *1* | *1* |
|  | *Ταμειακό Σύνολο* | *133* | *138* | *137* | *134* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *133* | *138* | *137* | *134* |
| **3** | **Υπουργείο Εσωτερικών** |  |  |  |  |
|  | *ΤΠ* | *5.212* | *5.177* | *5.209* | *5.006* |
|  | *ΠΔΕ* | *335* | *200* | *247* | *216* |
|  | *Ταμειακό Σύνολο* | *5.546* | *5.377* | *5.456* | *5.222* |
|  | *Εθνικολογιστικές προσαρμογές* | *30* | *30* | *30* | *30* |
|  | *Σύνολο κατά ESA* | *5.516* | *5.347* | *5.426* | *5.192* |
|  | **Πρώην Υπουργείο Εσωτερικών** |  |  |  |  |
|  | *ΤΠ* | *3.361* | *3.273* | *3.258* | *3.055* |
|  | *ΠΔΕ* | *255* | *112* | *135* | *147* |
|  | *Ταμειακό Σύνολο* | *3.616* | *3.385* | *3.393* | *3.202* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *3.616* | *3.385* | *3.393* | *3.202* |
|  | **Πρώην Υπουργείο Δημ. Τάξης και Προστασίας του Πολίτη** |  |  |  |  |
|  | *ΤΠ* | *1.846* | *1.900* | *1.946* | *1.946* |
|  | *ΠΔΕ* | *77* | *86* | *106* | *67* |
|  | *Ταμειακό Σύνολο* | *1.924* | *1.986* | *2.052* | *2.013* |
|  | *Εθνικολογιστικές προσαρμογές* | *30* | *30* | *30* | *30* |
|  | *Σύνολο κατά ESA* | *1.894* | *1.956* | *2.022* | *1.983* |
|  | **Πρώην Υπουργείο Μακεδονίας και Θράκης** |  |  |  |  |
|  | *ΤΠ* | *4* | *5* | *5* | *5* |
|  | *ΠΔΕ* | *2* | *2* | *6* | *2* |
|  | *Ταμειακό Σύνολο* | *6* | *7* | *11* | *7* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *6* | *7* | *11* | *7* |
| **4** | **Υπουργείο Οικονομίας και Ανάπτυξης** |  |  |  |  |
|  | *ΤΠ* | *40* | *45* | *47* | *148* |
|  | *ΠΔΕ* | *1.697* | *2.025* | *2.000* | *2.198* |
|  | *Ταμειακό Σύνολο* | *1.737* | *2.070* | *2.047* | *2.346* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *1.737* | *2.070* | *2.047* | *2.346* |
| **5** | **Υπουργείο Ψηφιακής Πολιτικής, Τηλεπικοινωνιών & Ενημέρωσης4** |  |  |  |  |
|  | *Τ.Π.* | *30* | *37* | *36* | *35* |
|  | *ΠΔΕ* | *68* | *0* | *2* | *3* |
|  | *Ταμειακό Σύνολο* | *98* | *37* | *38* | *38* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *98* | *37* | *38* | *38* |
| **6** | **Υπουργείο Εθνικής Άμυνας** |  |  |  |  |
|  | *ΤΠ* | *3.224* | *3.185* | *3.275* | *3.149* |
|  | *(εκ των οποίων Εξοπλιστικά προγράμματα – ταμειακή βάση)* | *565* | *598* | *586* | *475* |
|  | *ΠΔΕ* | *10* | *16* | *10* | *14* |
|  | *Ταμειακό Σύνολο* | *3.234* | *3.201* | *3.285* | *3.163* |
|  | *Εθνικολογιστικές προσαρμογές* | *-422* | *388* | *150* | *-106* |
|  | *Σύνολο κατά ESA* | *3.656* | *2.813* | *3.135* | *3.269* |
| **7** | **Υπουργείο Παιδείας, Έρευνας και Θρησκευμάτων** |  |  |  |  |
|  | *ΤΠ* | *4.346* | *4.286* | *4.382* | *4.518* |
|  | *ΠΔΕ* | *708* | *590* | *590* | *615* |
|  | *Ταμειακό Σύνολο* | *5.054* | *4.876* | *4.972* | *5.133* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *5.054* | *4.876* | *4.972* | *5.133* |
| **8** | **Υπουργείο Εργασίας, Κοιν. Ασφάλισης και Κοιν. Αλληλεγγύης** |  |  |  |  |
|  | *ΤΠ* | *12.387* | *11.972* | *12.768* | *17.559* |
|  | *ΠΔΕ* | *496* | *380* | *415* | *380* |
|  | *Ταμειακό Σύνολο* | *12.883* | *12.352* | *13.183* | *17.939* |
|  | *Εθνικολογιστικές προσαρμογές* | *-9* | *0* | *0* | *0* |
|  | *Σύνολο κατά ESA* | *12.892* | *12.352* | *13.183* | *17.939* |
| **9** | **Υπουργείο Εξωτερικών** |  |  |  |  |
|  | *ΤΠ* | *273* | *258* | *256* | *270* |
|  | *εκ των οποίων* |  |  |  |  |
|  | *(Τόκοι – σε καθαρή βάση)* | *0* | *0* | *0* | *0* |
|  | *ΠΔΕ* | *2* | *9* | *6* | *6* |
|  | *Ταμειακό Σύνολο* | *275* | *267* | *262* | *276* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *275* | *267* | *262* | *276* |
| **10** | **Υπουργείο Δικαιοσύνης, Διαφάνειας και Ανθρωπ. Δικαιωμάτων** |  |  |  |  |
|  | *ΤΠ* | *574* | *578* | *585* | *608* |
|  | *ΠΔΕ* | *22* | *12* | *10* | *12* |
|  | *Ταμειακό Σύνολο* | *596* | *590* | *595* | *620* |
|  | *Εθνικολογιστικές προσαρμογές* | *43* | *16* | *16* | *29* |
|  | *Σύνολο κατά ESA* | *553* | *574* | *579* | *591* |
| **11** | **Οικονομικών (πλην Γενικών Κρατικών Δαπανών)** |  |  |  |  |
|  | *ΤΠ* | *592* | *609* | *624* | *643* |
|  | *ΠΔΕ* | *7* | *15* | *2* | *7* |
|  | *Ταμειακό Σύνολο* | *599* | *624* | *626* | *650* |
|  | *Εθνικολογιστικές προσαρμογές* | *1* | *1* | *1* | *1* |
|  | *Σύνολο κατά ESA* | *598* | *623* | *625* | *649* |
| **12** | **Γενικές Κρατικές Δαπάνες** |  |  |  |  |
|  | *ΤΠ* | *16.292* | *17.709* | *17.100* | *11.130* |
|  | *Εκ των οποίων* |  |  |  |  |
|  | *(Τόκοι -σε καθαρή βάση)* | *5.800* | *5.930* | *5.600* | *5.550* |
|  | *(Δαπάνες ανάληψης δανείων από την Ευρωπαϊκό Μηχανισμό Στήριξης -ΕΜΣ- και παράλληλων δαπανών δημόσιου χρέους )* | *178* | *80* | *55* | *75* |
|  | *(Καταπτώσεις εγγυήσεων - σε ακαθάριστη βάση)* | *1.671* | *1.773* | *1.748* | *1.017* |
|  | *(Αναλήψεις χρεών φορέων Γενικής Κυβέρνησης)* | *0* | *187* | *554* | *0* |
|  | *ΠΔΕ* | *0* | *0* | *0* | *0* |
|  | *Ταμειακό Σύνολο* | *16.292* | *17.709* | *17.100* | *11.130* |
|  | *Εθνικολογιστικές προσαρμογές* | *-1.316* | *-738* | *-791* | *-485* |
|  | *Σύνολο κατά ESA* | *17.609* | *18.447* | *17.891* | *11.615* |
| **13** | **Υπουργείο Υγείας** |  |  |  |  |
|  | *ΤΠ* | *4.317* | *4.317* | *4.351* | *4.198* |
|  | *ΠΔΕ* | *99* | *80* | *26* | *70* |
|  | *Ταμειακό Σύνολο* | *4.415* | *4.397* | *4.377* | *4.268* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *4.415* | *4.397* | *4.377* | *4.268* |
| **14** | **Υπουργείο Διοικητικής Ανασυγκρότησης** |  |  |  |  |
|  | *ΤΠ* | *54* | *57* | *66* | *44* |
|  | *ΠΔΕ* | *96* | *140* | *80* | *140* |
|  | *Ταμειακό Σύνολο* | *150* | *197* | *146* | *184* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *150* | *197* | *146* | *184* |
| **15** | **Υπουργείο Πολιτισμού και Αθλητισμού** |  |  |  |  |
|  | *ΤΠ* | *270* | *281* | *290* | *296* |
|  | *ΠΔΕ* | *151* | *102* | *102* | *96* |
|  | *Ταμειακό Σύνολο* | *420* | *383* | *392* | *392* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *420* | *383* | *392* | *392* |
| **16** | **Υπουργείο Περιβάλλοντος και Ενέργειας** |  |  |  |  |
|  | *ΤΠ* | *46* | *54* | *55* | *55* |
|  | *ΠΔΕ* | *437* | *410* | *410* | *390* |
|  | *Ταμειακό Σύνολο* | *483* | *464* | *465* | *445* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *483* | *464* | *465* | *445* |
| **17** | **Υπουργείο Υποδομών και Μεταφορών** |  |  |  |  |
|  | *ΤΠ* | *648* | *568* | *626* | *533* |
|  | *ΠΔΕ* | *1.440* | *2.093* | *2.148* | *1.922* |
|  | *Ταμειακό Σύνολο* | *2.088* | *2.661* | *2.774* | *2.455* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *2.088* | *2.661* | *2.774* | *2.455* |
| **18** | **Υπουργείο Μεταναστευτικής Πολιτικής4** |  |  |  |  |
|  | *ΤΠ* | *7* | *12* | *18* | *39* |
|  | *ΠΔΕ* | *0* | *0* | *20* | *25* |
|  | *Ταμειακό Σύνολο* | *7* | *12* | *38* | *64* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *7* | *12* | *38* | *64* |
| **19** | **Υπουργείο Ναυτιλίας και Νησιωτικής Πολιτικής** |  |  |  |  |
|  | *ΤΠ* | *292* | *321* | *360* | *325* |
|  | *ΠΔΕ* | *54* | *37* | *37* | *37* |
|  | *Ταμειακό Σύνολο* | *346* | *358* | *397* | *362* |
|  | *Εθνικολογιστικές προσαρμογές* | *3* | *3* | *3* | *3* |
|  | *Σύνολο κατά ESA* | *343* | *355* | *394* | *359* |
| **20** | **Υπουργείο Αγροτικής Ανάπτυξης και Τροφίμων** |  |  |  |  |
|  | *ΤΠ* | *625* | *632* | *634* | *627* |
|  | *ΠΔΕ* | *715* | *603* | *607* | *582* |
|  | *Ταμειακό Σύνολο* | *1.340* | *1.235* | *1.241* | *1.209* |
|  | *Εθνικολογιστικές προσαρμογές* | *117* | *-25* | *-314* | *90* |
|  | *Σύνολο κατά ESA* | *1.223* | *1.260* | *1.555* | *1.119* |
| **21** | **Υπουργείο Τουρισμού** |  |  |  |  |
|  | *ΤΠ* | *18* | *23* | *23* | *44* |
|  | *ΠΔΕ* | *42* | *36* | *38* | *36* |
|  | *Ταμειακό Σύνολο* | *60* | *59* | *61* | *80* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *60* | *59* | *61* | *80* |
| **22** | **Αποκεντρωμένες Διοικήσεις** |  |  |  |  |
|  | *ΤΠ* | 162 | 168 | 172 | 172 |
|  | *ΠΔΕ* | *0* | *0* | *0* | *0* |
|  | *Ταμειακό Σύνολο* | *162* | *168* | *172* | *172* |
|  | *Εθνικολογιστικές προσαρμογές* | *0* | *0* | *0* | *0* |
|  | *Σύνολο κατά ESA* | *162* | *168* | *172* | *172* |
| **Ι.** | **TAMEIAKO ΣΥΝΟΛΟ ΔΑΠΑΝΩΝ ΚΠ (Α+Β)** | **55.921** | **57.180** | **57.767** | **56.286** |
| **Α.** | **Δαπάνες ΤΠ (1+2+3+4+5+6)** | **49.544** | **50.430** | **51.017** | **49.536** |
|  |  |  |  |  |  |
| 1 | Πρωτογενείς δαπάνες | 43.744 | 44.500 | 45.416 | 43.986 |
|  | εκ των οποίων |  |  |  |  |
|  | *Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλων δαπανών δημόσιου χρέους* | *178* | *80* | *55* | *75* |
|  | *Εξοπλιστικά προγράμματα -ταμειακή βάση* | *565* | *598* | *586* | *475* |
|  | *Καταπτώσεις εγγυήσεων (σε ακαθάριστη βάση)* | *1.671* | *1.773* | *1.748* | *1.017* |
|  | *Αναλήψεις χρεών φορέων Γενικής Κυβέρνησης* | *0* | *187* | *554* | *0* |
| 2 | Τόκοι (σε καθαρή βάση) | 5.800 | 5.930 | 5.600 | 5.550 |
|  |  |  |  |  |  |
| **Β.** | **ΠΔΕ** | **6.377** | **6.750** | **6.750** | **6.750** |
|  |  |  |  |  |  |
| **Γ.** | **Εθνικολογιστικές προσαρμογές2, 3** | **-1.553** | **-325** | **-906** | **-437** |
| **ΙΙ.** | **Σύνολο δαπανών Κρατικού Προϋπολογισμού κατά ESA (Ι -Γ)** | **57.475** | **57.505** | **58.672** | **56.723** |

1 Σύμφωνα με την εισηγητική έκθεση Προϋπολογισμού 2016

2 Εθνικολογιστικές προσαρμογές: (+) μείωση δαπανών / (-) αύξηση δαπανών.

3 Στις εθνικολογιστικές προσαρμογές δεν έχουν περιληφθεί οι προσαρμογές που αφορούν στο υπόλοιπο των λογαριασμών θησαυροφυλακίου και εκτός προϋπολογισμού.

4 Για λόγους συγκρισιμότητας οι δαπάνες των ετών 2015 και 2016 των νεοσύστατων υπουργείων αναφέρονται στις μεταφερόμενες σε αυτά Γενικές Γραμματείες και Υπηρεσίες.

Περαιτέρω ο προϋπολογισμός κάθε Υπουργείου καλύπτει τις δαπάνες μετακίνησης των υπαλλήλων, τις λειτουργικές δαπάνες ενοικίων, φωτισμού, ύδρευσης, τηλεπικοινωνιών, τις ανάγκες για συντήρηση του πάσης φύσεως εξοπλισμού, τις προμήθειες αναλωσίμων και κεφαλαιουχικών αγαθών κ.λπ.

Πέραν της κάλυψης των παραπάνω δαπανών, που για κάθε Υπουργείο αποτελεί αναγκαία προϋπόθεση για την ομαλή λειτουργία του, προβλέπονται και πιστώσεις για ειδικές δράσεις οι οποίες αναπτύσσονται είτε από τα ίδια τα Υπουργεία, είτε από τους εποπτευόμενους φορείς τους οι οποίες κατά κύριο λόγο καλύπτονται με επιχορήγηση από τα αρμόδια Υπουργεία. Τέτοιες δραστηριότητες αναφέρονται, για κάθε Υπουργείο αναλυτικά, ως ακολούθως:

***Υπουργείο Εσωτερικών***

**Πρώην Υπουργείο Εσωτερικών**

Οι πιστώσεις του προϋπολογισμού του Υπουργείου θα καλύψουν δαπάνες για την Τοπική Αυτοδιοίκηση (Δήμοι-Περιφέρειες), μέσω της μεταβίβασης πόρων, που θα προέλθουν από:

* την απόδοση των Κεντρικών Αυτοτελών Πόρων (ΚΑΠ),
* την ειδική επιχορήγηση για την ενίσχυση των ΟΤΑ (κάλυψη μισθοδοσίας δημοτικών αστυνομικών, καθώς και την κάλυψη του κόστους καθαρισμού των σχολικών μονάδων).

Επιπλέον, οι δαπάνες του Υπουργείου καλύπτουν και τη χρηματοδότηση των πολιτικών κομμάτων.

**Πρώην Υπουργείο Δημόσιας Τάξης και Προστασίας του Πολίτη**

Έχουν προβλεφθεί πιστώσεις που θα καλύψουν δαπάνες για:

* τη λειτουργία των αστυνομικών επιχειρησιακών μονάδων για την αστυνόμευση και προστασία των πολιτών, την προμήθεια σύγχρονων και αποτελεσματικών μέσων προστασίας του προσωπικού, τη συντήρηση, προμήθεια ανταλλακτικών και τεχνική υποστήριξη των υπηρεσιακών οχημάτων και εξοπλισμού,
* την προστασία των δασών από πυρκαγιές με τη χρήση επίγειων μονάδων, αλλά και με τη μίσθωση, την πτητική και τεχνική υποστήριξη σύγχρονων ελικοπτέρων δασοπυρόσβεσης του Πυροσβεστικού Σώματος,
* τη σίτιση, περίθαλψη και διαμονή των αλλοδαπών στα προαναχωρησιακά κέντρα της επικράτειας, σε εναρμόνιση με τις διεθνώς επικρατούσες συνθήκες,
* την αντιμετώπιση των συνεπειών των έκτακτων φυσικών καταστροφών.

**Πρώην Υπουργείο Μακεδονίας και Θράκης**

Οι πιστώσεις του προϋπολογισμού του Υπουργείου θα καλύψουν, κυρίως, δαπάνες για την επιχορήγηση των εποπτευόμενων νομικών προσώπων «Κέντρο Διαφύλαξης Αγιορείτικης Κληρονομιάς (ΚΕΔΑΚ)» και «Αλεξάνδρεια Ζώνη Καινοτομίας ΑΕ».

***Υπουργείο Οικονομίας και Ανάπτυξης***

Οι εγγεγραμμένες πιστώσεις προβλέπεται να καλύψουν κυρίως δαπάνες για:

* την ενίσχυση της επιχειρηματικότητας, την προσέλκυση παραγωγικών ιδιωτικών επενδύσεων και τη βελτίωση της ανταγωνιστικότητας της οικονομίας,
* τη δημιουργία κατάλληλου επιχειρηματικού περιβάλλοντος για την ανάπτυξη της καινοτομίας, της βιομηχανίας και των μεσαίων, μικρών και πολύ μικρών επιχειρήσεων,
* την εξασφάλιση της λειτουργίας των βιομηχανικών και βιοτεχνικών δραστηριοτήτων και άσκησης των τεχνικών επαγγελμάτων, καθώς και την ενίσχυση της ασφάλειας και της ποιότητας των βιομηχανικών προϊόντων και υπηρεσιών,
* τη χάραξη στρατηγικής διεθνούς εμπορίου, την ανάπτυξη των διεθνών εμπορικών και οικονομικών σχέσεων και της διεθνούς συνεργασίας για την προώθηση των ελληνικών προϊόντων και υπηρεσιών στη διεθνή αγορά,
* την προσέλκυση, υποστήριξη και διατήρηση επενδύσεων στην Ελλάδα,
* την ανάπτυξη και προώθηση των εξαγωγών,
* τη διασφάλιση της εύρυθμης λειτουργίας της αγοράς προς όφελος των καταναλωτών και του υγιούς ανταγωνισμού των επιχειρήσεων, καθώς και την προάσπιση των δικαιωμάτων των καταναλωτών, την πληροφόρηση και ενημέρωσή τους,
* τη λειτουργία της Ανεξάρτητης Αρχής του Συνηγόρου του Καταναλωτή,
* τη συνεισφορά του Ελληνικού Δημοσίου για την προστασία της κύριας κατοικίας των υπερχρεωμένων νοικοκυριών και
* τη λειτουργία της νεοσύστατης Ειδικής Γραμματείας Διαχείρισης Ιδιωτικού Χρέους.

***Υπουργείο Ψηφιακής Πολιτικής, Τηλεπικοινωνιών και Ενημέρωσης***

Στον προϋπολογισμό του νεοσύστατου Υπουργείου Ψηφιακής Πολιτικής, Τηλεπικοινωνιών και Ενημέρωσης, περιλαμβάνονται οι πιστώσεις για τη Γενική Γραμματεία Ενημέρωσης και Επικοινωνίας, τη Γενική Γραμματεία Τηλεπικοινωνιών και Ταχυδρομείων και τη Γενική Γραμματεία Ψηφιακής Πολιτικής καθώς επίσης και οι πιστώσεις για το Εθνικό Ραδιοτηλεοπτικό Συμβούλιο.

***Υπουργείο Εθνικής Άμυνας***

Έχουν προβλεφθεί πιστώσεις που θα καλύψουν δαπάνες για:

* την τμηματική καταβολή των αναδρομικών αποδοχών των ενστόλων, χρονικής περιόδου 01/08/2012 έως 30/6/2014,
* την περίθαλψη των στελεχών των Ενόπλων Δυνάμεων,
* την εκπαίδευση και κατάρτιση του προσωπικού,
* τη συμμετοχή των Ενόπλων Δυνάμεων σε ειρηνευτικές αποστολές,
* την προμήθεια καυσίμων και υγειονομικού υλικού για τα στρατιωτικά νοσοκομεία,
* τις εθνικές υποχρεώσεις που απορρέουν από τη συμμετοχή της Ελλάδας στο ΝΑΤΟ,
* τις εισφορές της Εθνικής Μετεωρολογικής Υπηρεσίας σε Διεθνείς Οργανισμούς και
* τις υποχρεώσεις που απορρέουν από την υλοποίηση εξοπλιστικών προγραμμάτων.

***Υπουργείο Παιδείας, Έρευνας και Θρησκευμάτων***

Στον προϋπολογισμό του Υπουργείου έχουν προβλεφθεί οι απαραίτητες πιστώσεις για:

* τη συνέχιση του προγράμματος ενισχυτικής διδασκαλίας για τη δευτεροβάθμια εκπαίδευση,
* τη συνέχιση του προγράμματος ενίσχυσης φοιτητών που σπουδάζουν μακριά από τον τόπο κατοικίας τους,
* την απρόσκοπτη λειτουργία των επιχορηγούμενων από το Υπουργείο φορέων (ΑΕΙ, ΤΕΙ κ.λπ.), προκειμένου να αναπτύξουν τις δράσεις τους,
* τη στήριξη των ερευνητικών φορέων και τη χρηματοδότηση του νεοσύστατου Ελληνικού Ιδρύματος Έρευνας και Καινοτομίας,
* την καταβολή των εισφορών σε διεθνείς οργανισμούς, κυρίως για την κάλυψη υποχρεώσεων της Γενικής Γραμματείας Έρευνας και Τεχνολογίας,
* την κάλυψη λειτουργίας των δημόσιων ΙΕΚ,
* τη διασφάλιση της ποιότητας στην πρωτοβάθμια και στη δευτεροβάθμια εκπαίδευση,
* την κάλυψη διαφοράς κομίστρου από την παροχή του δικαιώματος μειωμένης μετακίνησης φοιτητών ΑΕΙ και ΤΕΙ της χώρας,
* την προμήθεια φοιτητικών συγγραμμάτων.

Οι πιστώσεις καλύπτουν πολιτικές και δράσεις του Υπουργείου Παιδείας, Έρευνας και Θρησκευμάτων για το σύνολο του εκπαιδευτικού συστήματος (3 βαθμίδες), αλλά και για τους τομείς της Δια Βίου Μάθησης και της Έρευνας και Τεχνολογίας.

***Υπουργείο Εργασίας, Κοινωνικής Ασφάλισης και Κοινωνικής Αλληλεγγύης***

Το μεγαλύτερο μέρος των πιστώσεων του προϋπολογισμού του Υπουργείου προβλέπεται να διατεθεί σε Οργανισμούς Κοινωνικής Ασφάλισης (ΟΚΑ) για τη στήριξη του ασφαλιστικού συστήματος της χώρας.

Παράλληλα οι εγγεγραμμένες πιστώσεις πρόκειται να καλύψουν ανάγκες όπως:

* η εφαρμογή του προγράμματος «Κοινωνικό Εισόδημα Αλληλεγγύης - ΚΕΑ» σε πανελλαδική κλίματα,
* η χρηματοδότηση των Κέντρων Κοινωνικής Πρόνοιας,
* η καταβολή των οικογενειακών επιδομάτων,
* η ενίσχυση των δαπανών κοινωνικής προστασίας, όπως δράσεις για τη διευκόλυνση μετακίνησης ευάλωτων κοινωνικών ομάδων (ΑμεΑ, άνεργοι, κ.ά) με συγκοινωνιακά μέσα,
* η συνέχιση της ομαλής χρηματοδότησης του προγράμματος υποβοήθησης συνταξιούχων και ηλικιωμένων ατόμων «Βοήθεια στο Σπίτι»,
* η συνεχιζόμενη προσπάθεια μείωσης του ποσοστού ανεργίας ειδικά στις νεότερες ηλικιακά ομάδες του πληθυσμού μέσω της εφαρμογής προγραμμάτων ενεργητικής πολιτικής για την αύξηση της απασχόλησης από τον Οργανισμό Απασχόλησης Εργατικού Δυναμικού (ΟΑΕΔ),
* η άμβλυνση των συνεπειών της σταδιακής κατάργησης του ΕΚΑΣ μέσω της εφαρμογής αντισταθμιστικών μέτρων.

***Υπουργείο Εξωτερικών***

Οι πιστώσεις του προϋπολογισμού του Υπουργείου θα καλύψουν υποχρεώσεις για:

* τις εισφορές σε διεθνείς οργανισμούς, καθώς και τη συμμετοχή της χώρας στις δαπάνες των ειρηνευτικών αποστολών του ΟΗΕ,
* τις λειτουργικές δαπάνες των αρχών εξωτερικής υπηρεσίας και
* τις δράσεις στον τομέα της παροχής διμερούς αναπτυξιακής βοήθειας προς τρίτες χώρες.

***Υπουργείο Δικαιοσύνης, Διαφάνειας και Ανθρωπίνων Δικαιωμάτων***

Οι πιστώσεις του προϋπολογισμού θα καλύψουν εκτός των άλλων και δαπάνες για τη λειτουργία των Ανεξάρτητων Αρχών (Αρχή Προστασίας Δεδομένων Προσωπικού Χαρακτήρα, Αρχή Διασφάλισης του Απορρήτου των Επικοινωνιών, καθώς της Αρχής Εξέτασης Προδικαστικών Προσφυγών).

Επίσης προβλέπονται πιστώσεις για την τμηματική καταβολή των αναδρομικών αποδοχών των δικαστικών, για την περίοδο από 1/8/2012 έως 30/6/2014.

***Υπουργείο Οικονομικών***

Στον προϋπολογισμό του Υπουργείου, πέραν των πιστώσεων που έχουν προβλεφθεί για τη λειτουργία των υπηρεσιών του, περιλαμβάνονται πιστώσεις και για τη Γενική Γραμματεία της Κυβέρνησης, τη Γενική Γραμματεία του Πρωθυπουργού, το πολιτικό γραφείο του Αντιπροέδρου της Κυβέρνησης, τα πολιτικά γραφεία των Υπουργών Επικρατείας, το πολιτικό γραφείο του Υφυπουργού στον Πρωθυπουργό, τη Γενική Γραμματεία Συντονισμού, το Νομικό Συμβούλιο του Κράτους, την Εθνική Επιτροπή για τα Δικαιώματα του Ανθρώπου, καθώς και την Αρχή Καταπολέμησης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας και Ελέγχου των Δηλώσεων Περιουσιακής Κατάστασης. Στον προϋπολογισμό του Υπουργείου Οικονομικών περιλαμβάνονται οι πιστώσεις για τη νεοσύστατη Ανεξάρτητη Αρχή Δημοσίων Εσόδων, όπως επίσης και οι επιχορηγήσεις κυρίως στην ΕΛΣΤΑΤ και στον ΟΔΔΗΧ.

Ανεξάρτητη Αρχή Δημοσίων Εσόδων

Από 1/1/2017 (Ν. 4389/16/ ΦΕΚ 94Α) καταργείται η Γενική Γραμματεία Δημοσίων Εσόδων και συνιστάται Ανεξάρτητη Διοικητική Αρχή με την ονομασία «Ανεξάρτητη Αρχή Δημοσίων Εσόδων», της οποίας ο προϋπολογισμός συμπεριλαμβάνεται στον Κρατικό Προϋπολογισμό και ειδικότερα στον προϋπολογισμό του Υπουργείου Οικονομικών.

Στο πλαίσιο αυτό, στον προϋπολογισμό του Υπουργείου Οικονομικών, σε ειδικούς φορείς της κεντρικής του υπηρεσίας και των περιφερειακών του υπηρεσιών (ειδικός φορέας 23-180 και ειδικοί φορείς 231 και 233 των Νομών και Νομαρχιών) έχουν προβλεφθεί οι σχετικές πιστώσεις. Για την απρόσκοπτη εκτέλεση του σκοπού της, το συνολικό ύψος των πιστώσεων που έχουν προβλεφθεί ανέρχεται στα 412 εκατ. ευρώ.

Λαμβάνοντας υπόψη τη σχετική εγκύκλιο κατάρτισης του προϋπολογισμού Γενικής Κυβέρνησης οικονομικού έτους 2017, τα αιτήματα της Γενικής Γραμματείας Δημοσίων Εσόδων για εγγραφή επιπλέον πιστώσεων και την τελική της πρόταση, που υποβλήθηκε μέσω της Κύριας Κεντρικής Οικονομικής Υπηρεσίας του Υπουργείου Οικονομικών για το έτος 2017, έχουν προβλεφθεί πιστώσεις για την Ανεξάρτητη Αρχή Δημοσίων Εσόδων συνολικού ύψους 412 εκατ. ευρώ έναντι της τελικής πρότασης της Γενικής Γραμματείας Δημοσίων Εσόδων για το έτος 2017 συνολικού ύψους 401 εκατ. ευρώ. Η διαφορά οφείλεται στην εγγραφή επιπρόσθετων πιστώσεων στη μείζονα κατηγορία «Αποδοχές και συντάξεις» μετά από επανεκτίμηση του ύψους των απαραίτητων πιστώσεων για τις αποδοχές του προσωπικού της Αρχής για το έτος 2017.

***Υπουργείο Υγείας***

Οι πιστώσεις του προβλέπεται να διατεθούν για την ομαλή και εύρυθμη λειτουργία του συστήματος παροχής υπηρεσιών πρωτοβάθμιας και δευτεροβάθμιας φροντίδας υγείας, καθώς και για τις μεταβιβάσεις προς τα νοσηλευτικά ιδρύματα, τις μονάδες υγείας του Πρωτοβάθμιου Εθνικού Δικτύου Υγείας (ΠΕΔΥ) και τον ΕΟΠΥΥ.

Επιπρόσθετα, οι πιστώσεις προορίζονται για την κάλυψη των πάσης φύσεως αναγκών των εποπτευόμενων φορέων του Υπουργείου (λειτουργικές δαπάνες, μισθοδοσία, εξειδικευμένες δραστηριότητες κατά τομέα), αποσκοπώντας, μεταξύ άλλων, στην απρόσκοπτη συνέχιση της λειτουργίας των μονάδων ψυχικής υγείας, των δράσεων για την καταπολέμηση των ναρκωτικών και την εν γένει προστασία και θωράκιση της δημόσιας υγείας, καθώς επίσης και για την αντιμετώπιση έκτακτων περιστατικών και απρόβλεπτων υγειονομικών καταστάσεων.

***Υπουργείο Μεταναστευτικής Πολιτικής***

Στον προϋπολογισμό του περιλαμβάνονται οι πιστώσεις για τη Γενική Γραμματεία Μεταναστευτικής Πολιτικής, τη Γενική Γραμματεία Υποδοχής και τις αυτοτελείς υπηρεσίες (Υπηρεσία Ασύλου, Αρχή Προσφυγών και Διεύθυνση Οικονομικών Υπηρεσιών Μεταναστευτικής Πολιτικής).

Αρμοδιότητες που υλοποιεί το νεοσύστατο Υπουργείο είναι μεταξύ άλλων η συμβολή στο σχεδιασμό και τη διαμόρφωση της εθνικής πολιτικής ασύλου, η μελέτη και ο σχεδιασμός της πολιτικής υποδοχής αιτούντων διεθνούς προστασίας και ασυνόδευτων ανήλικων, η εφαρμογή της νομοθεσίας περί ασύλου και λοιπών μορφών διεθνούς προστασίας των αλλοδαπών και ανιθαγενών, καθώς και η αποτελεσματική διενέργεια διαδικασιών υποδοχής και ταυτοποίησης των πολιτών τρίτων χωρών ή ανιθαγενών που εισέρχονται στη χώρα χωρίς τις νόμιμες διατυπώσεις.

***Υπουργείο Διοικητικής Ανασυγκρότησης***

Οι πιστώσεις του προϋπολογισμού του Υπουργείου προβλέπονται να καλύψουν δαπάνες για:

* την επιχορήγηση του Εθνικού Κέντρου Δημόσιας Διοίκησης και Αυτοδιοίκησης (ΕΚΔΔΑ),
* την παροχή υπηρεσιών Διαδικτυακής Πύλης της Δημόσιας Διοίκησης του συστήματος ΕΡΜΗΣ- Κέντρο Εξυπηρέτησης Πολιτών (ΚΕΠ) - Ενιαία Κέντρα Εξυπηρέτησης, καθώς και της γραμμής τηλεφωνικής υποστήριξης (Call-Center) 1500.

Στον προϋπολογισμό του Υπουργείου περιλαμβάνονται επίσης πιστώσεις για τις δαπάνες του Γενικού Επιθεωρητή Δημόσιας Διοίκησης, καθώς και των Ανεξάρτητων Αρχών του Ανωτάτου Συμβουλίου Επιλογής Προσωπικού (ΑΣΕΠ) και του Συνηγόρου του Πολίτη.

***Υπουργείο Πολιτισμού και Αθλητισμού***

Οι πιστώσεις του Υπουργείου Πολιτισμού και Αθλητισμού θα καλύψουν κυρίως δαπάνες:

* συντήρησης, διαμόρφωσης και προστασίας των αρχαιολογικών χώρων και μουσείων, με στόχο την προστασία και την ανάδειξη της πολιτιστικής κληρονομιάς,
* επιχορηγήσεων φορέων που προάγουν τον πολιτισμό και τον αθλητισμό,
* κάλυψης πολιτιστικών εκδηλώσεων, συνεδρίων και προγραμμάτων διάδοσης του ελληνικού πολιτισμού για τη διατήρηση της χώρας μας ως προορισμού πολιτιστικού χαρακτήρα.

***Υπουργείο Περιβάλλοντος και Ενέργειας***

Οι πιστώσεις του προϋπολογισμού του Υπουργείου θα καλύψουν κυρίως:

* την επιχορήγηση των εποπτευόμενων από το Υπουργείο φορέων (ΙΓΜΕ, ΕΚΠΑΑ, ΚΑΠΕ),
* τις αποδόσεις εσόδων στο Πράσινο Ταμείο και
* τη χρηματοδότηση προγραμμάτων προστασίας του δασικού πλούτου της χώρας.

***Υπουργείο Υποδομών και Μεταφορών***

Οι πιστώσεις του προϋπολογισμού του Υπουργείου προβλέπεται, μεταξύ άλλων, να καλύψουν δαπάνες για:

* την επιχορήγηση των συγκοινωνιακών φορέων,
* την επιχορήγηση των λοιπών φορέων εποπτείας του, όπως Κτιριακές Υποδομές ΑΕ, Εταιρεία Παγίων ΕΥΔΑΠ, ΕΥΑΘ Παγίων,
* τη λειτουργία της Ρυθμιστικής Αρχής Σιδηροδρόμων, της Επιτροπής Διερεύνησης Ατυχημάτων και Ασφάλειας Πτήσεων, καθώς και της Επιτροπής Διερεύνησης Σιδηροδρομικών Ατυχημάτων και Συμβάντων και
* τον εξοπλισμό, την κατασκευή έργων, τη συντήρηση, τη βελτίωση και επέκταση των εγκαταστάσεων των αερολιμένων.

***Υπουργείο Ναυτιλίας και Νησιωτικής Πολιτικής***

Οι πιστώσεις του προϋπολογισμού του θα καλύψουν κυρίως δαπάνες για:

* την τμηματική καταβολή αναδρομικών αποδοχών του προσωπικού του Λιμενικού Σώματος, χρονικής περιόδου 1/8/2012 έως 30/6/2014,
* την απρόσκοπτη μετακίνηση του επιβατικού κοινού στη νησιωτική επικράτεια με την επιδότηση των άγονων γραμμών,
* τη φύλαξη των θαλασσίων οδών εισόδου στη χώρα,
* την κάλυψη των αναγκών που σχετίζονται με τις μεταναστευτικές και προσφυγικές ροές,
* τις δράσεις που συνδέονται με τη βελτίωση της ανταγωνιστικότητας στον τομέα της ναυτιλίας,
* την εκπαίδευση των στελεχών του Λιμενικού Σώματος - Ελληνικής Ακτοφυλακής και τη ναυτική εκπαίδευση,
* την ασφάλεια της ναυσιπλοΐας και την ασφάλεια της ανθρώπινης ζωής στη θάλασσα και
* τις δράσεις που συνδέονται με τον πολιτισμό, τον αθλητισμό, την προστασία της εθνικής κληρονομιάς και της αρχιτεκτονικής των νησιωτικών περιοχών.

***Υπουργείο Αγροτικής Ανάπτυξης και Τροφίμων***

Σημαντικό μέρος των πιστώσεων του Υπουργείου θα διατεθεί για την κάλυψη δαπανών:

* καταβολής επιδοτήσεων για την υλοποίηση αγροπεριβαλλοντικών προγραμμάτων και άλλων προγραμμάτων, όπως η πρόωρη συνταξιοδότηση αγροτών, η εξυγίανση του ζωικού κεφαλαίου της χώρας κ.λπ.,
* χορήγησης ενισχύσεων από εθνικούς πόρους, στο πλαίσιο υλοποίησης προγραμμάτων Πολιτικής Σχεδίασης Έκτακτης Ανάγκης (ΠΣΕΑ),
* κατοχύρωσης της μέγιστης δυνατής ασφάλειας των παραγομένων και των εισαγόμενων τροφίμων στη χώρα,
* κάλυψης του ελλείμματος του Ειδικού Λογαριασμού Εγγυήσεων Γεωργικών Προϊόντων (ΕΛΕΓΕΠ).

***Υπουργείο Τουρισμού***

Οι πιστώσεις για τον τουρισμό θα καλύψουν κυρίως δαπάνες για:

* την προβολή της χώρας στο εξωτερικό και τη διατήρησή της ως ελκυστικού τουριστικού προορισμού,
* την τουριστική εκπαίδευση και κατάρτιση,
* την επαναλειτουργία των Σχολών Ξεναγών,
* την αδειοδότηση και έλεγχο των τουριστικών επιχειρήσεων, καθώς και τη διασφάλιση ποιότητας του παρεχόμενου τουριστικού προϊόντος, και
* την ανάπτυξη πρωτοβουλιών προσέλκυσης επενδυτών στον τομέα του τουρισμού.

***Αποκεντρωμένες Διοικήσεις***

Οι πιστώσεις του προϋπολογισμού των Αποκεντρωμένων Διοικήσεων προβλέπεται, μεταξύ άλλων, να καλύψουν δαπάνες για:

* την εισοδηματική ενίσχυση νοικοκυριών ορεινών και μειονεκτικών περιοχών με χαμηλά εισοδήματα,
* τις υπηρεσίες που αφορούν θέματα πολιτικής αλλοδαπών και μετανάστευσης,
* τη χωροταξία, την περιβαλλοντική πολιτική και τα δάση.

**3.3 Πρόγραμμα Δημοσίων Επενδύσεων**

Το ύψος των δαπανών του ΠΔΕ για το 2017 προβλέπεται να ανέλθει στα 6.750 εκατ. ευρώ, στο ίδιο ύψος με αυτό του 2016. Οι δαπάνες αυτές, που αντιπροσωπεύουν το 3,7% του προβλεπόμενου ΑΕΠ της χώρας, κατανέμονται σε 5.750 εκατ. ευρώ για τα έργα που θα συγχρηματοδοτηθούν από πόρους της Ευρωπαϊκής Ένωσης και σε 1.000 εκατ. ευρώ για τα έργα που θα χρηματοδοτηθούν αποκλειστικά από εθνικούς πόρους.

Αναλυτικότερα, η συνολική δαπάνη του συγχρηματοδοτούμενου σκέλους θα κατανεμηθεί σε 3.950 εκατ. ευρώ περίπου για την έναρξη και υλοποίηση έργων ΕΣΠΑ 2014-2020, σε 800 εκατ. ευρώ για την ολοκλήρωση των έργων και το κλείσιμο των προγραμμάτων ΕΣΠΑ 2007-2013, ενώ 1.000 εκατ. ευρώ θα διατεθούν για λοιπά συγχρηματοδοτούμενα προγράμματα και των δύο περιόδων.

Το ΠΔΕ, ως βασικό εργαλείο αναπτυξιακής πολιτικής, συνοδεύει τη δημοσιονομική προσπάθεια με αναπτυξιακές δράσεις,συμβάλλοντας στην ενίσχυση της ελληνικής οικονομίας και ταυτόχρονα τη στήριξη της κοινωνικής συνοχής, προκειμένου να επιτευχθεί το μέγιστο δυνατό αναπτυξιακό αποτέλεσμα.

Ειδικότερα, οι αναπτυξιακοί τομείς που ενισχύονται από το ΠΔΕ είναι κυρίως: α) μεταφορές και περιβάλλον με έργα κυρίως υποδομών, β) επιχειρηματικότητα και ενίσχυση των ιδιωτικών επενδύσεων γ) ανάπτυξη ανθρώπινου κεφαλαίου και ενίσχυση της κοινωνίας της γνώσης, δ) ενέργεια και αξιοποίηση των ενεργειακών πόρων και ε) αυτοδιοίκηση με στήριξη των επενδυτικών της προγραμμάτων. Επιπλέον, με την αξιοποίηση εθνικών πόρων ενισχύονται πολιτικές για συντήρηση και επέκταση κοινωνικών υποδομών, ικανοποίηση έκτακτων αναγκών και λοιπές δράσεις.

Με το ΠΔΕ του 2017 συνεχίζεται η προσπάθεια για την υποστήριξη των μεγάλων διαρθρωτικών αλλαγών στο κράτος και την οικονομία, σύμφωνα και με τις υποχρεώσεις της χώρας βάσει της ΣΧΔ.

Βασική πηγή εσόδων για την χρηματοδότηση των έργων του ΠΔΕ αποτελούν οι εισροές από την Ευρωπαϊκή Ένωση στο πλαίσιο της συγχρηματοδότησης των επενδυτικών, αναπτυξιακών και άλλων δράσεων των κρατών-μελών, που εναρμονίζονται με τις κοινές πολιτικές.

Προτεραιότητα για το 2017 είναι η εντατικοποίηση των ενεργειών για το κλείσιμο των προγραμμάτων του ΕΣΠΑ της περιόδου 2007-2013, με την συμμετοχή όλων των έργων στην τελική έκθεση ολοκλήρωσης των προγραμμάτων τον Μάρτιο του 2017, καθώς και η επίσπευση της υλοποίησης των προγραμμάτων της νέας περιόδου 2014-2020.

Μέσα από τις δράσεις του νέου ΕΣΠΑ, θα δοθεί ιδιαίτερη έμφαση στους τομείς των υποδομών, της επιχειρηματικότητας, του ανθρωπίνου κεφαλαίου, της απασχόλησης, της αυτοδιοίκησης, της εκπαίδευσης και κατάρτισης, της υγείας και πρόνοιας, του περιβάλλοντος και της διοικητικής μεταρρύθμισης.

Σε ό,τι αφορά το μέρος του ΠΔΕ που χρηματοδοτείται αποκλειστικά από εθνικούς πόρους, το συνολικό ποσό για το 2017, σε σχέση με το αντίστοιχο του 2016, είναι αυξημένο κατά 250 εκατ. ευρώ. Προβλέπεται να χρηματοδοτηθούν δράσεις, με βασικά κριτήρια την κάλυψη ανελαστικών υποχρεώσεων και επιτακτικών αναγκών που αφορούν την κοινωνική συνοχή, τη συνέργεια σε συγχρηματοδοτούμενα έργα από την ΕΕ και τη συμπληρωματικότητα.

Οι δράσεις που αναμένεται να χρηματοδοτηθούν αφορούν κυρίως προγράμματα ενίσχυσης της απασχόλησης, της εκπαίδευσης, συντήρησης υποδομών, αποκατάστασης ζημιών σε υποδομές από σεισμούς, πυρκαγιές και άλλες φυσικές καταστροφές, με ενίσχυση των πληγέντων από αυτές. Τέλος, θα χρηματοδοτηθούν κοινωνικά προγράμματα για τις πλέον ευάλωτες ομάδες του πληθυσμού, καθώς και προγράμματα για την ορθολογική οργάνωση και τον εκσυγχρονισμό της Δημόσιας Διοίκησης.

Στον πίνακα που ακολουθεί παρουσιάζεται η διαχρονική εξέλιξη του ΠΔΕ από το 2004 έως και το 2017.

|  |  |  |  |
| --- | --- | --- | --- |
| **Πίνακας 3.11 Διαχρονική εξέλιξη δαπανών ΠΔΕ (2004-2017)**  **(σε εκατ. ευρώ)** | | | |
|  | | | |
| **Έτη** | **ΠΔΕ** | | |
| **Λοιποί**  **εθνικοί πόροι** | **Συγχρηματοδοτούμενο** | **Σύνολο** |
| 2004 | 4.639 | 4.883 | 9.522 |
| 2005 | 2.569 | 4.955 | 7.524 |
| 2006 | 2.673 | 5.511 | 8.184 |
| 2007 | 2.763 | 6.046 | 8.809 |
| 2008 | 2.559 | 7.065 | 9.624 |
| 2009 | 2.455 | 7.133 | 9.588 |
| 2010 | 2.218 | 6.236 | 8.454 |
| 2011 | 1.885 | 4.722 | 6.608 |
| 2012 | 1.412 | 4.710 | 6.122 |
| 2013 | 783 | 5.867 | 6.650 |
| 2014 | 710 | 5.882 | 6.592 |
| 2015 | 681 | 5.725 | 6.406 |
| 2016 | 750 | 6.000 | 6.750 |
| 2017 | 1.000 | 5.750 | 6.750 |

Πηγή: Διεύθυνση Δημοσίων Επενδύσεων, Υπουργείο Οικονομίας και Ανάπτυξης.

**Συγχρηματοδοτούμενα προγράμματα ΠΔΕ**

Κύρια πηγή εσόδων για την χρηματοδότηση των έργων του ΠΔΕ αποτελούν οι εισροές από την Ευρωπαϊκή Ένωση. Βασικός στόχος είναι αφενός η ταχεία ενεργοποίηση των πόρων του ΕΣΠΑ 2014 -2020 και αφετέρου η ελαχιστοποίηση των πρόσθετων εθνικών πόρων που θα απαιτηθούν προκειμένου να ολοκληρωθούν έργα του ΕΣΠΑ 2007-2013.

**ΕΣΠΑ 2007-2013 / Ολοκλήρωση Επιχειρησιακών Προγραμμάτων**

***Πρόοδος υλοποίησης***

Οι πόροι που διατέθηκαν μέσω του ΕΣΠΑ 2007-2013, σε όρους ενωσιακής συνδρομής ανέρχονται συνολικά σε 24,3 δισ. ευρώ, εκ των οποίων:

* 20,4 δισ. ευρώ συγχρηματοδοτούνται από τα Διαρθρωτικά Ταμεία και το Ταμείο Συνοχής και
* 3,9 δισ. ευρώ από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Αλιείας (ΕΤΑ).

Με βάση τα τελευταία στοιχεία του 2016, σε ό,τι αφορά τα προγράμματα ΕΣΠΑ 2007-2013 που χρηματοδοτούνται από τα Διαρθρωτικά Ταμεία και το Ταμείο Συνοχής, η συγχρηματοδοτούμενη δημόσια δαπάνη των ενταγμένων έργων ανέρχεται σε 31,3 δισ. ευρώ, η αντίστοιχη των νομικών δεσμεύσεων σε 28,6 δισ. ευρώ και το σύνολο των δαπανών προς πιστοποίηση στην ΕΕ σε 22,7 δισ. ευρώ, ποσό που αντιστοιχεί σε ποσοστό απορρόφησης 106,3%.

Με δεδομένο ότι, τα Επιχειρησιακά Προγράμματα (ΕΠ) του ΕΣΠΑ 2007-2013 ολοκληρώθηκαν στο τέλος του 2015, μια από τις βασικές προτεραιότητες του Υπουργείου Οικονομίας και Ανάπτυξης αποτελεί το επιτυχές κλείσιμο του συνόλου των προγραμμάτων της περιόδου. Προς την κατεύθυνση αυτή αναλήφθηκαν πρωτοβουλίες και πραγματοποιήθηκαν συντονισμένες ενέργειες που περιγράφονται παρακάτω.

***Διαδικασία εξυγίανσης / Κλείσιμο Επιχειρησιακών Προγραμμάτων***

Κύριος σκοπός της διαδικασίας εξυγίανσης ήταν να εξασφαλιστεί η αποτελεσματική διαχείριση και το ορθολογικό κλείσιμο κάθε ΕΠ με ελαχιστοποίηση του κινδύνου απώλειας πόρων κοινοτικής συνδρομής και της επιβάρυνσης των εθνικών πόρων.

Ταυτόχρονα, κοινό στόχο αποτελεί και η δημιουργία των κατάλληλων συνθηκών για την ενεργοποίηση των ΕΠ της περιόδου 2014-2020 με ενέργειες προγραμματισμού και ένταξης ώριμων έργων.

Στο πλαίσιο αυτό, τα έτη 2014-2015 εντατικοποιήθηκε η διαδικασία εξυγίανσης των ΕΠ του ΕΣΠΑ 2007-2013 με την εφαρμογή ενεργειών εξυγίανσης, οι οποίες αποτυπώθηκαν στο σχέδιο εξυγίανσης κάθε ΕΠ. Η διαδικασία εξυγίανσης των ΕΠ περιελάβανε:

* απεντάξεις έργων,
* μεταφορά έργων σε άλλα ΕΠ της τρέχουσας περιόδου ή της επόμενης περιόδου και
* επιμερισμό του φυσικού και του οικονομικού αντικειμένου των έργων μεταξύ των 2 προγραμματικών περιόδων (τμηματοποιημένα έργα).

Με τη λήξη της επιλεξιμότητας των δαπανών του ΕΣΠΑ 2007-2013 στις 31/12/2015, η διαδικασία εξυγίανσης μετεξελίχθηκε σε διαδικασία κλεισίματος των ΕΠ, ενσωματώνοντας επιπλέον στοιχεία σχετικά με τον βαθμό ολοκλήρωσης των πράξεων, ώστε να αποτυπωθεί η ρεαλιστική εικόνα υλοποίησης των ΕΠ. Η κατηγοριοποίηση αυτή οδήγησε στην καταγραφή των έργων που θα συμβάλουν στο «κλείσιμο» κάθε ΕΠ, καθώς και στην επεξεργασία σεναρίων κλεισίματος με διαφορετικούς βαθμούς επικινδυνότητας, αναδεικνύοντας τα Προγράμματα για τα οποία απαιτείται η ανάληψη πρόσθετων ενεργειών.

Για την προετοιμασία και το συντονισμό των ανωτέρω διαδικασιών, η Εθνική Αρχή Συντονισμού εξέδωσε σειρά οδηγιών σχετικά με τη διαχείριση των έργων του ΕΣΠΑ 2007-2013, την εφαρμογή και παρακολούθηση των ενεργειών εξυγίανσης και τις διαδικασίες κλεισίματος των ΕΠ.

***Μεγάλα έργα ΕΣΠΑ 2007-2013***

Εξακολουθεί να υλοποιείται επιτυχώς η ειδική διαδικασία για την έγκριση και παρακολούθηση των μεγάλων έργων ΕΣΠΑ. Η παρούσα – ούτως ή άλλως δυναμική – κατάσταση των μεγάλων έργων ΕΣΠΑ 2007-2013 έχει ως εξής:

* μέχρι 31/12/2013 είχαν υποβληθεί 64 φάκελοι μεγάλου έργου, με συνολικό κόστος 11,9 δισ. ευρώ (επιλέξιμο 7,9 δισ. ευρώ).
* 80 φάκελοι μεγάλου έργου (αρχικής και τροποποιητικής υποβολής) έχουν Εγκριτική Απόφαση Επιτρόπου.
* 16 τροποποιητικοί φάκελοι μεγάλου έργου είναι ενεργοί σε στάδιο διαβούλευσης με την ΕΕ, από τους οποίους, οι 10 είναι σε εκκρεμότητα για ενέργεια από την ΕΕ και οι λοιποί 6 σε εκκρεμότητα για ενέργεια από τις αρμόδιες Ειδικές Υπηρεσίες Διαχείρισης (ΕΥΔ).

**ΕΣΠΑ 2014-2020 / Έναρξη υλοποίησης και επιτάχυνση**

Η Ελλάδα κατάφερε να εξασφαλίσει ένα πολύ σημαντικό συνολικό προϋπολογισμό ύψους 19,9 δισ. ευρώ περίπου (σε όρους ενωσιακής συνδρομής και τρέχουσες τιμές) για την περίοδο 2014-2020. Το Εταιρικό Σύμφωνο για το Πλαίσιο Ανάπτυξης (ΕΣΠΑ) 2014-2020 εγκρίθηκε τον Μάιο του 2014 και αναθεωρήθηκε τον Σεπτέμβριο του ίδιου χρόνου για να περιλάβει και τον προϋπολογισμό του Ευρωπαϊκού Ταμείου Θάλασσας και Αλιείας. Επιπλέον εκτιμάται ότι, από την ενδιάμεση Αναθεώρηση του Πολυετούς Δημοσιονομικού Πλαισίου 2014-2020 που συμφωνήθηκε να πραγματοποιηθεί το 2016 με στοιχεία ΑΕΠ των ετών 2011-2014, η χώρα θα ωφεληθεί με επιπλέον πόρους ύψους 1 δισ. ευρώ. Η απόφαση αυτή θα οδηγήσει στη 2η αναθεώρηση του ΕΣΠΑ 2014-2020 και των Προγραμμάτων του εντός του 2017.

***Πρόοδος υλοποίησης σε μεγέθη***

Το 2015 η Ελλάδα ενεργοποίησε τα ΕΠ του ΕΣΠΑ 2014-2020 πριν από κάθε άλλη χώρα της ΕΕ και μέχρι το τέλος του 2016 αναμένεται αυτά να έχουν ενεργοποιηθεί σε ποσοστό 50%. Τα δύο αυτά έτη δόθηκε έμφαση στην επιτάχυνση της εξειδίκευσης και ενεργοποίησης όλων των ΕΠ με στόχο την ένταξη νέων, ώριμων έργων, λαμβάνοντας υπόψη τις απαιτούμενες ενέργειες για την εκπλήρωση των εκ των προτέρων αιρεσιμοτήτων ή/και τις τυχόν σχετικές «αυτοδεσμεύσεις».

Ειδικότερα, με βάση πρόσφατα στοιχεία υλοποίησης:

* Για το σύνολο των ΕΠ έχουν δημοσιευθεί προσκλήσεις ύψους 8,3 δισ. ευρώ. Οι δράσεις που έχουν ενεργοποιηθεί είναι ύψους 5,6 δισ. ευρώ στα τομεακά ΕΠ, 2,5 δισ. ευρώ στα περιφερειακά και 176 εκατ. ευρώ στα προγράμματα Ευρωπαϊκής Εδαφικής Συνεργασίας.
* Η συγχρηματοδοτούμενη δημόσια δαπάνη των ενταγμένων έργων για το σύνολο του ΕΣΠΑ ανέρχεται στα 3,3 δισ. ευρώ, εκ των οποίων 1,9 δισ. ευρώ αφορούν τα τομεακά ΕΠ και 1,4 δισ. ευρώ τα περιφερειακά ΕΠ.
* Η συγχρηματοδοτούμενη δημόσια δαπάνη των νομικών δεσμεύσεων για το σύνολο του ΕΣΠΑ ανέρχεται στα 1,7 δισ. ευρώ, εκ των οποίων 1,2 δισ. ευρώ αφορούν τα τομεακά ΕΠ και 538 εκατ. ευρώ τα περιφερειακά ΕΠ.

Για το έτος 2016, ο ετήσιος στόχος δαπανών για το σύνολο των ΕΠ του ΕΣΠΑ 2014-2020 ανέρχεται σε 2,28 δισ. ευρώ σε όρους ενωσιακής συνδρομής. Επισημαίνεται ότι πρόσθετος σημαντικός στόχος είναι η υποβολή έως 31/12/2016 αιτημάτων πληρωμής ύψους κατ’ ελάχιστον ίσου με το ποσό της πρόσθετης αρχικής προχρηματοδότησης ύψους 7% που δόθηκε στην Ελλάδα, κατ’ εφαρμογή του Κανονισμού (ΕΕ) 1839/2015 και αντιστοιχεί σε 1,26 δισ. ευρώ σε όρους συγχρηματοδοτούμενης δημόσιας δαπάνης, προκειμένου να αποφευχθεί η υποχρέωση επιστροφής των ποσών αυτών.

***Υλοποιούμενες δράσεις ΕΣΠΑ 2014-2020***

Η ενεργοποίηση των ΕΠ του ΕΣΠΑ 2014-2020 αναμένεται να δώσει ώθηση στην ανάπτυξη των επιμέρους κλάδων της ελληνικής οικονομίας, μέσω συγκεκριμένων δράσεων, οι οποίες έχουν ήδη εξειδικευθεί σε μεγάλο βαθμό σε κάθε ΕΠ.

Τα Περιφερειακά Επιχειρησιακά Προγράμματα έχουν ενεργοποιήσει δράσεις συνολικού προϋπολογισμού 2,53 δισ. ευρώ, από τις οποίες:

- 2,17 δισ. ευρώ αφορούν συγχρηματοδοτούμενες δράσεις του ΕΤΠΑ για έργα υποδομών,

- 360 εκατ. ευρώ αφορούν δράσεις του ΕΚΤ για τη χρηματοδότηση δομών αντιμετώπισης της φτώχειας και του κοινωνικού αποκλεισμού,

- οι εντάξεις ανέρχονται σε 1,3 δισ. ευρώ,

- οι νομικές δεσμεύσεις σε 538 εκατ. ευρώ,

- οι δηλωθείσες δαπάνες σε 180 εκατ. ευρώ.

Μεταξύ των δράσεων που έχουν ενεργοποιηθεί είναι:

- δράσεις στον τομέα του περιβάλλοντος, ύψους 743 εκατ. ευρώ,

- δράσεις στον τομέα των μεταφορών, συνολικού προϋπολογισμού 819 εκατ. ευρώ,

- δράσεις για κοινωνικές και εκπαιδευτικές δομές, ύψους 456 εκατ. ευρώ και

- δράσεις προαγωγής της κοινωνικής ένταξης και καταπολέμησης της φτώχειας, ύψους 350 εκατ. ευρώ.

* Το ΕΠ «Ανταγωνιστικότητα, Επιχειρηματικότητα, Καινοτομία» κατέχει κεντρική θέση στην προσπάθεια της χώρας για την στήριξη και ενίσχυση της ανταγωνιστικότητας της ελληνικής οικονομίας και τη δημιουργία βιώσιμων θέσεων απασχόλησης. Ειδικότερα:

- Η εξειδίκευση του ΕΠ καλύπτει περίπου το 55% του προϋπολογισμού δημόσιας δαπάνης και ανέρχεται σε 2,56 δισ. ευρώ.

- Έχουν δημοσιευτεί προσκλήσεις συνολικού ύψους 680 εκατ. ευρώ, ενισχύοντας σημαντικούς αναπτυξιακούς τομείς της ελληνικής οικονομίας (επιχειρηματικότητα, ενέργεια, τουρισμός, πολιτισμός, κατάρτιση, ΤΠΕ κ.λπ.).

- Εκδόθηκαν προσκλήσεις για 4 δράσεις ενίσχυσης της επιχειρηματικότητας, με συνολικό προϋπολογισμό στον Α’ Κύκλο 322 εκατ. ευρώ, ενώ μέχρι το τέλος του έτους, αναμένεται η δημοσίευση του Β’ Κύκλου για τις 3 εκ των 4 ανωτέρω δράσεων ενίσχυσης της επιχειρηματικότητας συνολικού προϋπολογισμού 168 εκατ. ευρώ.

- Έχει ενεργοποιηθεί η δράση για την «Κατάρτιση και πιστοποίηση γνώσεων και δεξιοτήτων των εργαζομένων στον Ιδιωτικό Τομέα» συνολικού προϋπολογισμού 30 εκατ. ευρώ.

- Το προσεχές διάστημα αναμένεται η ενεργοποίηση επιπλέον δράσεων (ίδρυση νέων ή επέκταση υφιστάμενων τουριστικών μονάδων, αναβάθμιση εταιρειών franchising, δικτύωση των επιχειρήσεων με τη δημιουργία clusters, meta-clusters, συμπράξεις επιχειρήσεων με ερευνητικούς φορείς κ.ά.).

* Το ΕΠ «Υποδομές Μεταφορών, Περιβάλλον και Αειφόρος Ανάπτυξη» έχει εξειδικεύσει το 83,9% του προϋπολογισμού του, ήτοι ποσό ύψους 4,35 δισ. ευρώ, και έχει ενεργοποιήσει δράσεις συνολικού προϋπολογισμού 2,95 δισ. ευρώ. Μεταξύ των δράσεων που έχουν ενεργοποιηθεί είναι και οι εξής:

- δράσεις προώθησης των καθαρών αστικών και προαστιακών μεταφορών, ύψους 1,15 δισ. ευρώ,

- δράσεις ολοκληρωμένης διαχείρισης απορριμμάτων, ύψους 270 εκατ. ευρώ,

- δράσεις ολοκλήρωσης των υποδομών συλλογής και επεξεργασίας αστικών λυμάτων, ύψους 199 εκατ. ευρώ,

- έργα μείωσης διαρροών δικτύων ύδρευσης, ύψους 30 εκατ. ευρώ,

- αποκατάσταση ρυπασμένων χώρων, ύψους 13 εκατ. ευρώ,

- κατασκευή αυτοκινητόδρομων στο Διευρωπαϊκό Οδικό Δίκτυο, ύψους 513,3 εκατ. ευρώ,

- κατασκευή σιδηροδρομικών και οδικών συνδέσεων με λιμάνια, ύψους 41 εκατ. ευρώ,

- εγκατάσταση ηλεκτροκίνησης και σύγχρονων συστημάτων σηματοδότησης και τηλεπικοινωνιών σε τμήματα του σιδηροδρομικού δικτύου, ύψους 215 εκατ. ευρώ.

Μέχρι το τέλος του έτους η ενεργοποίηση αναμένεται να ανέλθει στο ποσό των 3,72 δισ. ευρώ.

* Το ΕΠ «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση», με συγχρηματοδότηση του ΕΚΤ και της Πρωτοβουλίας για την Απασχόληση των Νέων, περιλαμβάνει παρεμβάσεις που αφορούν στην ανάπτυξη και την αξιοποίηση ικανοτήτων του ανθρώπινου δυναμικού και στην ενεργό κοινωνική ενσωμάτωση. Το ΕΠ έχει εξειδικεύσει το 72% του προϋπολογισμού του που αντιστοιχεί σε 1,93 δισ. ευρώ και αφορά δράσεις καταπολέμησης της ανεργίας, στήριξης της κοινωνικής οικονομίας, εναρμόνισης οικογενειακής και επαγγελματικής ζωής, στήριξης των νέων επιστημόνων, απόκτησης ακαδημαϊκής διδακτικής εμπειρίας, πρακτικής άσκησης φοιτητών, στήριξη του σχολείου για την καταπολέμηση της σχολικής διαρροής, δια βίου μάθησης και επαγγελματικής εκπαίδευσης. Ειδικότερα:

- έχουν δημοσιευτεί προσκλήσεις συνολικού ύψους 1,31 δισ. ευρώ,

- έχουν ενταχθεί πράξεις ύψους 1,05 δισ. ευρώ,

- οι νομικές δεσμεύσεις ανέρχονται σε 565 εκατ. ευρώ,

- οι δηλωθείσες δαπάνες σε 220 εκατ. ευρώ,

- στον τομέα της εργασίας έχουν ενεργοποιηθεί δράσεις ύψους περίπου 900 εκατ. ευρώ,

- στον τομέα της παιδείας έχουν ενεργοποιηθεί δράσεις ύψους 378 εκατ. ευρώ,

- το επόμενο διάστημα, αναμένεται να ενεργοποιηθούν μεταξύ άλλων δράσεις για ανέργους (18-29 ετών), δράσεις προώθησης της νεανικής επιχειρηματικότητας, δράσεις προώθησης της απασχόλησης μέσω προγραμμάτων κοινωφελούς χαρακτήρα ετών κ.λπ.

* Το ΕΠ «Μεταρρύθμιση Δημόσιου Τομέα» έχει ως στόχο να ενισχύσει την οργανωτική, θεσμική και επιχειρησιακή ικανότητα της δημόσιας διοίκησης και της τοπικής αυτοδιοίκησης, να προωθήσει την ηλεκτρονική διακυβέρνηση στον Δημόσιο Τομέα, να αναπτύξει το ανθρώπινο δυναμικό του. Έχουν ενεργοποιηθεί δράσεις συνολικού προϋπολογισμού 176 εκατ. ευρώ, οι οποίες αφορούν σε:

- δράσεις για τη στήριξη της μεταρρύθμισης του ασφαλιστικού συστήματος,

- δράσεις για τη στήριξη της πολιτικής για την αντιμετώπιση του προβλήματος των κόκκινων δανείων,

- δράσεις για τη στήριξη της μεταρρύθμισης στο χώρο της Υγείας με έμφαση στην Πρωτοβάθμια Υγεία,

- δράσεις για τη στήριξη των επιτελικών λειτουργιών της Δημόσιας Διοίκησης,

- δράσεις στήριξης της μεταρρύθμισης στην Τοπική Αυτοδιοίκηση (δεύτερη φάση Καλλικράτη).

Μέχρι σήμερα έχουν ενταχθεί πράξεις που ανέρχονται σε 84,4 εκατ. ευρώ, έχουν γίνει νομικές δεσμεύσεις 76,39 εκατ. ευρώ και 25,14 εκατ. ευρώ δαπάνες.

* ΕΠ «Αγροτικής Ανάπτυξης - ΕΠ Αλιείας και Θάλασσας»: Τα προγράμματα στοχεύουν στη μετάβαση σε ένα ισχυρό αγροδιατροφικό σύστημα, στην αύξηση της προστιθέμενης αξίας, στην παραγωγή και τη μεταποίηση για τη δημιουργία ποιοτικών προϊόντων και στην ολοκληρωμένη ανάπτυξη του αγροτικού χώρου. Το πρόγραμμα της Αγροτικής Ανάπτυξης διαθέτει προϋπολογισμό 5,4 δισ. ευρώ και το πρόγραμμα Θάλασσα και Αλιεία προϋπολογισμό 523 εκατ. ευρώ. Συνολικά, έχουν εκδοθεί προσκλήσεις για δράσεις που αφορούν:

- μέτρα ενίσχυσης των παραγωγών σε ορεινές και μειονεκτικές περιοχές για το έτος 2016, ύψους 150 εκατ. ευρώ,

- επιλογή των Ομάδων Τοπικής Δράσης και των Τοπικών Προγραμμάτων στο πλαίσιο του νέου Leader (CLLD-πολυτομεακό και πολυταμειακό), ύψους 322 εκατ. ευρώ για το ΠΑΑ και 54 εκατ. ευρώ για το ΕΠΑΛΘ,

- υποβολή προτάσεων για αλιευτικά καταφύγια - ιχθυόσκαλες, ύψους 9 εκατ. ευρώ στο ΕΠΑΛΘ,

- προδημοσίευση του μέτρου των Νέων Γεωργών, ώστε να προκηρυχθεί άμεσα με συνολικό προϋπολογισμό 300 εκατ. ευρώ.

Το επόμενο διάστημα, βασικό στόχο αποτελεί η ενεργοποίηση δράσεων που αφορούν:

- τη μεταποίηση και τον εξαγωγικό προσανατολισμό των γεωργικών προϊόντων, ύψους 170 εκατ. ευρώ,

- τη βιολογική γεωργία και κτηνοτροφία, ύψους 555 εκατ. ευρώ,

- τα σχέδια βελτίωσης, ύψους 360 εκατ. ευρώ,

- την κατάρτιση των νέων γεωργών, ύψους 70 εκατ. ευρώ,

- την υδατοκαλλιέργεια, ύψους 90 εκατ. ευρώ,

- τη μεταποίηση - εμπορία αλιευτικών προϊόντων, ύψους 78 εκατ. ευρώ.

* Προγράμματα Ευρωπαϊκής Εδαφικής Συνεργασίας: Από τα 435 εκατ. ευρώ συνολικά διαθέσιμα, έχουν εκδοθεί προσκλήσεις 175,8 εκατ. ευρώ που αφορούν τα διασυνοριακά προγράμματα με Κύπρο, Βουλγαρία, FYROM, Αλβανία, Ιταλία και το διακρατικό πρόγραμμα συνεργασίας Βαλκανικής-Μεσογείου.
* Μεγάλα Έργα: Μετά και την ολοκλήρωση των Επιτροπών Παρακολούθησης των ΕΠ ΕΣΠΑ 2014 -2020 τον Οκτώβριο του 2016, τα προβλεπόμενα προς υποβολή μεγάλα έργα είναι 38, δύο από τα οποία δεν είναι πλέον μεγάλα έργα υπό την έννοια του Κανονισμού 1303/2013. Πρόκειται για 21 νέα έργα και 17 έργα που αποτελούν τη Φάση Β΄ των τμηματοποιημένων (phased) έργων του ΕΣΠΑ 2007-2013.

***Θεσμικές παρεμβάσεις***

Για την αποτελεσματική εφαρμογή του αναπτυξιακού προγραμματισμού της περιόδου 2014- 2020 το Υπουργείο Οικονομίας και Ανάπτυξης διαμορφώνει το νέο θεσμικό πλαίσιο, όπου αποτυπώνονται οι εθνικές επιλογές και ενσωματώνονται οι απαιτήσεις των νέων ευρωπαϊκών κανονισμών για τα Διαρθρωτικά Ταμεία, παρακολουθεί την εφαρμογή αυτού του πλαισίου και προβαίνει στις απαιτούμενες προσαρμογές του.

Κύριο στοιχείο αποτελεί η ενεργοποίηση και η ενσωμάτωση των προβλέψεων του ν. 4314/2014 «Για την Διαχείριση, τον έλεγχο και την εφαρμογή Αναπτυξιακών Παρεμβάσεων για την Προγραμματική Περίοδο 2014-2020», όπου καθορίζεται η αρχιτεκτονική (δομές και λειτουργία) του συστήματος εφαρμογής του ΕΣΠΑ 2014-2020, με σκοπό τη μεγιστοποίηση της αποτελεσματικότητας των προωθούμενων παρεμβάσεων.

Έχει ολοκληρωθεί η έκδοση των απαραίτητων κανονιστικών πράξεων για την αναδιάρθρωση των υπηρεσιών που προβλέπονται στο ν. 4314/2014 και έχει ήδη ολοκληρωθεί το σύνολο των διαδικασιών του Συστήματος Διαχείρισης και Ελέγχου των συγχρηματοδοτούμενων πράξεων (ΣΔΕ), το οποίο αξιολογήθηκε από την ΕΔΕΛ το Νοέμβριο του 2015. Συγκεκριμένα, η Ελλάδα έγινε, η πρώτη χώρα της ΕΕ με εγκεκριμένο Σύστημα Διαχείρισης και Ελέγχου για το σύνολο των προγραμμάτων του νέου ΕΣΠΑ 2014-2020, γεγονός που επιτρέπει την υποβολή αιτημάτων πληρωμής της Αρχής Πιστοποίησης στην ΕΕ.

Το προσεχές διάστημα αναμένεται να οριστικοποιηθούν οι αντίστοιχες θεσμικές προβλέψεις για τα Χρηματοδοτικά Εργαλεία, καθώς και το ΣΔΕ για το Επιχειρησιακό Πρόγραμμα Αλιείας και Θάλασσας. Ταυτόχρονα, πρόκειται να εισαχθούν στο υφιστάμενο πλαίσιο οι απαραίτητες προσαρμογές, που θα προκύψουν από τα αποτελέσματα της πρώτης εφαρμογής των σχετικών προβλέψεων του ΣΔΕ, ενώ θα διαμορφωθούν εργαλεία υποστήριξης (οδηγίες, εκπαιδευτικά σεμινάρια κ.λπ.) των Διαχειριστικών Αρχών.

***Μηχανισμός «Συνδέοντας την Ευρώπη» / Connecting Europe Facility (CEF) 2014-2020***

Οι δράσεις των Διευρωπαϊκών Δικτύων (ΔΕΔ) συμβάλλουν στη δημιουργία και την ανάπτυξη έργων υποδομής, στους τομείς των Μεταφορών, της Ενέργειας και των Τηλεπικοινωνιών και αποσκοπούν στην προώθηση της διασύνδεσης και της διαλειτουργικότητας των εθνικών δικτύων, της πρόσβασης σε αυτά τα δίκτυα καθώς και στην ανάγκη να συνδεθούν οι νησιωτικές, οι μεσόγειες και οι περιφερειακές περιοχές με τις κεντρικές περιοχές της Ευρωπαϊκής Ένωσης.

Σε ό,τι αφορά στα έργα που χρηματοδοτούνται στη χώρα μας, αυτά αφορούν κυρίως έργα του τομέα των μεταφορών συνολικού προϋπολογισμού 775 εκατ. ευρώ, με συγχρηματοδότηση από το CEF ύψους 524 εκατ. ευρώ, και έργα του τομέα ενέργειας συνολικού προϋπολογισμού 21 εκατ. ευρώ, με συγχρηματοδότηση από το CEF ύψους 10 εκατ. ευρώ.

Με βάση τις εκδοθείσες και υπό έκδοση αποφάσεις, η αναλογούσα για τη χώρα μας ενωσιακή συνδρομή, που προέρχεται από το Ταμείο Συνοχής, ύψους 580 εκατ. ευρώ έχει δεσμευτεί και έχει εκταμιευτεί προκαταβολή ύψους 155 εκατ. ευρώ.

**ΠΔΕ 2017 χρηματοδοτούμενο αμιγώς από εθνικούς πόρους**

Το ΠΔΕ, που χρηματοδοτείται αποκλειστικά από εθνικούς πόρους (εθνικό σκέλος ΠΔΕ), το 2017 θα ανέλθει στο ύψος των 1.000 εκατ. ευρώ. Το ποσό αυτό αντιστοιχεί στο 14,8% του συνολικού ΠΔΕ του έτους 2017 και είναι αυξημένο κατά 250 εκατ. ευρώ, ήτοι κατά 33% έναντι του αντίστοιχου ποσού που είχε προϋπολογισθεί και εκτιμάται ότι θα δαπανηθεί το 2016.

Οι κατηγορίες έργων που θα χρηματοδοτηθούν περιλαμβάνουν κυρίως επενδυτικές δραστηριότητες των ΟΤΑ β΄ βαθμού σε όλη τη χώρα, συντηρήσεις υποδομών, ενισχύσεις των ιδιωτικών επενδύσεων στο πλαίσιο υλοποίησης των αναπτυξιακών νόμων, δαπάνες για την αποκατάσταση ζημιών σε έργα υποδομής από σεισμούς, πυρκαγιές και άλλες φυσικές καταστροφές.

Επίσης, πέραν της χρηματοδότησης των παραπάνω τομέων, το εθνικό σκέλος ΠΔΕ αναμένεται να συμβάλει στο πλαίσιο της ασκούμενης κοινωνικής πολιτικής και στην υποβοήθηση κοινωνικών ομάδων με ιδιαίτερα προβλήματα διαθέτοντας αποκλειστικά εθνικούς πόρους για την κοινωνική πρόνοια, την καταπολέμηση της ανεργίας, τη δωρεάν κρατική αρωγή σε πληγέντες από φυσικές καταστροφές κ.λπ.

Θα πρέπει να σημειωθεί ότι στη βάση της συνολικής μεταρρύθμισης του πλαισίου υλοποίησης των δημοσίων επενδύσεων το 2016 δρομολογήθηκαν και συνεχίζονται για το 2017 σχέδια δράσης προς ενίσχυση των διαδικασιών αξιολόγησης του εθνικούς σκέλους του ΠΔΕ, με την ταυτόχρονη ενεργοποίηση θεσμοθετημένων δομών του Υπουργείου Οικονομίας και Ανάπτυξης. Με δεδομένο το περιορισμένο μέγεθος του εθνικού προγράμματος είναι σημαντικό οι πόροι του να χρηματοδοτούν τις πλέον επιτακτικές αναπτυξιακές ανάγκες. Προς το σκοπό αυτόν, ενισχύεται ο μηχανισμός προτεραιοποίησης των αναγκών με πρώτο κριτήριο την κάλυψη ανελαστικών υποχρεώσεων που αφορούν στην κοινωνική συνοχή. Τέλος, βασικό κριτήριο για τη χρηματοδότηση των έργων του εθνικού σκέλους του ΠΔΕ θα είναι και το 2017 η συμπληρωματικότητα, οι συνέργειες και η σκοπιμότητα των δράσεων αυτών, σε σχέση με την εκτέλεση έργων συγχρηματοδοτούμενων από την ΕΕ.

**Χρηματοδοτούμενες δράσεις Φορέων πολιτικής**

**Δράσεις αρμοδιότητας του Υπουργείου Υποδομών και Μεταφορών**

Η σημαντική συμβολή του ΠΔΕ στην οικονομική ανάπτυξη της χώρας αποτυπώνεται στα μεγάλα έργα υποδομών που υλοποιεί το Υπουργείο Υποδομών και Μεταφορών. Οι κύριες κατηγορίες παρεμβάσεων στον τομέα αυτό αφορούν στην ανάπτυξη και τον εκσυγχρονισμό των υποδομών και των μεταφορών, με στόχο την ουσιαστική βελτίωση των παρεχόμενων υπηρεσιών. Το υλοποιούμενο πρόγραμμα είναι σημαντικό εργαλείο για τη διαμόρφωση συνθηκών, που ενισχύουν την ανταγωνιστικότητα και παραγωγικότητα της οικονομίας, αυξάνουν την απασχόληση, ενδυναμώνουν την επενδυτική και εμπορική δραστηριότητα και τέλος, βελτιώνουν την ποιότητα ζωής των πολιτών.

Το πρόγραμμα περιλαμβάνει δράσεις που αφορούν στην κατασκευή των εθνικών οδικών αξόνων, στην κατασκευή των έργων Μετρό, στην κατασκευή νέου σιδηροδρομικού δικτύου και στην επέκταση του ήδη υπάρχοντος, στην κατασκευή της επέκτασης του Προαστιακού Σιδηροδρόμου Αθηνών, στα λιμενικά έργα και στα έργα για τα αεροδρόμια, στα εγγειοβελτιωτικά έργα καθώς και στα έργα του συνολικού εθνικού και επαρχιακού οδικού δικτύου της χώρας. Επίσης, περιλαμβάνονται έργα κτιριακών υποδομών που συμβάλλουν σημαντικά στη βελτίωση των τομέων της υγείας, παιδείας και δικαιοσύνης (νοσοκομεία, σχολεία, σωφρονιστικά καταστήματα), καθώς και έργα για τη βελτίωση των υποδομών ύδρευσης και αποχέτευσης.

Για το σκοπό αυτό δεσμεύονται πιστώσεις 1.922 εκατ. ευρώ, οι οποίες αποτελούν το 28,5% περίπου του συνόλου των πιστώσεων του 2017.

**Δράσεις αρμοδιότητας του Υπουργείου Οικονομίας και Ανάπτυξης**

Το ΠΔΕ στο πλαίσιο πολιτικών ενίσχυσης των ιδιωτικών επενδύσεων χρηματοδοτεί σχετικές δράσεις βιομηχανίας, βιοτεχνίας, τουρισμού, προστασίας του περιβάλλοντος και του πρωτογενή τομέα. Το σημαντικότερο εργαλείο για την υλοποίηση των πολιτικών αυτών αποτελούν οι αναπτυξιακοί νόμοι, που στηρίζουν την ανάπτυξη τόσο των νέων, όσο και των υφιστάμενων βιομηχανικών, βιοτεχνικών και ξενοδοχειακών επιχειρήσεων, των μονάδων γεωργικής και κτηνοτροφικής παραγωγής, τον εκσυγχρονισμό τους, την προώθηση των νέων τεχνολογιών και της καινοτομίας, τη συνέργεια και τη δικτύωση των επιχειρήσεων, την απασχόληση και την ανάπτυξη της περιφέρειας.

Επίσης, μέσα από την υλοποίηση του ΠΔΕ το Υπουργείο Οικονομίας και Ανάπτυξης παρεμβαίνει για την στήριξη της ανταγωνιστικότητας και της εξωστρέφειας των επιχειρήσεων, με υλοποίηση προγραμμάτων ενίσχυσης μικρομεσαίων επιχειρήσεων, που δραστηριοποιούνται στους τομείς της μεταποίησης, τουρισμού, εμπορίου και υπηρεσιών.

Επιπλέον, για την ανάπτυξη και ενίσχυση των υπηρεσιών εμπορίου ενισχύονται δράσεις που αφορούν τον εκσυγχρονισμό χερσαίων εμπορευματικών και οδικών μεταφορών, παρεμβάσεις γενικότερου οικονομικού σχεδιασμού, δράσεις για την τεχνική υποστήριξη εφαρμογής του προγράμματος και έργα περιφερειακού επιπέδου.

Για το σκοπούς αυτούς δεσμεύονται πιστώσεις 1.018 εκατ. ευρώ, οι οποίες αποτελούν το 15,1% του συνόλου των πιστώσεων του 2017.

Θα πρέπει επίσης να τονιστεί ότι η διοχέτευση των πόρων για τη χρηματοδότηση των Περιφερειακών Προγραμμάτων του ΠΔΕ πραγματοποιείται μέσω του Υπουργείου Οικονομίας και Ανάπτυξης (ν. 4270/2014, άρθρο 80, παρ. 4), τόσο για τα συγχρηματοδοτούμενα, όσο και για τα έργα που χρηματοδοτούνται από αμιγώς εθνικούς πόρους. Για το λόγο αυτό, έχουν προϋπολογισθεί το 2017 πιστώσεις ύψους 1.180 εκατ. ευρώ, προκειμένου να χρηματοδοτηθεί η υλοποίηση έργων στο πλαίσιο των Προγραμμάτων των 13 αιρετών Περιφερειών της χώρας.

**Δράσεις αρμοδιότητας του Υπουργείου Παιδείας, Έρευνας και Θρησκευμάτων και του Υπουργείου Πολιτισμού και Αθλητισμού**

Οι επενδυτικές δαπάνες για την Παιδεία, την Έρευνα, τον Πολιτισμό και τον Αθλητισμό αποτελούν σημαντικό μέρος του ΠΔΕ μέσα από την στήριξη δράσεων που συμβάλλουν στην πνευματική, πολιτιστική και κοινωνική ανάπτυξη. Η εκπαίδευση, η επιστημονική έρευνα, η τεχνολογία και η καινοτομία, ως βασικά στοιχεία της οικονομίας της γνώσης, συμβάλλουν σημαντικά στην αύξηση της παραγωγικότητας και στην ενίσχυση της ανταγωνιστικότητας.

Ειδικότερα, στο τομέα της Παιδείας καταβάλλεται προσπάθεια για τον εκσυγχρονισμό των υποδομών και τη διάχυση της γνώσης στους νέους. Τα σχετικά έργα περιλαμβάνουν υποδομές, κτηριακές εγκαταστάσεις και εξοπλισμό των ΑΕΙ και των ΤΕΙ, καθώς και των σχολικών μονάδων πρωτοβάθμιας και δευτεροβάθμιας εκπαίδευσης.

Η ταχύτητα των τεχνολογικών και οργανωτικών αλλαγών στην παραγωγική διαδικασία δημιουργεί συνεχώς την ανάγκη απόκτησης νέων γνώσεων και ανάπτυξης ποικίλων δεξιοτήτων στο κοινωνικό σύνολο. Η επίτευξη αυτού του στόχου επιτυγχάνεται, μέσω των δράσεων των συγχρηματοδοτούμενων προγραμμάτων του ΕΣΠΑ, που αφορούν στην Εκπαίδευση και Δια Βίου Μάθηση, το μεγαλύτερο μέρος του οποίου υλοποιεί το Υπουργείο Παιδείας, Έρευνας και Θρησκευμάτων.

Το ΠΔΕ χρηματοδοτεί επίσης δράσεις για την έρευνα και την τεχνολογία, για προγράμματα ανάπτυξης βιομηχανικών ερευνών, καθώς και για προγράμματα ενίσχυσης ερευνητικού δυναμικού.

Σημαντική είναι και η συμμετοχή του ΠΔΕ για έργα πολιτισμού, όπως η κατασκευή – επισκευή μουσείων, η συντήρηση μνημείων και αρχαιολογικών χώρων, όπως και η συνολική ανάδειξή τους.

Συνολικά οι προβλεπόμενες πιστώσεις για τις ανωτέρω δράσεις ανέρχονται σε 711 εκατ. ευρώ, οι οποίες αντιστοιχούν στο 10,5% του συνόλου του ΠΔΕ.

**Δράσεις αρμοδιότητας του Υπουργείου Αγροτικής Ανάπτυξης και Τροφίμων**

Τα έργα του γεωργικού τομέα συνιστούν μια άλλη σημαντική κατηγορία έργων, που χρηματοδοτούνται από το ΠΔΕ 2017. Περιλαμβάνονται έργα υποδομών για τη βελτίωση συνθηκών μεταποίησης και εμπορίας γεωργικών προϊόντων, οικονομικές ενισχύσεις γεωργικών προγραμμάτων, κατασκευαστικές βελτιώσεις και εξοπλισμός κτηνιατρικών εργαστηρίων σε ακριτικές περιοχές, εγγειοβελτιωτικά έργα, έργα ενίσχυσης της αλιείας κ.λπ. Για τα έργα αυτά, δεσμεύονται πιστώσεις 582 εκατ. ευρώ που αντιπροσωπεύουν το 8,6% περίπου του συνολικού ΠΔΕ.

**Δράσεις αρμοδιότητας Υπουργείου Εργασίας Κοινωνικής Ασφάλισης και Κοινωνικής Αλληλεγγύης, καθώς και του Υπουργείου Υγείας**

Στο πλαίσιο του υπάρχοντος δυναμικού και ευμετάβλητου εργασιακού περιβάλλοντος, δράσεις που αφορούν στην προώθηση της απασχόλησης, την ενίσχυση της επιχειρηματικότητας και την καταπολέμηση του κοινωνικού αποκλεισμού κρίνονται σημαντικές. Ο ρόλος της κατάρτισης και της εκπαίδευσης καθίσταται πρωταρχικός, τόσο για τους άνεργους, όσο και για τους εργαζόμενους και με ιδιαίτερη βαρύτητα στους νέους και τις γυναίκες, στον τομέα της ενίσχυσης των προοπτικών απασχόλησης, αλλά και της επαγγελματικής ανέλιξης αντίστοιχα.

Το ΠΔΕ στηρίζει τις παραπάνω δράσεις μέσω χρηματοδοτικών ενισχύσεων για την ανάληψη επιχειρηματικών πρωτοβουλιών σε όλους σχεδόν τους τομείς οικονομικής δραστηριότητας, με προτεραιότητα σε κλάδους και τομείς της οικονομίας που ενσωματώνουν την καινοτομία. Θεματικά εργαστήρια, υπηρεσίες καθοδήγησης, ενδυνάμωση της επιχειρηματικής υποστήριξης, καθώς και παροχή συμβουλευτικής υποστήριξης των νέων, αποτελούν κάποια από τα μέσα επίτευξης των παραπάνω στόχων. Ειδικά για τους νέους, ενισχύονται συστηματικά προγράμματα μετάβασης από την εκπαίδευση στην εργασία, ώστε να υποστηριχθεί η απόκτηση πρώτης εργασιακής εμπειρίας, καθώς και η προώθηση της επιχειρηματικότητας.

Στις δαπάνες για την Υγεία-Πρόνοια περιλαμβάνονται, μεταξύ άλλων, δαπάνες για εξοπλισμό των νοσοκομείων, για λειτουργία παιδικών σταθμών και γηροκομείων, για δημιουργία δομών αποασυλοποίησης ψυχικά ασθενών, όπως και δομών παροχής φροντίδας ψυχικής υγείας, καθώς και δαπάνες για την αντιμετώπιση εκτάκτων αναγκών.

Τέλος, σημαντική παράμετρος αποτελεί η συνέργεια με δράσεις άλλων Υπουργείων, με σκοπό το συντονισμό και τη συμπληρωματικότητα των δράσεων, ώστε να παραχθούν πολλαπλασιαστικά αποτελέσματα.

Συνολικά, οι προβλεπόμενες πιστώσεις για τις ανωτέρω δράσεις ανέρχονται σε 450 εκατ. ευρώ, που αντιστοιχούν στο 6,7% του συνόλου του ΠΔΕ.

**Δράσεις αρμοδιότητας του Υπουργείου Περιβάλλοντος και Ενέργειας**

Σημαντική είναι και η συμμετοχή του ΠΔΕ για έργα που συμβάλλουν στην προστασία και αναβάθμιση του περιβάλλοντος και την βιώσιμη οικιστική ανάπτυξη, καθώς και την προστασία των δασών. Για τους σκοπούς αυτούς προβλέπεται να διατεθούν 390 εκατ. ευρώ, ποσό που αντιστοιχεί στο 5,8% περίπου του συνόλου του ΠΔΕ 2017. Στις δαπάνες για ενέργεια περιλαμβάνονται οι επιχορηγήσεις σε ενδιάμεσους φορείς (όπως το Κέντρο Ανανεώσιμων Πηγών Ενέργειας-ΚΑΠΕ) για την πραγματοποίηση ιδιωτικών επενδύσεων ανανεώσιμων πηγών ενέργειας.

**Δράσεις αρμοδιότητας του Υπουργείου Εσωτερικών, του Υπουργείου Διοικητικής Ανασυγκρότησης και του Υπουργείου Δικαιοσύνης, Διαφάνειας και Ανθρωπίνων Δικαιωμάτων**

Σημαντικά κονδύλια θα διατεθούν το 2017 για τον εκσυγχρονισμό και τη βελτίωση της λειτουργίας της Δημόσιας Διοίκησης. Στο πλαίσιο αυτό χρηματοδοτούνται δράσεις για τη βελτίωση της παραγωγικότητας και ποιότητας των δημοσίων υπηρεσιών, για την άρση διοικητικών εμποδίων, για την αποφυγή δημιουργίας συνθηκών αποκλεισμού από την κοινωνία της γνώσης, για τη διοικητική διαφάνεια και τη καταπολέμηση της διαφθοράς, για την ανάπτυξη της ηλεκτρονικής διακυβέρνησης, για την δια βίου μάθηση και εκπαίδευση των δημοσίων υπαλλήλων, για την ενίσχυση της διαπεριφερειακής συνεργασίας και για τη μετατροπή των ΚΕΠ σε κέντρα ολοκληρωμένων συναλλαγών.

Αναμένεται επίσης να χρηματοδοτηθούν δράσεις, που αφορούν στην ενίσχυση υποδομών που σχετίζονται με την δημόσια τάξη, την απονομή της δικαιοσύνης και τα ανθρώπινα δικαιώματα.

Τα ποσά που δεσμεύονται ανέρχονται στα 368 εκατ. ευρώ και αφορούν κυρίως σε έργα των τομέων της Δημόσιας Διοίκησης και της Ψηφιακής Σύγκλισης, που αντιστοιχούν στο 5,5% του συνόλου του ΠΔΕ 2017.

**Δράσεις λοιπών φορέων**

Τέλος, το ΠΔΕ χρηματοδοτεί δράσεις αρμοδιότητας των Υπουργείων Εξωτερικών, Ψηφιακής Πολιτικής, Τηλεπικοινωνιών και Ενημέρωσης, Εθνικής Άμυνας, Οικονομικών, Μεταναστευτικής Πολιτικής, Ναυτιλίας και Νησιωτικής Πολιτικής, Τουρισμού, καθώς και της Βουλής των Ελλήνων, για τις οποίες προβλέπονται να δαπανηθούν συνολικά 129 εκατ. ευρώ, ποσό που αντιστοιχεί στο 2% περίπου του συνόλου του ΠΔΕ 2017.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Πίνακας 3.12 Δαπάνες ΠΔΕ κατά φορέα 2015-2017 (νέα δομή)**  **(σε εκατ. ευρώ)** | | | | | | | | | | | | |
|  | | | | | | | | | | | | |
| **Υπουργείο - Φορέας** | **2015\*** | | | | **2016** | | | | **2017** | | | |
| **Πραγματοποιήσεις** | | | **Συμμετοχή %** | **Εκτιμήσεις Πραγμ/σεων** | | | **Συμμετοχή %** | **Προϋπολογισμός** | | | **Συμμετοχή %** |
| **Συγχρ/νες** | **Λοιπές από**  **εθνικούς**  **πόρους** | **Σύνολο** | **Συγχρ/νες** | **Λοιπές από**  **εθνικούς πόρους** | **Σύνολο** | **Συγχρ/νες** | **Λοιπές από**  **εθνικούς πόρους** | **Σύνολο** |
| Βουλή των Ελλήνων |  |  |  | 0,00 | 1 |  | 1 | 0,01 | 1 |  | 1 | 0,01 |
| Εσωτερικών | 317 | 18 | 335 | 5,23 | 215 | 32 | 247 | 3,66 | 190 | 26 | 216 | 3,20 |
| Οικονομικών | 8 |  | 8 | 0,12 | 1 | 1 | 2 | 0,03 | 4 | 3 | 7 | 0,10 |
| Εξωτερικών | 0 | 1 | 2 | 0,03 | 3 | 3 | 6 | 0,09 | 3 | 3 | 6 | 0,09 |
| Εθνικής Άμυνας | 9 | 1 | 10 | 0,15 | 2 | 8 | 10 | 0,15 | 10 | 4 | 14 | 0,21 |
| Οικονομίας και Ανάπτυξης | 1.341 | 356 | 1.697 | 26,49 | 1.690 | 310 | 2.000 | 29,63 | 1.704 | 494 | 2.198 | 32,56 |
| εκ των οποίων Περιφερειακά προγράμματα | 1.029 | 250 | 1.279 | 19,97 | 1.040 | 150 | 1.190 | 17,63 | 1.020 | 160 | 1.180 | 17,48 |
| Υποδομών και Μεταφορών | 1.296 | 144 | 1.440 | 22,47 | 1.979 | 169 | 2.148 | 31,81 | 1.723 | 199 | 1.922 | 28,47 |
| Περιβάλλοντος και Ενέργειας | 424 | 13 | 437 | 6,83 | 400 | 10 | 410 | 6,07 | 370 | 20 | 390 | 5,78 |
| Παιδείας, Έρευνας και Θρησκευμάτων | 614 | 94 | 708 | 11,06 | 455 | 135 | 590 | 8,74 | 455 | 160 | 615 | 9,11 |
| Πολιτισμού και Αθλητισμού | 160 | 18 | 178 | 2,78 | 81 | 21 | 102 | 1,51 | 71 | 25 | 96 | 1,42 |
| Εργασίας, Κοιν. Ασφάλισης και Κοιν.Αλληλ. | 489 | 7 | 496 | 7,75 | 390 | 25 | 415 | 6,15 | 360 | 20 | 380 | 5,63 |
| Υγείας | 96 | 3 | 99 | 1,54 | 20 | 6 | 26 | 0,39 | 60 | 10 | 70 | 1,04 |
| Αγροτικής Ανάπτυξης και Τροφίμων | 710 | 5 | 715 | 11,16 | 600 | 7 | 607 | 8,99 | 575 | 7 | 582 | 8,62 |
| Δικαιοσύνης, Διαφάνειας και Ανθρωπίνων Δικαιωμάτων | 22 | 1 | 22 | 0,35 | 9 | 1 | 10 | 0,15 | 9 | 3 | 12 | 0,18 |
| Ναυτιλίας και Νησιωτικής Πολιτικής | 42 | 12 | 54 | 0,84 | 25 | 12 | 37 | 0,55 | 25 | 12 | 37 | 0,55 |
| Διοικητικής Ανασυγκρότησης | 96 |  | 96 | 1,49 | 80 |  | 80 | 1,19 | 140 |  | 140 | 2,07 |
| Τουρισμού | 35 | 8 | 42 | 0,66 | 28 | 10 | 38 | 0,56 | 28 | 8 | 36 | 0,53 |
| Ψηφιακής Πολιτικής, Τηλεπικοινωνιών και Ενημέρωσης | 68 |  | 68 | 1,06 | 1 | 1 | 2 | 0,02 | 2 | 1 | 3 | 0,04 |
| Μεταναστευτικής Πολιτικής |  |  |  |  | 20 |  | 20 | 0,30 | 20 | 5 | 25 | 0,37 |
| **Σύνολο** | **5.725** | **681** | **6.406** | **100,00** | **6.000** | **750** | **6.750** | **100,00** | **5.750** | **1.000** | **6.750** | **100,00** |

\* Οι δαπάνες για το 2015 έχουν περιληφθεί με βάση τα στοιχεία εκτέλεσης ΠΔΕ από το Υπουργείο Οικονομίας και Ανάπτυξης.

**Χρηματοδότηση Έργων Περιφερειακών Προγραμμάτων**

Το ΠΔΕ συμβάλλει σημαντικά στην οικονομική και κοινωνική ανάπτυξη των Περιφερειών, αφού χρηματοδοτεί το σημαντικότερο τμήμα του αναπτυξιακού σχεδιασμού και των 13 αιρετών περιφερειών της χώρας.

Σύμφωνα με το σχετικό θεσμικό πλαίσιο (ν. 4270/2014, άρθρο 80, παρ. 4), η διάθεση των πόρων για τη χρηματοδότηση των Περιφερειακών Προγραμμάτων πραγματοποιείται, μέσω του Υπουργείου Οικονομίας και Ανάπτυξης, τόσο για συγχρηματοδοτούμενα όσο, και για τα έργα που χρηματοδοτούνται από αμιγώς εθνικούς πόρους.

Οι πιστώσεις που εγγράφονται στον Προϋπολογισμό του 2017 για έργα περιφερειακών προγραμμάτων ανέρχονται στο ποσό των 1.180 εκατ. ευρώ (1.020 εκατ. ευρώ για έργα συγχρηματοδοτούμενα από την ΕΕ και 160 εκατ. ευρώ για έργα χρηματοδοτούμενα αμιγώς από εθνικούς πόρους), έναντι 1.190 εκατ. ευρώ που εκτιμάται ότι θα δαπανηθούν το 2016.

Στον πίνακα 3.13 παρουσιάζονται στοιχεία για τη χρηματοδότηση από το ΠΔΕ των έργων των Προγραμμάτων των Περιφερειών για την περίοδο 2015 -2017.

|  |  |  |  |  |  |
| --- | --- | --- | --- | --- | --- |
| **Πίνακας 3.13 Χρηματοδότηση έργων ΠΔΕ Περιφερειακών Προγραμμάτων**  **(σε εκατ. ευρώ)** | | | | | |
|  |  |  |  |  |  |
|  | **2015**  **Πληρωμές** | **2016**  **Εκτιμήσεις**  **πληρωμών** | **2017**  **Προβλέψεις** | **Μεταβολή (%)**  **2016/2015** | **Μεταβολή (%)**  **2017/2016** |
|  |  |  |  |  |  |
| Χρηματοδοτήσεις έργων περιφέρειας με κοινοτική συμμετοχή | 1.029 | 1.040 | 1.020 | 1,11 | -1,92 |
|  |  |  |  |  |  |
| Χρηματοδοτήσεις έργων περιφέρειας από εθνικούς πόρους | 250 | 150 | 160 | -40,11 | 6,67 |
|  |  |  |  |  |  |
| **Σύνολο** | **1.279** | **1.190** | **1.180** | **-6,96** | **-0,84** |

Πηγή: Διεύθυνση Δημοσίων Επενδύσεων, Υπουργείο Οικονομίας και Ανάπτυξης.

**Πηγές Χρηματοδότησης του ΠΔΕ - Έσοδα**

Βασική πηγή εσόδων για την χρηματοδότηση των έργων του ΠΔΕ αποτελούν οι εισροές από την Ευρωπαϊκή Ένωση και ειδικότερα από το Ευρωπαϊκό Ταμείο Περιφερειακής Ανάπτυξης (ΕΤΠΑ), το Ευρωπαϊκό Γεωργικό Ταμείο Εγγυήσεων (ΕΓΤΕ), το Ευρωπαϊκό Κοινωνικό Ταμείο (ΕΚΤ), το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ), το Ευρωπαϊκό Ταμείο Αλιείας, καθώς και τα Ταμεία Ασύλου, Μετανάστευσης, Ένταξης και Εσωτερικής Ασφάλειας.

Τα έσοδα του ΠΔΕ για το 2016 εκτιμάται ότι θα ανέλθουν στα 4.376 εκατ. ευρώ, εκ των οποίων το σημαντικότερο μέρος αυτών (4.196 εκατ. ευρώ) αφορούν εισροές πόρων από την ΕΕ.

Το 2017 τα έσοδα προβλέπεται να ανέλθουν στα 4.155 εκατ. ευρώ, εκ των οποίων τα 3.975 εκατ. ευρώ αφορούν εισροές πόρων από την ΕΕ.

|  |  |  |  |
| --- | --- | --- | --- |
| **Πίνακας 3.14 Πηγές χρηματοδότησης ΠΔΕ**  **(σε εκατ. ευρώ)** | | | |
|  | | | |
| **Πηγές εσόδων** | **2015** | **2016** | **2017** |
| **Πραγματ/σεις** | **Εκτιμήσεις** | **Προβλέψεις** |
|  |  |  |  |
| **Έσοδα δημόσιων επενδύσεων** | **4.832** | **4.376** | **4.155** |
|  |  |  |  |
| **Ίδια έσοδα** | **931** | **180** | **180** |
|  |  |  |  |
| **Επιχορηγήσεις ΕΕ** | **3.901** | **4.196** | **3.975** |
| - ΕΤΠΑ | *(2.146)* | *(1.573)* | *(1.720)* |
| - Ταμείο Συνοχής | *(584)* | *(591)* | *(763)* |
| - ΕΚΤ | *(735)* | *(1.352)* | *(872)* |
| - Λοιπά | *(43)* | *(60)* | *(51)* |
| - Ταμείο Αλληλεγγύης και Διαχείρισης Μεταναστευτικών Ροών | *(32)* | *(47)* | *(42)* |
| - ΕΓΤΕ (ΕΓΤΠΕ – Τμήμα Εγγυήσεων) | *(10)* | *(12)* | *(13)* |
| - ΕΓΤΑΑ (ΕΓΤΠΕ – Τμήμα Προσανατολισμού) | *(295)* | *(520)* | *(460)* |
| - ΕΤΘΑ (ΕΤΑ και ΧΜΠΑ) | *(57)* | *(41)* | *(55)* |
|  |  |  |  |
| **Πιστωτικά έσοδα και αύξηση στοιχείων ενεργητικού** | **1.574** | **2.374** | **2.595** |
|  |  |  |  |
| **Σύνολο** | **6.406** | **6.750** | **6.750** |

Πηγές: Ειδική Υπηρεσία Αρχή Πληρωμής, ΓΛΚ, ΟΠΕΚΕΠΕ.

**3.4 Χρηματοδοτικές ανάγκες Κρατικού Προϋπολογισμού 2017**

Στον πίνακα 3.15 εμφανίζονται οι ταμειακές χρηματοδοτικές ανάγκες του Κρατικού Προϋπολογισμού 2017, οι οποίες προβλέπεται να φθάσουν στα 1.869 εκατ. ευρώ. Αν ληφθεί υπόψη και η χρηματοδότηση από τον ΕΜΣ, για την εξόφληση των ληξιπροθέσμων οφειλών των φορέων της Γενικής Κυβέρνησης σε τρίτους και η πώληση μετοχών τότε, ο καθαρός δανεισμός του Κρατικού Προϋπολογισμού θα διαμορφωθεί στα 5.730 εκατ. ευρώ.

|  |  |
| --- | --- |
| **Πίνακας 3.15 Χρηματοδοτικές ανάγκες Κρατικού Προϋπολογισμού 2017**  **(σε εκατ. ευρώ)** | |
|  |  |
| **Χρηματοδοτικές ανάγκες** |  |
| Έλλειμμα Κρατικού Προϋπολογισμού (ταμειακό) | 1.757 |
| Αυξήσεις ΜΚ εταιρειών | 112 |
| Χρηματοδότηση παλαιών υποχρεώσεων | 4.500 |
| Πώληση μετοχών κ.λπ. | -639 |
| **Καθαρός δανεισμός** | **5.730** |
| Χρεολύσια μεσομακροπρόθεσμου χρέους | 9.920 |
| **Μερικό σύνολο** | **15.650** |
| Πρόβλεψη εξόφλησης βραχυπροθέσμου χρέους\* | 550.000 |
| **Σύνολο χρηματοδοτικών αναγκών** | **565.650** |
|  |  |
| **Χρηματοδότηση** |  |
| Βραχυπρόθεσμος δανεισμός\* | 550.000 |
| Μεσομακροπρόθεσμος δανεισμός | 15.650 |
| **Σύνολο δανεισμού** | **565.650** |

Πηγή: ΟΔΔΗΧ

\* Υπολογίσθηκε ότι θα γίνει επανέκδοση των λήξεων του βραχυπρόθεσμου χρέους (έντοκα γραμμάτια και repos).

Το ύψος του βραχυπρόθεσμου χρέους τόσο για το 2016 όσο και για το 2017 ανέρχεται σε 26.880 εκατ. ευρώ.

**3.5 Μηνιαία κατανομή εσόδων-δαπανών Κρατικού Προϋπολογισμού 2017**

Στον πίνακα 3.16 παρατίθεται ενδεικτική κατανομή κατά μήνα των εσόδων και των δαπανών του Κρατικού Προϋπολογισμού για το έτος 2017 σε σωρευτική βάση.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Πίνακας 3.16 Μηνιαία κατανομή εσόδων-δαπανών Κρατικού Προϋπολογισμού έτους 2017**  **σε σωρευτική βάση**  **(σε εκατ. ευρώ)** | | | | | | | | | | | | | |
|  |  |  |  |  |  |  |  |  |  |  |  |  |  |
|  |  | **Ιαν.** | **Φεβρ.** | **Μαρ.** | **Απρ.** | **Μάιος** | **Ιουν.** | **Ιουλ.** | **Αυγ.** | **Σεπ.** | **Οκτ.** | **Νοεμ.** | **Δεκ.** |
| **I.** | **Έσοδα Κρατικού Προϋπολογισμού (1+2)** | **3.992** | **8.135** | **12.415** | **16.127** | **19.068** | **22.557** | **28.724** | **33.755** | **38.777** | **43.860** | **47.973** | **54.529** |
|  |  |  |  |  |  |  |  |  |  |  |  |  |  |
| **1.** | **Καθαρά έσοδα Τακτικού Προϋπολογισμού (α+β+γ-δ)** | **3.716** | **7.572** | **11.629** | **14.719** | **17.656** | **21.134** | **26.609** | **31.636** | **36.644** | **40.728** | **44.814** | **50.374** |
| α. | Έσοδα προ επιστροφών φόρων | 3.981 | 7.730 | 10.692 | 13.986 | 17.137 | 20.869 | 26.581 | 31.783 | 37.020 | 41.411 | 45.881 | 51.274 |
| β. | Έσοδα αποκρατικοποιήσεων | 32 | 42 | 1.354 | 1.367 | 1.380 | 1.393 | 1.405 | 1.417 | 1.429 | 1.451 | 1.472 | 2.044 |
| γ. | Έσοδα από ANFA | 0 | 345 | 345 | 345 | 345 | 345 | 345 | 345 | 345 | 345 | 345 | 345 |
| δ. | Επιστροφές φόρων | 296 | 545 | 762 | 978 | 1.206 | 1.472 | 1.721 | 1.908 | 2.150 | 2.478 | 2.884 | 3.289 |
|  |  |  |  |  |  |  |  |  |  |  |  |  |  |
| **2.** | **Έσοδα Προγράμματος Δημοσίων Επενδύσεων** | **276** | **563** | **786** | **1.408** | **1.412** | **1.423** | **2.115** | **2.119** | **2.133** | **3.132** | **3.159** | **4.155** |
|  |  |  |  |  |  |  |  |  |  |  |  |  |  |
| **II.** | **Δαπάνες Κρατικό Προϋπολογισμού (1+2)** | **3.462** | **8.940** | **13.823** | **18.170** | **22.160** | **26.753** | **31.623** | **35.728** | **39.763** | **44.334** | **49.057** | **56.286** |
|  |  |  |  |  |  |  |  |  |  |  |  |  |  |
| **1.** | **Δαπάνες Τακτικού Προϋπολογισμού (Α+Β)** | **3.317** | **8.570** | **13.172** | **17.066** | **20.697** | **24.686** | **29.142** | **32.780** | **36.482** | **40.517** | **44.548** | **49.536** |
|  |  |  |  |  |  |  |  |  |  |  |  |  |  |
| **A.** | **Πρωτογενείς δαπάνες Τακτικού Προϋπολογισμού (i+ii+iii+iv+v+vi+vii+viii)** | **3.177** | **6.900** | **10.772** | **14.226** | **17.641** | **21.190** | **24.792** | **28.009** | **31.662** | **35.377** | **39.188** | **43.986** |
| i. | Αποδοχές και συντάξεις | 1.027 | 2.054 | 3.081 | 4.108 | 5.135 | 6.162 | 7.191 | 8.220 | 9.249 | 10.278 | 11.308 | 12.337 |
| ii. | Ασφάλιση, περίθαλψη και κοινωνική προστασία | 1.451 | 3.135 | 4.738 | 6.418 | 8.025 | 9.759 | 11.566 | 13.060 | 14.695 | 16.404 | 17.940 | 20.210 |
| iii. | Λειτουργικές και άλλες δαπάνες και αποδόσεις προς τρίτους | 672 | 1.617 | 2.340 | 2.916 | 3.595 | 4.215 | 4.884 | 5.452 | 6.329 | 7.042 | 8.034 | 8.873 |
| iv. | Αποθεματικό | 15 | 45 | 75 | 150 | 200 | 250 | 300 | 370 | 450 | 650 | 850 | 1.000 |
| v. | Δαπάνες ανάληψης δανείων από τον Ευρωπαϊκό Μηχανισμό Στήριξης (ΕΜΣ) και παράλληλες δαπάνες δημόσιου χρέους | 0 | 20 | 20 | 30 | 30 | 35 | 50 | 50 | 50 | 70 | 70 | 75 |
| vi. | Εγγυήσεις για φορείς εντός Γενικής Κυβέρνησης | 0 | 6 | 474 | 526 | 549 | 629 | 629 | 654 | 654 | 664 | 687 | 876 |
| vii. | Εγγυήσεις για φορείς εκτός Γενικής Κυβέρνησης | 12 | 23 | 34 | 48 | 59 | 70 | 82 | 93 | 105 | 118 | 129 | 141 |
| viii. | Δαπάνες εξοπλιστικών προγραμμάτων | 0 | 0 | 10 | 30 | 50 | 70 | 90 | 110 | 130 | 150 | 170 | 475 |
|  |  |  |  |  |  |  |  |  |  |  |  |  |  |
| **B.** | **Τόκοι** | **140** | **1.670** | **2.400** | **2.840** | **3.055** | **3.495** | **4.350** | **4.770** | **4.820** | **5.140** | **5.360** | **5.550** |
|  |  |  |  |  |  |  |  |  |  |  |  |  |  |
| **2.** | **Δαπάνες Προγράμματος Δημοσίων Επενδύσεων** | **145** | **370** | **651** | **1.104** | **1.463** | **2.067** | **2.481** | **2.948** | **3.281** | **3.817** | **4.509** | **6.750** |
|  |  |  |  |  |  |  |  |  |  |  |  |  |  |
| **III.** | **Ταμειακό Ισοζύγιο Κρατικού Προϋπολογισμού (I+II)** | **530** | **-806** | **-1.408** | **-2.042** | **-3.092** | **-4.195** | **-2.898** | **-1.972** | **-986** | **-473** | **-1.084** | **-1.757** |
|  |  |  |  |  |  |  |  |  |  |  |  |  |  |
| **IV.** | **Ταμειακό Πρωτογενές αποτέλεσμα Κρατικού Προϋπολογισμού (IIΙ + Β)** | **670** | **864** | **992** | **798** | **-37** | **-700** | **1.452** | **2.798** | **3.834** | **4.667** | **4.276** | **3.793** |

**4. Χρηματοροές μεταξύ Ελλάδας και Ευρωπαϊκής Ένωσης**

Οι χρηματοροές μεταξύ Ελλάδας και Ευρωπαϊκής Ένωσης κατά τα έτη 2015-2017 παρουσιάζονται στον πίνακα 3.17. Από τη σύγκριση απολήψεων και αποδόσεων προκύπτει ότι το ταμειακό όφελος της Ελλάδας από τον προϋπολογισμό της ΕΕ για το έτος 2015 διαμορφώθηκε στα 4.492 εκατ. ευρώ, ενώ για το 2016 εκτιμάται σε 4.657 εκατ. ευρώ, αντιπροσωπεύοντας το 2,5% και το 2,7% του ΑΕΠ αντίστοιχα. Tο έτος 2017 το ταμειακό όφελος προβλέπεται σε 4.601 εκατ. ευρώ ή ποσοστό 2,6% του ΑΕΠ. Η σχέση απολήψεων-αποδόσεων αναμένεται να διαμορφωθεί σε 3,5/1 και 3,4/1 για τα έτη 2016 και 2017.

Το μεγαλύτερο μέρος των ευρωπαϊκής χρηματοδότησης προέρχεται από τους πόρους των διαρθρωτικών ταμείων (ΕΤΠΑ, ΕΚΤ) και του Ταμείου Συνοχής και κατευθύνεται σε τομείς αναπτυξιακής πολιτικής, που συμβάλλουν κυρίως στη στήριξη του στόχου της οικονομικής και κοινωνικής συνοχής, στην ενίσχυση της απασχόλησης και στη βελτίωση των υποδομών και της ανταγωνιστικότητας της ελληνικής οικονομίας.

Ειδικότερα, η μεταφορά πόρων από την ΕΕ στην ελληνική οικονομία συμβάλλει στην ενίσχυση των μεγάλων έργων υποδομών, κυρίως στους τομείς μεταφορών, περιβάλλοντος και ενέργειας, κοινωνικής πολιτικής και περιφερειακής ανάπτυξης, επαγγελματικής εκπαίδευσης και κατάρτισης, έρευνας, καινοτομίας και επιχειρηματικότητας. Επίσης, ένα σημαντικό μέρος ευρωπαϊκών πόρων κατευθύνεται στο γεωργικό τομέα, αφενός μέσω των εισοδηματικών ενισχύσεων από το Ευρωπαϊκό Γεωργικό Ταμείο Εγγυήσεων (ΕΓΤΕ) και αφετέρου μέσω των προγραμμάτων για την αγροτική ανάπτυξη από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).

**4.1 Χρηματοροές μεταξύ Ελλάδας και Ευρωπαϊκής Ένωσης το 2016**

**Απολήψεις**

Οι συνολικές εισροές από την ΕΕ κατά το έτος 2016 εκτιμάται ότι θα διαμορφωθούν σε 6.527 εκατ. ευρώ, παρουσιάζοντας αύξηση κατά 3% σε σχέση με το 2015.

Ειδικότερα, το έτος 2016 ανά τομέα προϋπολογισμού αναμένονται τα ακόλουθα:

***Τακτικός Προϋπολογισμός***

Οι απολήψεις του ΤΠ αφορούν, κατά κύριο λόγο, στην παροχή κοινοτικών ενισχύσεων για τη στήριξη του γεωργικού εισοδήματος και στην υλοποίηση προγραμμάτων και δράσεων αγροτικής ανάπτυξης, όπως αγροπεριβαλλοντικά μέτρα (βιολογική γεωργία, μακροχρόνια παύση, κτηνοτροφία), στήριξη ορεινών και μειονεκτικών περιοχών, δάσωση κ.λπ. Επιπλέον, συμπεριλαμβάνονται και κοινοτικές ενισχύσεις προς ενίσχυση δράσεων του Υπουργείου Εθνικής Άμυνας στο πεδίο των μεταναστευτικών ροών.

Μέσω του ΤΠ αναμένεται να εισρεύσουν συνολικά 400 εκατ. ευρώ, εκ των οποίων τα 242 εκατ. ευρώ αφορούν απολήψεις από το ΕΓΤΑΑ και τα 100 εκατ. ευρώ αφορούν τις δράσεις του Υπουργείου Εθνικής Άμυνας αναφορικά με τις μεταναστευτικές ροές.

***Προϋπολογισμός Δημοσίων Επενδύσεων***

Μέσω του ΠΔΕ εκτιμώνται εισροές ύψους 4.196 εκατ. ευρώ, που αντιπροσωπεύουν το 64% του συνόλου των απολήψεων. Οι εισροές του ΠΔΕ αφορούν τα διαρθρωτικά ταμεία ΕΤΠΑ και ΕΚΤ, το Ταμείο Συνοχής, καθώς και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ). Στις εκτιμώμενες εισροές του ΠΔΕ συμπεριλαμβάνονται και οι απολήψεις από το Γενικό Πρόγραμμα της ΕΕ «Αλληλεγγύη και Διαχείριση Μεταναστευτικών Ροών». Σημειώνεται ότι, οι εισροές ΠΔΕ του έτους 2016 αφορούν κυρίως την υλοποίηση των προγραμμάτων και έργων της προγραμματικής περιόδου 2014-2020, καθώς και τις τελευταίες απολήψεις των προγραμμάτων της περιόδου 2007-2013.

***Προϋπολογισμός ΕΛΕΓΕΠ***

Οι απολήψεις του τομέα εγγυήσεων γεωργικών προϊόντων, που περιλαμβάνονται στον προϋπολογισμό ΕΛΕΓΕΠ (ΕΓΤΕ/Εγγυήσεις), χρηματοδοτούν τη στήριξη του εισοδήματος του αγροτικού πληθυσμού και την ανάπτυξη της υπαίθρου. Οι εισροές από το Ευρωπαϊκό Γεωργικό Ταμείο Εγγυήσεων (ΕΓΤΕ) αναμένεται να ανέλθουν στο ύψος των 1.931 εκατ. ευρώ για το έτος 2016, αντιπροσωπεύοντας το 30% του συνόλου των απολήψεων από την ΕΕ.

**Αποδόσεις**

Οι συνολικές συνεισφορές της Ελλάδας στον Κοινοτικό Προϋπολογισμό κατά το έτος 2016, εκτιμάται ότι θα ανέλθουν σε 1.871 εκατ. ευρώ, το μεγαλύτερο μέρος των οποίων προέρχεται από τις συνεισφορές βάσει ΑΕΕ.

**Ταμειακό αποτέλεσμα**

Το καθαρό όφελος (ταμειακή βάση) της Ελλάδας από τις χρηματικές ροές με την ΕΕ κατά το 2015 εκτιμάται ότι θα ανέλθει σε 4.657 εκατ. ευρώ.

**4.2 Χρηματοροές μεταξύ Ελλάδας και Ευρωπαϊκής Ένωσης το 2017**

Οι προβλέψεις των χρηματοροών με την Ευρωπαϊκή Ένωση για το έτος 2017 βασίζονται, κυρίως, στο σχέδιο προϋπολογισμού της ΕΕ του έτους αυτού, στην πρόοδο υλοποίησης των συγχρηματοδοτούμενων προγραμμάτων και στις εισροές που αναμένονται στον προϋπολογισμό ΕΛΕΓΕΠ.

**Απολήψεις**

Το σύνολο των εισροών της Ελλάδας από την ΕΕ κατά το έτος 2017 εκτιμάται ότι θα ανέλθει στο ποσό των 6.542 εκατ. ευρώ, παρουσιάζοντας οριακή αύξηση έναντι του 2016.

Ειδικότερα, ανά τομέα προϋπολογισμού προβλέπονται τα εξής:

***Τακτικός Προϋπολογισμός***

Οι προβλεπόμενες εισροές για τον ΤΠ ανέρχονται συνολικά σε 523 εκατ. ευρώ, το μεγαλύτερο μέρος των οποίων αφορά απολήψεις από το ΕΓΤΑΑ για τη χρηματοδότηση μέτρων και δράσεων αγροτικής ανάπτυξης. Πλέον, συμπεριλαμβάνονται και κοινοτικές ενισχύσεις προς ενίσχυση δράσεων του Υπουργείου Εθνικής Άμυνας στο πεδίο των μεταναστευτικών ροών, καθώς και επιστροφές από την ΕΕ σε συνέχεια διορθωτικών προϋπολογισμών.

***Προϋπολογισμός Δημοσίων Επενδύσεων***

Οι απολήψεις από το ΠΔΕ προβλέπεται να διαμορφωθούν στο ύψος των 3.975 εκατ. ευρώ και παρουσιάζουν μείωση κατά 5,3%, σε σχέση με το 2016.

***Προϋπολογισμός ΕΛΕΓΕΠ***

Οι απολήψεις του προϋπολογισμού του ΕΛΕΓΕΠ μέσω του ΕΓΤΕ για το 2017 προβλέπεται ότι θα ανέλθουν σε 2.044 εκατ. ευρώ.

**Αποδόσεις**

Οι συνεισφορές της χώρας μας στον κοινοτικό προϋπολογισμό για το οικονομικό έτος 2017 προβλέπεται ότι θα ανέλθουν στο ποσό των 1.941 εκατ. ευρώ.

**Ταμειακό αποτέλεσμα**

Το καθαρό όφελος (ταμειακή βάση) για το έτος 2017 προβλέπεται ότι θα ανέλθει στα 4.601 εκατ. ευρώ.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 3.17 Χρηματοροές μεταξύ Ελλάδας και ΕΕ 2015-2017**  **(σε εκατ. ευρώ)** | | | | | | |
|
|  |  |  |  |  |  |  |
|  | **2015** | **2016** | | **2017** | **2016/15** | **2017/16** |
| **Πραγμ/σεις** | **Προϋπ/σμός** | **Εκτιμήσεις** | **Προβλέψεις** | **Μεταβολή %** | |
| **Αποδόσεις στην Ευρωπαϊκή Ένωση (Ι)** | **1.848** | **1.818** | **1.871** | **1.941** | **1,2** | **3,8** |
| **Ίδιοι κοινοτικοί πόροι** | **1.747** | **1.745** | **1.754** | **1.865** | **0,4** | **6,4** |
| Δασμοί ΚΕΔ και αντιντάμπιγκ | 181 | 184 | 184 | 184 | 1,6 | 0,0 |
| Εισφορές ζάχαρης και ισογλυκόζης | 2 | 2 | 2 | 2 | 5,0 | 0,0 |
| Συνεισφορές βάσει ΦΠΑ | 362 | 300 | 338 | 357 | -6,7 | 5,8 |
| Συνεισφορές βάσει ΑΕΕ | 1.203 | 1.259 | 1.230 | 1.322 | 2,3 | 7,5 |
| **Λοιπές συνεισφορές-επιστροφές** | **50** | **20** | **64** | **16** | **27,8** | **-74,7** |
| Πρόσθετες έκτακτες συνεισφορές | 40 | 10 | 22 | 6 | -45,2 | -71,8 |
| Επιστροφές από ανεκτέλεστα προγράμματα | 10 | 10 | 42 | 10 | 324,2 | -76,2 |
| **Λοιπές συνεισφορές εκτός προϋπολογισμού ΕΕ** | **51** | **53** | **53** | **60** | **4,7** | **13,2** |
| Συμμετοχή στο Ευρωπαϊκό Ταμείο Ανάπτυξης | 50 | 53 | 53 | 60 | 5,4 | 13,2 |
| Λοιπές αποδόσεις |  |  |  |  |  |  |
| **Απολήψεις από την Ευρωπαϊκή Ένωση (ΙΙ)** | **6.339** | **6.508** | **6.527** | **6.542** | **3,0** | **0,2** |
| **Τακτικός Προϋπολογισμός** | **428** | **325** | **400** | **523** | **-6,6** | **30,8** |
| Έξοδα είσπραξης ιδίων πόρων | 46 | 47 | 40 | 37 | -12,5 | -7,0 |
| Επιστροφές από ΕΕ | 293 |  |  | 130 | -100,0 |  |
| Απολήψεις ΕΓΤΑΑ | 70 | 264 | 242 | 236 | 243,6 | -2,4 |
| Λοιπές απολήψεις | 19 | 14 | 18 | 20 | -5,5 | 11,1 |
| Εισροές από δράσεις που αφορούν μεταναστευτικές ροές |  |  | 100 | 100 |  |  |
| **Προϋπολογισμός Δημοσίων Επενδύσεων** | **3.900** | **4.170** | **4.196** | **3.975** | **7,6** | **-5,3** |
| **Προϋπολογισμός ΕΛΕΓΕΠ** | **2.011** | **2.013** | **1.931** | **2.044** | **-4,0** | **5,8** |
| Απολήψεις από ΕΓΤΕ | 2.011 | 2.013 | 1.931 | 2.044 | -4,0 | 5,8 |
| **Ταμειακό αποτέλεσμα ( ΙΙ-Ι )** | **4.492** | **4.690** | **4.657** | **4.601** | **3,7** | **-1,2** |

**5. Νομικά Πρόσωπα πλην ΔΕΚΟ**

Ο προϋπολογισμός των λοιπών νομικών προσώπων της Γενικής Κυβέρνησης πλην ΔΕΚΟ απεικονίζεται στους πίνακες 3.18, 3.19, 3.20 και 3.21.

|  |  |  |
| --- | --- | --- |
| **Πίνακας 3.18 Ενοποιημένος Προϋπολογισμός νομικών προσώπων**  **Γενικής Κυβέρνησης (περιλαμβάνονται οι ΑΔΑ και το ΑΚΑΓΕ)**  **(σε εκατ. ευρώ)** | | |
|  |  |  |
|  | **2016** | **2017** |
|  | **Εκτιμήσεις** | **Προβλέψεις** |
| **Έσοδα (ΝΠ και ΑΔΑ)** | **3.827** | **4.279** |
| Έσοδα υπέρ τρίτων | 59 | 70 |
| Πωλήσεις | 446 | 459 |
| Έσοδα από τόκους | 416 | 337 |
| Μεταβιβάσεις από Τακτικό Προϋπολογισμό | 667 | 663 |
| Μεταβιβάσεις από ΠΔΕ | 357 | 321 |
| Λοιπά έσοδα | 1.881 | 2.429 |
| **Δαπάνες (ΝΠ και ΑΔΑ)** | **3.659** | **3.756** |
| Δαπάνες αποδοχών προσωπικού | 536 | 562 |
| Αποδόσεις εσόδων υπέρ τρίτων | 63 | 76 |
| Λοιπές μεταβιβάσεις | 148 | 167 |
| Τόκοι | 153 | 153 |
| Δαπάνες επενδύσεων | 310 | 431 |
| Λοιπές δαπάνες | 2.448 | 2.366 |
| **Ισοζύγιο (ΝΠ και ΑΔΑ)** | **167** | **523** |
| Μεταβολή ανεξόφλητων υποχρεώσεων | 5 | 9 |
| Λοιπές εθνικολογιστικές προσαρμογές | 21 | 21 |
| **Ισοζύγιο κατά ESA (ΝΠ και ΑΔΑ)** | **193** | **553** |
| Έσοδα ΑΚΑΓΕ | 1.371 | 1.318 |
| Δαπάνες ΑΚΑΓΕ | 435 | 435 |
| **Ισοζύγιο ΑΚΑΓΕ** | **936** | **883** |
| **Ισοζύγιο κατά ESA (ΝΠ, ΑΔΑ και ΑΚΑΓΕ)** | **1.129** | **1.436** |

Με βάση την πορεία εξέλιξης των μεγεθών των προϋπολογισμών (εσόδων-εξόδων) των νομικών προσώπων για το 2016, το ισοζύγιο εκτιμάται ότι θα διαμορφωθεί σε πλεόνασμα ύψους 1.129 εκατ. ευρώ, ενώ για το έτος 2017 προβλέπεται ότι θα ανέλθει στα 1.436 εκατ. ευρώ, βελτιωμένο κατά 307 εκατ. ευρώ σε σχέση με το 2016. Η βελτίωση αυτή οφείλεται, κυρίως, στο αποτέλεσμα του ειδικού λογαριασμού «Ανανεώσιμες Πηγές Ενέργειας - Συμπαραγωγή Ηλεκτρικής Ενέργειας και Θερμότητας Υψηλής Απόδοσης» (ΑΠΕ-ΣΗΘΥΑ), τον οποίο διαχειρίζεται η εταιρεία «Λειτουργός της Αγοράς Ηλεκτρικής Ενέργειας (ΛΑΓΗΕ) ΑΕ».

Στον πίνακα 3.19 εμφανίζονται τα αποτελέσματα (στόχοι), που αναμένεται να πετύχουν οι φορείς για το έτος 2017. Επιπλέον, περιλαμβάνονται οι προσαρμογές (κατά ESA), καθώς και η μεταβολή των απλήρωτων υποχρεώσεων των νομικών προσώπων εποπτείας κάθε Υπουργείου.

| **Πίνακας 3.19 Ισοζύγιο νομικών προσώπων Γενικής Κυβέρνησης (εκτός ΑΔΑ και ΑΚΑΓΕ)**  **ανά Υπουργείο (σε εκατ. ευρώ)** | | | |
| --- | --- | --- | --- |
|  |  |  |  |
|  |  | **2016** | **2017** |
|  |  | **Εκτιμήσεις** | **Προβλέψεις** |
| **1** | **Υπουργείο Εσωτερικών** | **1** | **0** |
|  | *Ισοζύγιο* | *1* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1α** | **πρώην Υπουργείο Εσωτερικών** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1β** | **πρώην Υπουργείο Δημόσιας Τάξης και Προστασίας του Πολίτη** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **1γ** | **πρώην Υπουργείο Μακεδονίας και Θράκης** | **1** | **0** |
|  | *Ισοζύγιο* | *1* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **2** | **Υπουργείο Οικονομίας και Ανάπτυξης** | **-30** | **4** |
|  | *Ισοζύγιο* | *-30* | *4* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **3** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **4** | **Υπουργείο Εθνικής Άμυνας** | **1** | **1** |
|  | *Ισοζύγιο* | *1* | *1* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **5** | **Υπουργείο Παιδείας, Έρευνας και Θρησκευμάτων** | **13** | **44** |
|  | *Ισοζύγιο* | *6* | *41* |
|  | *Μεταβολή ανεξόφλητων υποχρεώσεων* | *7* | *3* |
|  | *Λοιπές εθνικολογιστικές προσαρμογές* | *0* | *0* |
| **6** | **Υπουργείο Εργασίας, Κοινωνικής Ασφάλισης και Κοινωνικής Αλληλεγγύης** | **2** | **9** |
|  | *Ισοζύγιο* | *2* | *8* |
|  | *Μεταβολή ανεξόφλητων υποχρεώσεων* | *1* | *1* |
|  | *Λοιπές εθνικολογιστικές προσαρμογές* | *0* | *0* |
| **7** | **Υπουργείο Εξωτερικών** | **0** | **0** |
|  | *Ισοζύγιο* | *0* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **8** | **Υπουργείο Δικαιοσύνης, Διαφάνειας και Ανθρωπίνων Δικαιωμάτων** | **14** | **5** |
|  | *Ισοζύγιο* | *14* | *5* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **9** | **Υπουργείο Οικονομικών** | **251** | **170** |
|  | *Ισοζύγιο* | *251* | *170* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **10** | **Υπουργείο Υγείας** | **29** | **8** |
|  | *Ισοζύγιο* | *31* | *3* |
|  | *Μεταβολή ανεξόφλητων υποχρεώσεων* | *-2* | *5* |
|  | *Λοιπές εθνικολογιστικές προσαρμογές* | *0* | *0* |
| **11** | **Υπουργείο Διοικητικής Ανασυγκρότησης** | **2** | **0** |
|  | *Ισοζύγιο* | *2* | *0* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **12** | **Υπουργείο Πολιτισμού και Αθλητισμού** | **34** | **44** |
|  | *Ισοζύγιο* | *13* | *24* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *21* | *21* |
| **13** | **Υπουργείο Περιβάλλοντος και Ενέργειας** | **-194** | **206** |
|  | *Ισοζύγιο* | *-194* | *206* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **14** | **Υπουργείο Υποδομών και Μεταφορών** | **38** | **42** |
|  | *Ισοζύγιο* | *38* | *42* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **15** | **Υπουργείο Ναυτιλίας και Νησιωτικής Πολιτικής** | **4** | **5** |
|  | *Ισοζύγιο* | *4* | *5* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
| **16** | **Υπουργείο Αγροτικής Ανάπτυξης και Τροφίμων** | **18** | **12** |
|  | *Ισοζύγιο* | *18* | *12* |
|  | *Μεταβολή ανεξόφλητων υποχρεώσεων* | *0* | *0* |
|  | *Λοιπές εθνικολογιστικές προσαρμογές* | *0* | *0* |
|  | **Σύνολο Υπουργείων κατά ESA** | **184** | **551** |
|  | **Ισοζύγιο** | **158** | **521** |
|  | **Μεταβολή ανεξόφλητων υποχρεώσεων** | **5** | **9** |
|  | **Λοιπές εθνικολογιστικές προσαρμογές** | **21** | **21** |

(1) Το αρνητικό πρόσημο σημαίνει έλλειμμα.

(2) Το θετικό πρόσημο στη μεταβολή των ανεξόφλητων υποχρεώσεων σημαίνει βελτίωση του αποτελέσματος.

**Νομικά πρόσωπα ανά Υπουργείο πλην ΑΔΑ και ΑΚΑΓΕ**

***Υπουργείο Εσωτερικών***

Στο εν λόγω υπουργείο περιλαμβάνεται ο φορέας Κέντρο Θεμάτων Ισότητας (ΚΕΘΙ) (στο πρώην Υπουργείο Εσωτερικών), το Κέντρο Μελετών Ασφάλειας (ΚΕΜΕΑ) (στο πρώην Υπουργείο Δημοσίας Τάξης και Προστασίας του Πολίτη), καθώς επίσης η Αλεξάνδρεια Ζώνη Καινοτομίας ΑΕ και το Κέντρο Διαφύλαξης Αγιορείτικης Κληρονομίας (στο πρώην Υπουργείο Μακεδονίας και Θράκης).

***Υπουργείο Οικονομίας και Ανάπτυξης***

Στα νομικά πρόσωπα του Υπουργείου Οικονομίας και Ανάπτυξης, μεταξύ άλλων, περιλαμβάνονται το Εθνικό Ταμείο Επιχειρηματικότητας και Ανάπτυξης (ΕΤΕΑΝ) ΑΕ, που έχει ως βασικό σκοπό την προώθηση της επιχειρηματικότητας και ειδικότερα την ενίσχυση της πρόσβασης στη χρηματοδότηση για την ίδρυση νέων και καινοτόμων επιχειρήσεων, καθώς και η Ελληνική Εταιρεία Επενδύσεων και Εξωτερικού Εμπορίου ΑΕ, με κύριο στόχο την προσέλκυση, την υποδοχή και τη διατήρηση επενδύσεων στην Ελλάδα καθώς και την προώθηση και ανάπτυξη κάθε είδους εξαγωγών αγαθών και υπηρεσιών.

Στους εποπτευόμενους φορείς του Υπουργείου περιλαμβάνονται και οι φορείς του Κεφ. Α΄ του ν. 3429/2005, ΕΒΕΤΑΜ ΑΕ, ΕΣΥΠ, ΟΒΙ, ΚΕΠΕ, ΚΔΕΟΔ, καθώς και η ΤΑΝΕΟ ΑΕ.

Προβλέπεται ότι το σύνολο των νομικών προσώπων θα παρουσιάσει το 2017 πλεόνασμα ύψους 4 εκατ. ευρώ.

***Υπουργείο Ψηφιακής Πολιτικής, Τηλεπικοινωνιών και Ενημέρωσης***

Στα νομικά πρόσωπα Γενικής Κυβέρνησης που εποπτεύονται από το Υπουργείο Ψηφιακής Πολιτικής, Τηλεπικοινωνιών και Ενημέρωσης, περιλαμβάνεται το Αθηναϊκό Πρακτορείο Ειδήσεων - Μακεδονικό Πρακτορείο Ειδήσεων (ΑΠΕ-ΜΠΕ) ΑΕ, ο προϋπολογισμός του οποίου προβλέπεται να είναι ισοσκελισμένος στο έτος 2017.

***Υπουργείο Εθνικής Άμυνας***

Στην εποπτεία του Υπουργείου περιλαμβάνονται συνολικά έξι (6) νομικά πρόσωπα δημοσίου δικαίου, το αποτέλεσμα των οποίων εκτιμάται σε 1 εκατ. ευρώ περίπου.

Το μεγαλύτερο μέρος των εσόδων των νομικών προσώπων προέρχεται από έσοδα ίδιας επιχειρηματικής δραστηριότητας των φορέων, ενώ οι δαπάνες τους αφορούν κυρίως πληρωμές για υπηρεσίες και για επενδύσεις.

***Υπουργείο Παιδείας, Έρευνας και Θρησκευμάτων***

Οι εποπτευόμενοι φορείς του Υπουργείου αφορούν νομικά πρόσωπα δημοσίου δικαίου (ΑΕΙ-ΤΕΙ-βιβλιοθήκες-ερευνητικά κέντρα) και ιδιωτικού δικαίου (Ειδικούς Λογαριασμούς Κονδυλίων Έρευνας - ερευνητικά κέντρα), καθώς και νομικά πρόσωπα του Κεφ. Α του ν. 3429/2005.

Ο προϋπολογισμός των εποπτευόμενων φορέων του Υπουργείου αναμένεται να παρουσιάσει θετικό αποτέλεσμα ύψους 44 εκατ. ευρώ. Το αποτέλεσμα αυτό προβλέπεται να προκύψει κυρίως από τους ειδικούς λογαριασμούς κονδυλίων έρευνας, τα λοιπά νομικά πρόσωπα ιδιωτικού δικαίου και από τα νομικά πρόσωπα δημοσίου δικαίου (ΑΕΙ και ΤΕΙ).

Κύρια πηγή των εσόδων για τα ΑΕΙ, τα ΤΕΙ και τις Βιβλιοθήκες αποτελούν οι μεταβιβάσεις από τον Κρατικό Προϋπολογισμό, καθώς και οι πόροι από συγχρηματοδοτούμενα προγράμματα από την ΕΕ.

***Υπουργείο Εργασίας, Κοινωνικής Ασφάλισης και Κοινωνικής Αλληλεγγύης***

Οι εποπτευόμενοι φορείς του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, που αποτελούνται κυρίως από τα Κέντρα Κοινωνικής Πρόνοιας (ΝΠΔΔ), αναμένεται να παρουσιάσουν το 2017 θετικό ισοζύγιο ύψους 9 εκατ. ευρώ περίπου.

***Υπουργείο Εξωτερικών***

Ο εποπτευόμενος φορέας του Υπουργείου είναι το νομικό πρόσωπο «Ελληνική Εθνική Επιτροπή για την UNESCO», με ουδέτερο δημοσιονομικό αποτέλεσμα.

***Υπουργείο Δικαιοσύνης, Διαφάνειας και Ανθρωπίνων Δικαιωμάτων***

Το αποτέλεσμα του προϋπολογισμού του εποπτευόμενου νομικού προσώπου ΤΑΧΔΙΚ, προβλέπεται να είναι θετικό (5 εκατ. ευρώ), ενώ το αποτέλεσμα του νομικού προσώπου ΕΠΑΝΟΔΟΣ προβλέπεται να είναι ουδέτερο.

***Υπουργείο Οικονομικών***

Στα εποπτευόμενα νομικά πρόσωπα από το Υπουργείο Οικονομικών περιλαμβάνονται, μεταξύ άλλων, ο Οργανισμός Διαχείρισης Δημοσίου Χρέους (ΟΔΔΗΧ), το Ειδικό Ταμείο Ελέγχου, Παραγωγής και Ποιότητας Αλκοόλης και Αλκοολούχων Ποτών (ΕΤΕΠΠΑΑ), το Ταμείο Χρηματοπιστωτικής Σταθερότητας, το Ταμείο Αξιοποίησης Ιδιωτικής Περιουσίας του Δημοσίου ΑΕ (ΤΑΙΠΕΔ), το Ταμείο Παρακαταθηκών και Δανείων και το Ταμείο Εγγύησης Καταθέσεων και Επενδύσεων.

Εκτιμάται ότι το συνολικό αποτέλεσμα των φορέων του Υπουργείου θα ανέλθει στο ποσό των 170 εκατ. ευρώ για το έτος 2017.

***Υπουργείο Υγείας***

Τα νομικά πρόσωπα εποπτείας του Υπουργείου Υγείας, στα οποία συμπεριλαμβάνονται, μεταξύ άλλων, το ΕΚΑΒ, η ΑΕΜΥ ΑΕ, ο ΟΚΑΝΑ, το ΚΕΘΕΑ, το ΕΚΕΨΥΕ, το ΕΚΕΑ, ο ΕΟΦ, αναμένεται να εμφανίσουν θετικό αποτέλεσμα ύψους 8 εκατ. ευρώ στο 2017.

***Υπουργείο Διοικητικής Ανασυγκρότησης***

Το αποτέλεσμα του Προϋπολογισμού του εποπτευόμενου νομικού προσώπου Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ), προβλέπεται να είναι ουδέτερο για το έτος 2017.

***Υπουργείο Πολιτισμού και Αθλητισμού***

Σε ό,τι αφορά το συνολικό αποτέλεσμα των προϋπολογισμών των νομικών προσώπων που εποπτεύονται από το Υπουργείο, προβλέπεται ότι από τη δραστηριότητά τους θα προκύψει θετικό αποτέλεσμα ύψους περίπου 44 εκατ. ευρώ. Το μεγαλύτερο μέρος θα προέλθει από το Ταμείο Αρχαιολογικών Πόρων και Απαλλοτριώσεων, λόγω συγκεκριμένων δράσεων, όπως η βελτίωση της διαχείρισης έκδοσης των εισιτηρίων σε ηλεκτρονική μορφή και η προώθηση αντιτύπων προϊόντων πολιτιστικής θεματολογίας σε μουσεία και αρχαιολογικούς χώρους. Στο θετικό αποτέλεσμα του Υπουργείου περιλαμβάνονται και τα έσοδα από καταπτώσεις εγγυήσεων του Οργανισμού Μεγάρου Μουσικής Αθηνών (ΟΜΜΑ), για τα έτη 2016 και 2017, ύψους 21 εκατ. ευρώ κατ’ έτος.

***Υπουργείο Περιβάλλοντος και Ενέργειας***

Το ισοζύγιο του υποτομέα του Υπουργείου αναμένεται να διαμορφωθεί σε θετικό αποτέλεσμα ύψους 206 εκατ. ευρώ.

Στο αποτέλεσμα αυτό περιλαμβάνεται και το ισοζύγιο του Ειδικού λογαριασμού ΑΠΕ-ΣΗΘΥΑ, τον οποίο διαχειρίζεται ο ΛΑΓΗΕ, που προβλέπεται να ανέλθει στα 257 εκατ. ευρώ. Αντίθετα, το αποτέλεσμα του ΝΠΙΔ «Κέντρο Ανανεώσιμων Πηγών και Εξοικονόμησης Ενέργειας - ΚΑΠΕ» προβλέπεται να παρουσιάσει αρνητικό αποτέλεσμα ύψους 0,6 εκατ. ευρώ.

Σημειώνεται, ότι στους εποπτευόμενους φορείς περιλαμβάνονται και οι φορείς του Κεφ. Α΄του Ν. 3429/2005 «Ινστιτούτο Γεωλογικών και Μεταλλευτικών Ερευνών (ΙΓΜΕ)», η εταιρεία «Λειτουργός Αγοράς Ηλεκτρικής Ενέργειας (ΛΑΓΗΕ) ΑΕ», καθώς και το «Εθνικό Κτηματολόγιο και Χαρτογράφηση ΑΕ (ΕΚΧΑ ΑΕ)», το οποίο προβλέπεται να παρουσιάσει αρνητικό αποτέλεσμα ύψους 51 εκατ. ευρώ.

***Υπουργείο Υποδομών και Μεταφορών***

Στα νομικά πρόσωπα του Υπουργείου περιλαμβάνεται ο Ειδικός Λογαριασμός Κονδυλίων Έρευνας ΟΑΣΠ (ΟΑΣΠ-ΕΛΚΕ), ο Οργανισμός Αντισεισμικού Σχεδιασμού και Προστασίας (ΟΑΣΠ), η Εταιρεία Παγίων ΕΥΔΑΠ, ο Οργανισμός Ανάπτυξης Κρήτης ΑΕ (ΟΑΚ ΑΕ), η εταιρεία Κτιριακές Υποδομές ΑΕ (ΚτΥπ ΑΕ), η οποία αποτελεί τον ενιαίο κατασκευαστικό φορέα του Ελληνικού Δημοσίου, καθώς και το ΙΕΚΕΜ-ΤΕΕ. Το αναμενόμενο θετικό αποτέλεσμα των παραπάνω φορέων, προβλέπεται να ανέλθει στα 42 εκατ. ευρώ.

***Υπουργείο Ναυτιλίας και Νησιωτικής Πολιτικής***

Το συνολικό αποτέλεσμα των εποπτευόμενων φορέων προβλέπεται ότι θα διαμορφωθεί σε πλεόνασμα 5 εκατ. ευρώ περίπου.

Στους παραπάνω φορείς περιλαμβάνονται 12 Λιμενικά Ταμεία, κύρια δράση των οποίων είναι η εκμετάλλευση, κατασκευή και συντήρηση των λιμενικών υποδομών, των αλιευτικών καταφυγίων και λιμενίσκων των περιοχών αρμοδιότητάς τους. Για την υλοποίηση των έργων, στο πλαίσιο επίτευξης του σκοπού της ίδρυσής τους, επιχορηγούνται από το Πρόγραμμα Δημοσίων Επενδύσεων. Οι πόροι τους είναι κυρίως έσοδα από το τέλος χρήσης λιμένων στα εισιτήρια ή ναύλους, έσοδα από τέλη πρόσδεσης, πρύμνησης πλοίων και ελλιμενισμού σκαφών.

Το αποτέλεσμα των φορέων του εν λόγω Υπουργείου προέρχεται αποκλειστικά από τους έντεκα (11) Οργανισμούς Λιμένων, που περιλαμβάνονται στους φορείς του Κεφ. Α΄ του ν. 3429/2005.

***Υπουργείο Αγροτικής Ανάπτυξης και Τροφίμων***

Το Υπουργείο έχει υπό την εποπτεία του νομικά πρόσωπα, τόσο δημοσίου, όσο και ιδιωτικού δικαίου, μεταξύ των οποίων ο Ενιαίος Φορέας Ελέγχου Τροφίμων (ΕΦΕΤ), με βασική αποστολή του τη διασφάλιση της εισαγωγής, παραγωγής και διακίνησης υγιεινών τροφίμων, με στόχο την προστασία του καταναλωτή και ο Ελληνικός Γεωργικός Οργανισμός "ΔΗΜΗΤΡΑ" (ΕΛΓΟ-ΔΗΜΗΤΡΑ), ο οποίος διασφαλίζει την ποιότητα του γάλακτος, σύμφωνα με την ελληνική και κοινοτική νομοθεσία, και μεριμνά για την πιστοποίηση των αγροτικών προϊόντων και την προαγωγή της έρευνας και της επαγγελματικής κατάρτισης στον τομέα της γεωργίας.

Τα νομικά πρόσωπα εποπτείας του ΥΠΑΑΤ προβλέπεται να εμφανίσουν το 2017 πλεόνασμα ύψους 12 εκατ. ευρώ.

**Ανεξάρτητες Διοικητικές Αρχές (ΑΔΑ)**

Στο ισοζύγιο του υποτομέα των λοιπών νομικών προσώπων συμπεριλαμβάνεται και το αποτέλεσμα των Ανεξάρτητων Διοικητικών Αρχών (ΑΔΑ), που έχουν νομική προσωπικότητα και είναι οι ακόλουθες:

***Επιτροπή Ανταγωνισμού***

Η Επιτροπή Ανταγωνισμού έχει ως βασική αποστολή την εύρυθμη λειτουργία της αγοράς και την εφαρμογή του δικαίου του ανταγωνισμού, που οδηγεί σε μείωση των τιμών, βελτίωση της ποιότητας και του εύρους των παρεχομένων προϊόντων και υπηρεσιών, διεύρυνση των επιλογών για τους καταναλωτές και αύξηση της αγοραστικής τους δύναμης, καθώς και στην ενίσχυση της επιχειρηματικότητας και την ανάπτυξη της οικονομίας.

Το αρνητικό αποτέλεσμα της Αρχής για τα έτη 2016 και 2017 οφείλεται στην απόδοση μερίσματος στο Ελληνικό Δημόσιο ύψους 2,3 εκατ. ευρώ το 2016 και 4,0 εκατ. ευρώ το 2017, αντίστοιχα.

***Εθνική Επιτροπή Τηλεπικοινωνιών και Ταχυδρομείων (EETT)***

Η Αρχή αυτή αποτελεί τον εθνικό ρυθμιστή που εποπτεύει και ελέγχει την αγορά ηλεκτρονικών επικοινωνιών, στην οποία δραστηριοποιούνται οι εταιρίες σταθερής και κινητής τηλεφωνίας, ασύρματων επικοινωνιών και διαδικτύου, καθώς και την ταχυδρομική αγορά, στην οποία δραστηριοποιούνται οι εταιρίες παροχής ταχυδρομικών υπηρεσιών και υπηρεσιών ταχυμεταφοράς. Επιπλέον, η ΕΕΤΤ ασκεί αρμοδιότητες επιτροπής ανταγωνισμού στις εν λόγω αγορές.

Για το 2017 προβλέπεται θετικό αποτέλεσμα ύψους 1,1 εκατ. ευρώ.

***Ρυθμιστική Αρχή Ενέργειας (ΡΑΕ)***

Η Ρυθμιστική Αρχή Ενέργειας (ΡΑΕ) έχει γνωμοδοτικές αρμοδιότητες στον τομέα της ενέργειας. Πιο συγκεκριμένα παρακολουθεί και εποπτεύει τη λειτουργία της αγοράς ενέργειας σε όλους τους τομείς της και γνωμοδοτεί στον Υπουργό Περιβάλλοντος και Ενέργειας, καθώς και στις αρμόδιες Αρχές για τη λήψη των αναγκαίων μέτρων, που αφορούν την τήρηση των κανόνων του ανταγωνισμού και την προστασία των καταναλωτών.

Ο προϋπολογισμός της ΡΑΕ για το έτος 2017 προβλέπεται να εμφανίσει θετικό αποτέλεσμα ύψους 1,7 εκατ. ευρώ.

***Εθνική Αναλογιστική Αρχή***

Οι αρμοδιότητες της Αρχής, μεταξύ άλλων, περιλαμβάνουν τη σύνταξη αναλογιστικών εκθέσεων σχετικά με τη βιωσιμότητα του Συστήματος Κοινωνικής Ασφάλισης, τον έλεγχο της οικονομικής λειτουργίας και βιωσιμότητας των ταμείων επαγγελματικής ασφάλισης αναφορικά με το πρόγραμμα παροχών και επενδύσεων, τη γνωμοδότηση για ειδικότερα θέματα αναλογιστικής αποτίμησης ασφαλιστικών οργανισμών κ.λπ.

Για το έτος 2017 το ισοζύγιο της Αρχής εκτιμάται ότι θα ανέλθει σε πλεόνασμα ύψους 0,5 εκατ. ευρώ.

***Επιτροπή Εποπτείας και Ελέγχου Παιγνίων (ΕΕΕΠ)***

Η Επιτροπή Εποπτείας και Ελέγχου Παιγνίων έχει ως αποστολή τη ρύθμιση, την εποπτεία και τον έλεγχο των αγορών παροχής υπηρεσιών διεξαγωγής παιγνίων, τη μέριμνα για την προστασία των παικτών και του κοινωνικού συνόλου, ειδικότερα δε των ανηλίκων και των ευάλωτων ομάδων του πληθυσμού.

Το αποτέλεσμα της Επιτροπής για το έτος 2016 εκτιμάται ότι θα διαμορφωθεί σε έλλειμμα περίπου 2 εκατ. ευρώ, λαμβάνοντας υπόψη και την απόδοση στο Ελληνικό Δημόσιο πλεονάσματος της ΕΕΕΠ προηγούμενων ετών ύψους 5,0 εκατ. ευρώ. Για το 2017, προβλέπεται πλεόνασμα ύψους 2,6 εκατ. ευρώ.

***Ελληνική Στατιστική Αρχή (ΕΛΣΤΑΤ)***

Η Ελληνική Στατιστική Αρχή έχει ως σκοπό τη συστηματική παραγωγή επίσημων στατιστικών, καθώς και τη διενέργεια επιστημονικών ερευνών και την κατάρτιση μελετών οι οποίες: α) αφορούν όλους τους τομείς της δραστηριότητας του δημόσιου και του ιδιωτικού τομέα, β) υποστηρίζουν τη διαδικασία λήψης αποφάσεων, χάραξης και αξιολόγησης πολιτικών της Κυβέρνησης και των φορέων του Δημοσίου (δείκτες αξιολόγησης), γ) υποβάλλονται σε διεθνείς φορείς σύμφωνα με τις υποχρεώσεις της χώρας και δ) αφορούν στο γενικό κοινό ή κατηγορίες χρηστών στατιστικών στοιχείων στο εσωτερικό ή στο εξωτερικό.

Το ισοζύγιο του φορέα για το έτος 2017 είναι ισοσκελισμένο.

***Ενιαία Ανεξάρτητη Αρχή Δημοσίων Συμβάσεων (ΕΑΑΔΗΣΥ)***

Η Ενιαία Ανεξάρτητη Αρχή Δημοσίων Συμβάσεων έχει ως βασικό ρόλο τη διασφάλιση της διαφάνειας, της αποτελεσματικότητας, της συνοχής και εναρμόνισης των διαδικασιών ανάθεσης και εκτέλεσης των δημοσίων συμβάσεων, σύμφωνα με το εθνικό και ευρωπαϊκό δίκαιο, τη διαρκή βελτίωση του νομικού πλαισίου των δημοσίων συμβάσεων, καθώς και τον έλεγχο της τήρησης των ανωτέρω από τις αναθέτουσες αρχές.

Το αποτέλεσμα της Αρχής για το 2017 θα διαμορφωθεί σε έλλειμμα 0,8 εκατ. ευρώ, λόγω της προβλεπόμενης απόδοσης στο Ελληνικό Δημόσιο μερίσματος, ύψους 1,0 εκατ. ευρώ περίπου.

|  |  |  |
| --- | --- | --- |
| **Πίνακας 3.20 Ισοζύγιο Ανεξάρτητων Διοικητικών Αρχών (ΑΔΑ)**  **(σε εκατ. ευρώ)** | | |
|  | | |
|  | **2016**  **Εκτιμήσεις** | **2017**  **Προβλέψεις** |
| Επιτροπή Ανταγωνισμού | -2 | -3 |
| Εθνική Επιτροπή Τηλεπικοινωνιών και Ταχυδρομείων | 9 | 1 |
| Ρυθμιστική Αρχή Ενέργειας | 2 | 2 |
| Εθνική Αναλογιστική Αρχή | 1 | 1 |
| Επιτροπή Εποπτείας και Ελέγχου Παιγνίων | -2 | 3 |
| Ελληνική Στατιστική Αρχή | 1 | 0 |
| Ενιαία Ανεξάρτητη Αρχή Δημοσίων Συμβάσεων | 0 | -1 |
| **Ισοζύγιο** | **9** | **2** |

**Ασφαλιστικό Κεφάλαιο Αλληλεγγύης Γενεών (ΑΚΑΓΕ)**

Το ΑΚΑΓΕ συστάθηκε με το άρθρο 149 του ν. 3655/2008 με βασικό σκοπό τη δημιουργία αποθεματικών για τη χρηματοδότηση των κλάδων σύνταξης των Φορέων Κοινωνικής Ασφάλισης (ΦΚΑ), στο πλαίσιο της διασφάλισης των συντάξεων των νέων γενεών.

Οι βασικές πηγές εσόδων είναι η ετήσια επιχορήγηση από τον Κρατικό Προϋπολογισμό, καθώς και τα έσοδα από την Εισφορά Αλληλεγγύης Συνταξιούχων. Τα συγκεκριμένα έσοδα τηρούνται σε λογαριασμούς με οικονομική και λογιστική αυτοτέλεια.

|  |  |  |
| --- | --- | --- |
| **Πίνακας 3.21 Προϋπολογισμός ΑΚΑΓΕ**  **(σε εκατ. ευρώ)** | | |
|  | | |
|  | **2016**  **Εκτιμήσεις** | **2017**  **Προβλέψεις** |
| **Έσοδα** | **1.371** | **1.318** |
| Εισφορά αλληλεγγύης συνταξιούχων (κύρια σύνταξη) | 620 | 556 |
| Εισφορά αλληλεγγύης συνταξιούχων (επικουρική σύνταξη) | 108 | 64 |
| Έσοδα από ασφαλιστική εισφορά (ν.4186/13) | 3 | 3 |
| Έσοδα από επιχειρηματική δραστηριότητα (έσοδα από τόκους) | 170 | 190 |
| Ετήσια επιχορήγηση μέσω πιστώσεων του κρατικού προϋπολογισμού (ν. 4254/14) | 470 | 505 |
| **Δαπάνες** | **435** | **435** |
| Επιχορηγήσεις σε ΦΚΑ για κάλυψη ελλειμμάτων | 395 | 395 |
| Επιχορηγήσεις για το Πρόγραμμα "Βοήθεια στο σπίτι" | 40 | 40 |
| **Ισοζύγιο (αποτέλεσμα)** | **936** | **883** |

Το αποτέλεσμα του ΑΚΑΓΕ για το 2016 αναμένεται να διαμορφωθεί σε πλεόνασμα ύψους 936 εκατ. ευρώ, ενώ η αντίστοιχη πρόβλεψη για το 2017 ανέρχεται σε 883 εκατ. ευρώ, μειωμένη κατά 53 εκατ. ευρώ. Το αποτέλεσμα αυτό αποδίδεται κυρίως στα μειωμένα έσοδα από την εισφορά αλληλεγγύης συνταξιούχων (κύρια και επικουρική σύνταξη).

**6. Κοινωνικός προϋπολογισμός**

Ο κοινωνικός προϋπολογισμός, για το 2017, χαρακτηρίζεται κυρίως από την εφαρμογή του νέου ασφαλιστικού νόμου και τις αλλαγές που επιφέρει.

Η ασφαλιστική μεταρρύθμιση, που θεσμοθετήθηκε με τους νόμους 4336/15 και 4387/16, έθεσε τις βάσεις για τη μακροπρόθεσμη βιωσιμότητα του ασφαλιστικού συστήματος.

Η προσπάθεια άμβλυνσης των κοινωνικών συνεπειών από την τρέχουσα οικονομική κρίση στον ευαίσθητο τομέα της απασχόλησης και της ανάσχεσης της ανεργίας αποτελεί βασικό άξονα των ενεργητικών πολιτικών που σχεδιάζονται και εφαρμόζονται από τον ΟΑΕΔ.

Στον τομέα της υγείας οι προσπάθειες επικεντρώνονται κυρίως στην ορθολογικοποίηση των δαπανών και στη συγκράτησή τους, στην εξόφληση απλήρωτων υποχρεώσεων, στην ενίσχυση των διαρθρωτικών δράσεων που έχουν δρομολογηθεί, προκειμένου να εξασφαλιστεί η βελτίωση των παρεχόμενων υπηρεσιών προς τους ασφαλισμένους, καθώς και στην παροχή ιατροφαρμακευτικής και νοσοκομειακής περίθαλψης στους ανασφάλιστους πολίτες.

Παράλληλα, συνεχίζεται η προσπάθεια εξασφάλισης της ομαλής ροής μεταφοράς των προϋπολογισθεισών ασφαλιστικών εισφορών από τα ασφαλιστικά ταμεία, κυρίως προς τον ΕΟΠΥΥ, γεγονός που στοχεύει στην κανονική εξυπηρέτηση των πληρωμών του φορέα για τις παρεχόμενες υπηρεσίες στους ασφαλισμένους του, τα δημόσια νοσοκομεία, αλλά και τους ιδιώτες παρόχους υπηρεσιών υγείας.

|  |  |  |
| --- | --- | --- |
| **Πίνακας 3.22 Ενοποιημένος κοινωνικός προϋπολογισμός σε ταμειακή βάση**  **(σε εκατ. ευρώ)** | | |
|  | | |
|  | **2016**  **Εκτιμήσεις** | **2017**  **Προβλέψεις** |
| **Έσοδα** | **34.365** | **40.237** |
| Ασφαλιστικές εισφορές | 18.768 | 20.071 |
| Έσοδα από τόκους | 230 | 230 |
| Λοιπά έσοδα | 1.422 | 1.421 |
| Μεταβιβάσεις από Τακτικό Προϋπολογισμό | 13.354 | 17.964 |
| *εκ των οποίων μεταβιβάσεις για την καταβολή συντάξεων Δημοσίου Ιανουαρίου 2017* | *580* |  |
| Μεταβιβάσεις από ΠΔΕ | 196 | 156 |
| Μεταβιβάσεις από άλλους φορείς Γενικής Κυβέρνησης | 395 | 395 |
| **Έξοδα** | **35.008** | **41.036** |
| Αμοιβές προσωπικού | 812 | 820 |
| Συντάξεις | 23.466 | 29.211 |
| Λοιπές μεταβιβάσεις | 7.465 | 7.521 |
| Διοικητικές και λοιπές δαπάνες(2) | 3.252 | 3.471 |
| Μεταβιβάσεις σε λοιπούς φορείς ΓΚ εκτός κοινωνικού προϋπολογισμού(3) | 12 | 12 |
| **Ισοζύγιο(1)** | **-643** | **-799** |

1. Περιλαμβάνεται το ισοζύγιο των ΟΚΑ, νοσοκομείων και ΠΕΔΥ.
2. Περιλαμβάνονται και οι δαπάνες προμηθειών αγαθών και υπηρεσιών των δημόσιων νοσοκομείων.
3. Αφορούν μεταβιβάσεις προς το ΕΚΑΒ.

Τα συνολικά έσοδα του ενοποιημένου κοινωνικού προϋπολογισμού το 2017 προβλέπονται αυξημένα κατά 5.872 εκατ. ευρώ, σε σχέση με το 2016, κυρίως λόγω της ενσωμάτωσης της κρατικής επιχορήγησης και των εισφορών εργαζομένων που αφορούν τους ασφαλισμένους έως 31/12/2010 του δημόσιου τομέα, στους οποίους οι συντάξεις καταβάλλονταν από τον τακτικό προϋπολογισμό, ενώ πλέον θα καταβάλλονται από τον Ενιαίο Φορέα Κοινωνικής Ασφάλισης (ΕΦΚΑ). Αντίστοιχα, τα έξοδά του προβλέπονται αυξημένα κατά 6.028 εκατ. ευρώ σε σχέση με τις εκτιμήσεις του 2016, κυρίως λόγω της αύξησης που επέφερε η ενσωμάτωση της συνταξιοδοτικής δαπάνης του Δημοσίου.

Για το 2016 το ταμειακό ισοζύγιο των Οργανισμών Κοινωνικής Ασφάλισης (Ασφαλιστικά Ταμεία, Οργανισμοί Απασχόλησης, ΕΟΠΥΥ) και των Νοσοκομείων - ΠΕΔΥ εκτιμάται ότι θα διαμορφωθεί σε έλλειμμα ύψους 643 εκατ. ευρώ, έναντι πρόβλεψης στόχου για έλλειμμα ύψους 2.089 εκατ. ευρώ.

Ωστόσο, σε δημοσιονομική βάση, το αποτέλεσμα για το 2016 εκτιμάται σε πλεόνασμα ύψους 225 εκατ. ευρώ, έναντι πρόβλεψης ελλείμματος ύψους 589 εκατ. ευρώ. Η εξέλιξη αυτή οφείλεται κυρίως στην αύξηση των μεταβιβάσεων από τον Τακτικό Προϋπολογισμό ύψους 580 εκατ. ευρώ, για την καταβολή της συνταξιοδοτικής δαπάνης του Δημοσίου του Ιανουαρίου 2017.

Για το έτος 2017, το δημοσιονομικό αποτέλεσμα εκτιμάται ότι θα διαμορφωθεί σε πλεόνασμα ύψους 233 εκατ. ευρώ, ως απόρροια κυρίως της εκτιμώμενης βελτίωσης των απλήρωτων υποχρεώσεων κατά 1.032 εκατ. ευρώ για το σύνολο των οργανισμών κοινωνικής ασφάλισης και των νοσοκομείων - ΠΕΔΥ.

**Ασφαλιστικά Ταμεία**

Για το 2017 το δημοσιονομικό αποτέλεσμα των ασφαλιστικών ταμείων αναμένεται να διαμορφωθεί από μεταβολές στο σκέλος των εσόδων και των εξόδων ως εξής:

* Προβλέπεται αύξηση των ασφαλιστικών εισφορών (περιλαμβανομένων και των ρυθμίσεων οφειλών) κατά 1.371 εκατ. ευρώ, η οποία οφείλεται τόσο στην αύξηση των εισφορών σε κατηγορίες αυτοαπασχολούμενων και αγροτών, όσο και στην καταβολή από 1/1/2017 εργοδοτικής εισφοράς από το Δημόσιο και των εισφορών εργαζομένων προς τον ΕΦΚΑ.

* Οι μεταβιβάσεις από τον κρατικό προϋπολογισμό θα διαμορφωθούν στα 14.669 εκατ. ευρώ έναντι 10.083 εκατ. ευρώ στο 2016, λόγω κυρίως της αυξημένης επιχορήγησης προς τον ΕΦΚΑ για την καταβολή και των συντάξεων του Δημοσίου, που μέχρι τώρα αποτελούσαν δαπάνη του τακτικού προϋπολογισμού.

Ως προς το σκέλος των εξόδων η συνταξιοδοτική δαπάνη αναμένεται να ανέλθει στα 29.211 εκατ. ευρώ το 2017, έναντι 23.466 εκατ. ευρώ το 2016, ήτοι αυξημένη κατά 5.745 εκατ. ευρώ, λόγω της καταβολής των κύριων συντάξεων του Δημοσίου από τον ΕΦΚΑ από την 1/1/2017.

**Ασφαλιστική μεταρρύθμιση**

Με το ν. 4336/15 εναρμονίστηκαν οι προϋποθέσεις συνταξιοδότησης μεταξύ των ασφαλισμένων, όσον αφορά στα όρια ηλικίας και στους αντίστοιχους χρόνους ασφάλισης, αποτρέποντας ταυτόχρονα σε μεσοπρόθεσμο και μακροπρόθεσμο ορίζοντα την αύξηση της συνταξιοδοτικής δαπάνης λόγω πρόωρων συνταξιοδοτήσεων. Παράλληλα, με το ν.4387/16 ρυθμίστηκαν θέματα που αφορούν στην αποκατάσταση της ισονομίας μεταξύ παλαιών ασφαλισμένων, αλλά και μεταξύ παλαιών και νέων ασφαλισμένων, καθώς και στην ενίσχυση του κοινωνικού και αναδιανεμητικού χαρακτήρα του ασφαλιστικού συστήματος. Οι σημαντικότεροι άξονες της ασφαλιστικής μεταρρύθμισης έχουν ως εξής:

* Ενοποιούνται οι υφιστάμενοι φορείς κύριας ασφάλισης στον ΕΦΚΑ, στον οποίο συμπεριλαμβάνονται πλέον και οι συντάξεις του Δημοσίου, ενώ παράλληλα οι φορείς επικουρικής ασφάλισης και τα ταμεία πρόνοιας ενσωματώνονται στο ΕΤΕΑΕΠ. Με τον τρόπο αυτό επιδιώκεται η ριζική απλοποίηση του συστήματος και η βελτίωση της αποτελεσματικότητάς του.
* Εναρμονίζονται οι κανόνες εισφορών και παροχών για το σύνολο των ασφαλισμένων ιδιωτικού και δημόσιου τομέα, καθιερώνοντας κανόνες ισονομίας μεταξύ των ασφαλισμένων.
* Δημιουργούνται διακριτά όρια μεταξύ ασφαλιστικών και προνοιακών παροχών και γίνεται προσπάθεια να αντιμετωπιστούν σταδιακά οι υφιστάμενες δομικές αδυναμίες του ασφαλιστικού συστήματος.
* Επιδιώκεται η πλήρης χρηματοδότηση του ανταποδοτικού μέρους των παροχών από τις ασφαλιστικές εισφορές.
* Εξασφαλίζεται η απλοποίηση των διαδικασιών, μέσω της εφαρμογής ενιαίων κανόνων για όλους τους ασφαλισμένους, στοιχείο που αναμένεται να επιταχύνει τη διοικητική αποτελεσματικότητα του συστήματος, να ενισχύσει τη διαφάνεια, να μειώσει το γραφειοκρατικό κόστος και να επιτρέψει την ευκολότερη και ταχύτερη απονομή των συντάξεων.

Στο πλαίσιο αυτό υλοποιούνται ενέργειες και παρεμβάσεις όπως :

* Υιοθετούνται ενιαία ποσοστά αναπλήρωσης για το ανταποδοτικό τμήμα της σύνταξης για όλους τους ασφαλισμένους, λαμβάνοντας υπόψη τις εκάστοτε διαμορφούμενες οικονομικές συνθήκες στη χώρα.
* Επιδιώκεται η μείωση της φτώχειας των ηλικιωμένων, με την υιοθέτηση της εθνικής σύνταξης και θεσμοθετείται ρήτρα ανάπτυξης που συνδέεται με την πορεία της οικονομίας της χώρας.
* Εφαρμόζονται ενιαίοι ασφαλιστικοί κανόνες για όλους.
* Προβλέπεται η διατήρηση της προσωπικής διαφοράς για τους υφιστάμενους συνταξιούχους.

**Λοιπές δράσεις**

* Η δαπάνη του επιδόματος κοινωνικής αλληλεγγύης συνταξιούχων (ΕΚΑΣ) αναμένεται να διαμορφωθεί σε 751 εκατ. ευρώ για το 2016 και σε 320 εκατ. ευρώ για το 2017. Προκειμένου να αμβλυνθούν οι συνέπειες της περικοπής του εν λόγω επιδόματος, έχει προβλεφθεί η εφαρμογή αντισταθμιστικών μέτρων προς τους δικαιούχους.
* Επιταχύνονται οι διαδικασίες εκκαθάρισης εκκρεμών αιτήσεων (από το 2013 και μετά) στα Ασφαλιστικά Ταμεία για τις εφάπαξ παροχές, δεδομένου ότι ο ασφαλιστικός νόμος 4387/2016 καθόρισε το νέο τρόπο υπολογισμού τους.
* Συνεχίζονται οι δράσεις εντός του 2017 με στόχο τη βελτίωση της εισπραξιμότητας των ασφαλιστικών εισφορών και οφειλών, την καταπολέμηση της αδήλωτης-ανασφάλιστης εργασίας μέσω και της συμβολής του Σώματος Επιθεώρησης Εργασίας (ΣΕΠΕ), καθώς και την ενίσχυση της συμμόρφωσης των εργοδοτών και των ασφαλισμένων στις ασφαλιστικές υποχρεώσεις τους.
* Παράλληλα προωθείται η ενοποίηση της διαδικασίας είσπραξης των ασφαλιστικών εισφορών αρχικά στο πλαίσιο του ΕΦΚΑ και μακροπρόθεσμα σε συνεργασία με τη φορολογική διοίκηση, γεγονός που αναμένεται να βελτιώσει την εισπραξιμότητα. Η δημιουργία ενός ενοποιημένου μητρώου εισφερόντων, καθώς και η εναρμόνιση των εισπρακτικών διαδικασιών εκτιμάται ότι θα συμβάλουν στην αποτελεσματικότερη διαχείριση του συνόλου των ασφαλιστικών εισφορών.

**Οργανισμοί Απασχόλησης**

Για το 2017 το ταμειακό ισοζύγιο του Οργανισμού Απασχόλησης Εργατικού Δυναμικού (ΟΑΕΔ) αναμένεται να παρουσιάσει πλεόνασμα ύψους 177 εκατ. ευρώ, ενώ σε δημοσιονομική βάση εκτιμάται σε πλεόνασμα 182 εκατ. ευρώ, έναντι εκτιμώμενου ταμειακού πλεονάσματος 317 εκατ. ευρώ και δημοσιονομικού αποτελέσματος 322 εκατ. ευρώ για το 2016 αντίστοιχα.

Ειδικότερα, η δαπάνη για τα επιδόματα ανεργίας αναμένεται να παραμείνει στα ίδια επίπεδα με το 2016, δηλαδή στο ύψος των 887 εκατ. ευρώ, ενώ προβλέπεται αυξημένη δαπάνη κατά 104 εκατ. ευρώ στο 2017 με σκοπό την εφαρμογή των σχεδιαζόμενων ενεργητικών πολιτικών για την τόνωση της απασχόλησης μέσω των διαφόρων προγραμμάτων ενίσχυσης, κατάρτισης και επανένταξης στην αγορά εργασίας, καθώς και των προγραμμάτων κοινωφελούς εργασίας. Παράλληλα ο Οργανισμός αναμένεται να λάβει σημαντική χρηματοδότηση από τον Τακτικό Προϋπολογισμό, καθώς και από το Πρόγραμμα Δημοσίων Επενδύσεων (ΠΔΕ) ύψους 505 και 130 εκατ. ευρώ αντίστοιχα, για την υλοποίηση των προαναφερόμενων δράσεων.

**Εθνικός Οργανισμός Παροχής Υπηρεσιών Υγείας (ΕΟΠΥΥ)**

To ταμειακό αποτέλεσμα του ΕΟΠΥΥ για το 2016 αναμένεται να διαμορφωθεί σε έλλειμμα ύψους 268 εκατ. ευρώ, έναντι στόχου ελλείμματος 139 εκατ. ευρώ, ενώ σε δημοσιονομική βάση ο Οργανισμός αναμένεται να παρουσιάσει πλεόνασμα ύψους 498 εκατ. ευρώ, αποτυπώνοντας την προσπάθειά του να επιταχύνει τις πληρωμές, με σκοπό τη μείωση των απλήρωτων υποχρεώσεων προς τρίτους. Παράλληλα, βρίσκεται σε εξέλιξη το πρόγραμμα αποπληρωμής ληξιπρόθεσμων υποχρεώσεων (ν. 4281/2014), το οποίο αναμένεται να συμβάλει σημαντικά στη βελτίωση της οικονομικής θέσης του φορέα.

Αντίστοιχα, για το 2017 το ταμειακό αποτέλεσμα εκτιμάται ότι θα διαμορφωθεί σε έλλειμμα ύψους 151 εκατ. ευρώ, ενώ σε δημοσιονομική βάση το αποτέλεσμα του Οργανισμού εκτιμάται σε πλεόνασμα ύψους 314 εκατ. ευρώ.

Κατά συνέπεια, η μείωση της κρατικής επιχορήγησης κατά 200 εκατ. ευρώ σε σχέση με το 2016, αντανακλά την αναμενόμενη βελτίωση των οικονομικών μεγεθών του ΕΟΠΥΥ, που στηρίζεται κυρίως στα έσοδα από τις αυξημένες ασφαλιστικές εισφορές για υγειονομική περίθαλψη (ν.4334/2015) και στην αναμενόμενη μείωση των απλήρωτων υποχρεώσεων. Πρέπει ωστόσο να σημειωθεί ότι απαραίτητη προϋπόθεση για την ομαλή λειτουργία του Οργανισμού αποτελεί η διασφάλιση της απόδοσης σε τακτική βάση των προβλεπόμενων εισφορών που εισπράττονται από τα ταμεία κοινωνικής ασφάλισης.

Αναφορικά με τις δαπάνες, η συγκράτηση της φαρμακευτικής δαπάνης σε δεδουλευμένη βάση αποτελεί στόχο του ΕΟΠΥΥ για το 2017, δεδομένου ότι παρατηρούνται αυξητικές τάσεις, τόσο λόγω της αυξημένης τιμής των νέων συνταγογραφούμενων σκευασμάτων, όσο και της ανάγκης κάλυψης των ανασφάλιστων πολιτών. Ανάλογη προσπάθεια συγκράτησης της δαπάνης σε δεδουλευμένη βάση προβλέπεται να πραγματοποιηθεί και στην κατηγορία των παρόχων υγείας (ιδιωτικές κλινικές, διαγνωστικά, φυσικοθεραπείες κ.ά.). Κύριο εργαλείο για την επίτευξη των ανωτέρω στόχων αποτελούν οι μηχανισμοί αυτόματων επιστροφών (clawback) και κλιμακούμενου ποσοστού επιστροφής (rebate).

Παράλληλα, κύριο μέλημα του ΕΟΠΥΥ αποτελεί η όσο το δυνατόν ταχύτερη είσπραξη ή / και ο συμψηφισμός των οφειλόμενων επιστροφών από τους μηχανισμούς rebate και clawback, προσπάθεια που αναμένεται να οδηγήσει σε περαιτέρω μείωση του ύψους των απλήρωτων υποχρεώσεων του Οργανισμού. Προς την κατεύθυνση αυτή δίνεται ιδιαίτερη έμφαση στην καθιέρωση του μηνιαίου υπολογισμού και της αυτόματης «είσπραξης» του rebate για την κατηγορία των λοιπών παρόχων υγείας (πλην φαρμακευτικών εταιριών και ιδιωτικών φαρμακείων), μέσω υποβολής των δαπανών των παρόχων στο ηλεκτρονικό σύστημα του Οργανισμού.

Αποσκοπώντας στον έλεγχο και τον εξορθολογισμό των δαπανών του φορέα, δρομολογούνται τα παρακάτω διαρθρωτικά μέτρα και παρεμβάσεις:

* Εξορθολογισμός του προγράμματος πληρωμών των παρόχων.
* Έναρξη διαδικασίας εκκαθάρισης των υποβολών των παρόχων υγείας με τη μέθοδο της δειγματοληψίας.
* Έλεγχος παραβατικότητας με τη χρήση πληροφοριακών συστημάτων σε όλο το φάσμα των λειτουργιών και υπηρεσιών.
* Δημιουργία Κανόνων Ορθής Συνταγογραφικής Πρακτικής Διαγνωστικών Εξετάσεων.

***ΟΓΑ – ΝΑΤ, Οργανισμοί μη-ασφαλιστικών παροχών***

Στο ν.4387/2016 προβλέφθηκε η διατήρηση της αυτοτελούς νομικής προσωπικότητας των οργανισμών ΝΑΤ και ΟΓΑ και μετά την έναρξη λειτουργίας του ΕΦΚΑ, για την άσκηση των μη-ασφαλιστικών αρμοδιοτήτων τους.

| **Πίνακας 3.23 Προϋπολογισμοί φορέων κοινωνικής ασφάλισης και νοσοκομείων – ΠΕΔΥ**  **(σε εκατ. ευρώ)** | | |
| --- | --- | --- |
|  | | |
|  | **2016**  **Εκτιμήσεις** | **2017**  **Προβλέψεις** |
| **Ι. Φορείς κοινωνικής ασφάλισης** |  |  |
| α) ΕΦΚΑ, ΕΤΕΑΕΠ κ.λπ. |  |  |
| **Έσοδα** | **35.808** | **42.014** |
| Ασφαλιστικές εισφορές | 11.342 | 12.848 |
| Ρύθμιση οφειλών | 1.013 | 878 |
| Μεταβιβάσεις από ΑΚΑΓΕ | 395 | 395 |
| Κοινωνικοί πόροι | 706 | 662 |
| Μεταβιβάσεις από τακτικό προϋπολογισμό | 10.083 | 14.669 |
| *εκ των οποίων μεταβιβάσεις για την καταβολή συντάξεων Δημοσίου Ιανουαρίου 2017* | *580* |  |
| Αντικριζόμενα έσοδα | 27 | 28 |
| Απόδοση περιουσίας | 911 | 911 |
| Εισπράξεις υπέρ Δημοσίου και τρίτων | 11.095 | 11.362 |
| Λοιπά έσοδα | 236 | 260 |
| **Έξοδα** | **36.561** | **42.701** |
| Συντάξεις | 23.466 | 29.211 |
| *Κύριας ασφάλισης* | 19.788 | 25.780 |
| *Επικουρικής ασφάλισης* | 3.678 | 3.431 |
| Λοιπές παροχές ασθένειας | 192 | 192 |
| Προνοιακές παροχές | 1.250 | 1.395 |
| Λοιπές μεταβιβάσεις σε τρίτους | 78 | 78 |
| Απόδοση εισπράξεων τρίτων | 11.095 | 11.362 |
| Λοιπές δαπάνες | 228 | 224 |
| Δαπάνες προσωπικού | 233 | 219 |
| Διοικητικές δαπάνες | 19 | 19 |
| **Ταμειακό ισοζύγιο** | **-753** | **-687** |
| **Εθνικολογιστικές προσαρμογές** | **-273** | **-61** |
| **Ισοζύγιο κατά ESA** | **-1.026** | **-748** |
| β) ΟΑΕΔ,ΟΕΕ,ΟΕΚ |  |  |
| **Έσοδα** | **2.758** | **2.729** |
| Ασφαλιστικές εισφορές | 1.671 | 1.736 |
| Ρύθμιση οφειλών | 226 | 184 |
| Μεταβιβάσεις από τακτικό προϋπολογισμό | 517 | 505 |
| Μεταβιβάσεις από ΠΔΕ | 170 | 130 |
| Απόδοση περιουσίας | 34 | 34 |
| Εισπράξεις υπέρ Δημοσίου και τρίτων | 137 | 137 |
| Λοιπά έσοδα | 3 | 3 |
| **Έξοδα** | **2.441** | **2.552** |
| Επιδόματα ανεργίας | 887 | 887 |
| Προγράμματα απασχόλησης | 500 | 604 |
| Λοιπές προνοιακές παροχές | 135 | 135 |
| Μεταβιβάσεις στο ΙΚΑ | 551 | 555 |
| Απόδοση εισπράξεων τρίτων | 137 | 137 |
| Δαπάνες προσωπικού | 96 | 99 |
| Λοιπές δαπάνες | 135 | 135 |
| **Ταμειακό ισοζύγιο** | **317** | **177** |
| **Εθνικολογιστικές προσαρμογές** | **5** | **5** |
| **Ισοζύγιο κατά ESA** | **322** | **182** |
| γ) ΕΟΠΥΥ |  |  |
| **Έσοδα** | **5.538** | **5.252** |
| Ασφαλιστικές εισφορές | 4.391 | 4.323 |
| Ρύθμιση οφειλών | 125 | 102 |
| Κοινωνικοί πόροι | 3 | 3 |
| Μεταβιβάσεις από τακτικό προϋπολογισμό | 526 | 326 |
| Απόδοση περιουσίας | 49 | 49 |
| Εισπράξεις υπέρ Δημοσίου και τρίτων | 394 | 394 |
| Λοιπά έσοδα | 50 | 55 |
| **Έξοδα** | **5.806** | **5.403** |
| Φαρμακευτική δαπάνη | 2.500 | 2.270 |
| Λοιπές παροχές ασθένειας | 1.923 | 1.750 |
| Απόδοση εισπράξεων τρίτων | 394 | 394 |
| Δαπάνες προσωπικού | 32 | 32 |
| Διοικητικές δαπάνες | 57 | 57 |
| Μεταβιβάσεις προς φορείς Γενικής Κυβέρνησης | 900 | 900 |
| *εκ των οποίων σε νοσοκομεία* | *888* | *888* |
| Εκκαθάριση απλήρωτων υποχρεώσεων από ειδική πίστωση |  |  |
| **Ταμειακό ισοζύγιο** | **-268** | **-151** |
| **Εθνικολογιστικές προσαρμογές** | **766** | **465** |
| **Ισοζύγιο κατά ESA** | **498** | **314** |
| δ) ΟΓΑ, ΝΑΤ (μη ασφαλιστικές αρμοδιότητες) |  |  |
| **Έσοδα** | **0** | **235** |
| Μεταβιβάσεις από τακτικό προϋπολογισμό |  | 235 |
| **Έξοδα** | **0** | **235** |
| Παροχή σε ανασφάλιστους υπερήλικες |  | 130 |
| Επίδομα ανασφάλιστων υπερηλίκων |  | 80 |
| Δαπάνες προσωπικού |  | 15 |
| Διοικητικές δαπάνες |  | 10 |
| **Ταμειακό ισοζύγιο** | **0** | **0** |
| **Εθνικολογιστικές προσαρμογές** | **0** | **0** |
| **Ισοζύγιο κατά ESA** | **0** | **0** |
| **Συνολικό ταμειακό ισοζύγιο ΦΚΑ** | **-704** | **-661** |
| **Εθνικολογιστικές προσαρμογές** | **498** | **409** |
| **Συνολικό ισοζύγιο ΦΚΑ κατά ESA** | **-206** | **-252** |
| **ΙΙα. Νοσοκομεία** |  |  |
| **Έσοδα** | **2.717** | **2.732** |
| Ίδια έσοδα | 117 | 120 |
| Μεταβιβάσεις από Τακτικό Προϋπολογισμό | 1.493 | 1.500 |
| Μεταβιβάσεις από φορείς κοινωνικής ασφάλισης | 888 | 888 |
| Μεταβιβάσεις από ΠΔΕ | 13 | 13 |
| Αντικριζόμενα έσοδα | 206 | 212 |
| **Έξοδα** | **2.656** | **2.869** |
| Αγαθά | 1.651 | 1.814 |
| εκ των οποίων Φάρμακο | *707* | *690* |
| Υγειονομικό υλικό | *505* | *575* |
| Ορθοπεδικό υλικό | *118* | *178* |
| Αντιδραστήρια | *187* | *217* |
| Λοιπές κατηγορίες | *134* | *154* |
| Δαπάνες προσωπικού | 403 | 413 |
| Υπηρεσίες | 383 | 418 |
| Δαπάνες για επενδύσεις | 13 | 13 |
| Αντικριζόμενα έξοδα | 206 | 212 |
| **Ταμειακό ισοζύγιο** | **61** | **-137** |
| **Εθνικολογιστικές προσαρμογές** | **371** | **623** |
| **Ισοζύγιο κατά ESA** | **432** | **486** |
| **ΙΙβ.ΥΠΕ – ΠΕΔΥ** |  |  |
| **Έσοδα** | **177** | **171** |
| Ίδια έσοδα | 20 | 21 |
| Μεταβιβάσεις από Τακτικό Προϋπολογισμό | 129 | 122 |
| Μεταβιβάσεις από φορείς κοινωνικής ασφάλισης |  |  |
| Μεταβιβάσεις από ΠΔΕ | 13 | 13 |
| Αντικριζόμενα έσοδα | 15 | 16 |
| **Έξοδα** | **177** | **171** |
| Αγαθά | 73 | 73 |
| εκ των οποίων Φάρμακο | *23* | *23* |
| Υγειονομικό υλικό | *20* | *20* |
| Ορθοπεδικό υλικό | *1* | *1* |
| Αντιδραστήρια | *15* | *15* |
| Λοιπές κατηγορίες | *14* | *14* |
| Δαπάνες προσωπικού | 48 | 42 |
| Υπηρεσίες | 28 | 28 |
| Δαπάνες για επενδύσεις | 13 | 13 |
| Αντικριζόμενα έξοδα | 15 | 16 |
| **Ταμειακό ισοζύγιο** | **0** | **0** |
| **Εθνικολογιστικές προσαρμογές** | **0** | **0** |
| **Ισοζύγιο κατά ESA** | **0** | **0** |
| **Ταμειακό ισοζύγιο νοσοκομείων – ΠΕΔΥ** | **61** | **-137** |
| **Εθνικολογιστικές προσαρμογές νοσοκομείων – ΠΕΔΥ** | **371** | **623** |
| **Ισοζύγιο νοσοκομείων – ΠΕΔΥ κατά ESA** | **431** | **486** |
| **Συνολικό ταμειακό ισοζύγιο κοινωνικού προϋπολογισμού** | **-643** | **-799** |
| **Συνολικές εθνικολογιστικές προσαρμογές κοινωνικού προϋπολογισμού** | **869** | **1.032** |
| **Συνολικό ισοζύγιο κοινωνικού προϋπολογισμού κατά ESA** | **225** | **233** |

Ειδικότερα, ο ΟΓΑ αναλαμβάνει την καταβολή του Επιδόματος Κοινωνικής Αλληλεγγύης Ανασφάλιστων Υπερηλίκων και της παροχής σε ανασφάλιστους υπερήλικες. Για την καταβολή των ανωτέρω θα λάβει το 2017 κρατική επιχορήγηση ύψους 210 εκατ. ευρώ, ενώ παράλληλα προβλέπεται και η επιχορήγησή του για λειτουργικά έξοδα και μισθοδοσία.

Το ισοζύγιο των προϋπολογισμών του ΟΓΑ και του ΝΑΤ αναμένεται να είναι ισοσκελισμένο, τόσο σε ταμειακή όσο και σε δημοσιονομική βάση.

***Νοσοκομεία – Πρωτοβάθμιο Εθνικό Δίκτυο Υγείας (ΠΕΔΥ)***

Τα νοσοκομεία και το ΠΕΔΥ αναμένεται στο τέλος του 2016 να εμφανίσουν θετικό δημοσιονομικό αποτέλεσμα ύψους 431 εκατ. ευρώ, έναντι στόχου 455 εκατ. ευρώ, λόγω της σημαντικής μεταβολής των απλήρωτων υποχρεώσεών τους. Σε κάθε περίπτωση ο προϋπολογισμός τόσο στο σκέλος των εσόδων όσο και στο αντίστοιχο των εξόδων, αναμένεται να κινηθεί εντός των ορίων του αρχικού σχεδιασμού, σημειώνοντας ότι δεν υπήρξε ανάγκη ενίσχυσης μέσω πρόσθετων μεταβιβάσεων από τον Κρατικό Προϋπολογισμό, κατά το 2016. Επισημαίνεται ότι στο σύνολο των δημόσιων νοσοκομείων περιλαμβάνεται για πρώτη φορά και το Ωνάσειο Καρδιοχειρουργικό Κέντρο (ΩΚΚ). Επιπρόσθετα, στο 2016 εφαρμόστηκε ο μηχανισμός αυτόματων επιστροφών (clawback) για τη φαρμακευτική δαπάνη των δημόσιων νοσοκομείων της χώρας, προκειμένου να υφίσταται αποτελεσματικότερος έλεγχός της. Τέλος, σημειώνεται ότι το αυξημένο ύψος μεταβιβάσεων από τον Τακτικό Προϋπολογισμό οφείλεται στην αλλαγή του τρόπου καταβολής εφημεριών και λοιπών πρόσθετων αμοιβών μέσω επιχορήγησης (ν. 4316/2014).

Στον προϋπολογισμό του 2017 αναμένεται η εμφάνιση θετικού δημοσιονομικού αποτελέσματος, ύψους 486 εκατ. ευρώ. Σύμφωνα με τους σχεδιασμούς του Υπουργείου Υγείας, αλλά και με τα οριζόμενα στις διατάξεις του ν. 4336/2015, αναμένεται η προώθηση ή η περαιτέρω συνέχιση των προσπαθειών για την υλοποίηση στοχευμένων παρεμβάσεων, προκειμένου να επιτευχθεί η συγκράτηση των δαπανών των νοσοκομείων και ο πληρέστερος έλεγχός τους, καθώς και ευρύτερα η αποτελεσματικότερη και αποδοτικότερη διαχείριση και λειτουργία τους. Στο έτος 2017 αναμένονται, μεταξύ άλλων, η συνέχιση και η ολοκλήρωση σειράς διαρθρωτικών παρεμβάσεων και ενεργειών για την αποτελεσματικότερη λειτουργία του τομέα της ψυχικής υγείας, για την πραγματοποίηση προσλήψεων του απαραίτητου προσωπικού στις νοσοκομειακές μονάδες, όπως επίσης και για το σχεδιασμό και τη λειτουργία κεντρικοποιημένου συστήματος προμηθειών, που θα αναφέρεται στο σύνολο του τομέα της δημόσιας υγείας και θα είναι ικανό να εξασφαλίζει επάρκεια ως προς τον εφοδιασμό των υλικών, ταυτόχρονα με την επίτευξη σημαντικών οικονομιών κλίμακας και κατ’ επέκταση υπολογίσιμων εξοικονομήσεων στη δημόσια δαπάνη υγείας.

**7. Οργανισμοί Τοπικής Αυτοδιοίκησης (ΟΤΑ)**

Οι Οργανισμοί Τοπικής Αυτοδιοίκησης (ΟΤΑ) αποτελούν υποτομέα της Γενικής Κυβέρνησης. Ο εν λόγω υποτομέας αποτελείται από τους Δήμους (ΟΤΑ α’ βαθμού), τις Περιφέρειες (ΟΤΑ β’ βαθμού) και τα νομικά πρόσωπα αυτών που ανήκουν στους φορείς Γενικής Κυβέρνησης. Για την εκπλήρωση της αποστολής και της άσκησης των αρμοδιοτήτων τους μεταφέρονται πόροι από τον Κρατικό Προϋπολογισμό οι οποίοι είναι αναγκαίοι για την εύρυθμη λειτουργία τους.

**Κεντρικοί Αυτοτελείς Πόροι (ΚΑΠ) και επιχορηγήσεις από τον Τακτικό Προϋπολογισμού του Υπουργείου Εσωτερικών στους ΟΤΑ α’ και β’ βαθμού**

Η βασικότερη πηγή εσόδων των ΟΤΑ α’ και β’ βαθμού είναι οι Κεντρικοί Αυτοτελείς Πόροι (ΚΑΠ). Οι ΚΑΠ αποδίδονται μέσω του Τακτικού Προϋπολογισμού του Υπουργείου Εσωτερικών, και προσδιορίζονται βάσει σχετικών διατάξεων, με σκοπό την κάλυψη λειτουργικών και επενδυτικών δαπανών τους.

Για τους Δήμους, το 2016, οι ΚΑΠ εκτιμάται ότι θα ανέλθουν στα 2.331 εκατ. ευρώ και για το 2017, προβλέπονται στα 2.311 εκατ. ευρώ (πίνακας 3.24). Αντίστοιχα, για τις περιφέρειες, το 2016 εκτιμάται ότι θα ανέλθουν στα 616 εκατ. ευρώ και για το 2017 προβλέπονται στα 671 εκατ. ευρώ (πίνακας 3.25).

|  |  |  |
| --- | --- | --- |
| **Πίνακας 3.24 Πόροι Δήμων (ΟΤΑ α΄ βαθμού) από τον Τακτικό Προϋπολογισμό**  **του Υπουργείου Εσωτερικών**  **(σε εκατ. ευρώ)** | | |
|  | | |
| **Κατηγορία** | **2016** | **2017** |
| **Εκτιμήσεις** | **Προβλέψεις** |
|  |  |  |
| **Ι. Κεντρικοί Αυτοτελείς Πόροι (ΚΑΠ) Δήμων (Α+Β+Γ)** | **2.331** | **2.311** |
| Α. Απόδοση στους Δήμους ποσοστού επί του φόρου προστιθέμενης αξίας | 967 | 900 |
| Β. Απόδοση στους Δήμους ποσοστού επί των καθαρών συνολικών ετήσιων εισπράξεων του φόρου εισοδήματος φυσικών και νομικών προσώπων | 1.203 | 1.252 |
| Γ. Απόδοση στους Δήμους ποσοστού επί του ΕΝΦΙΑ | 162 | 159 |
| **ΙΙ. Ειδική επιχορήγηση σε ΟΤΑ α΄ βαθμού** | **22** | **37** |
|  |  |  |
| **ΙΙΙ. Απόδοση στους Δήμους από τη ρύθμιση των οφειλόμενων παρελθόντων ετών** | **214** |  |
|  |  |  |
| **IV. Γενικό σύνολο (I + II + III)** | **2.567** | **2.347** |

|  |  |  |
| --- | --- | --- |
| **Πίνακας 3.25 Πόροι Περιφερειών (ΟΤΑ β΄ βαθμού) από τον Τακτικό Προϋπολογισμό**  **του Υπουργείου Εσωτερικών**  **(σε εκατ. ευρώ)** | | |
|  | | |
| **Κατηγορία** | **2016** | **2017** |
| **Εκτιμήσεις** | **Προβλέψεις** |
|  |  |  |
| **I. Κεντρικοί Αυτοτελείς Πόροι (ΚΑΠ) Περιφερειών (A + B)** | **616** | **671** |
| A. Απόδοση στις Περιφέρειες ποσοστού επί των καθαρών συνολικών ετήσιων εισπράξεων του φόρου εισοδήματος φυσικών και νομικών προσώπων | 387 | 318 |
| B. Απόδοση στις Περιφέρειες ποσοστού επί του φόρου προστιθεμένης αξίας | 228 | 353 |
| **II. Ειδική επιχορήγηση σε ΟΤΑ β΄ βαθμού** | **30** |  |
|  |  |  |
| **III. Γενικό Σύνολο (I + II)** | **646** | **671** |

Εκτός από τους ΚΑΠ προβλέπονται πιστώσεις ειδικής επιχορήγησης των ΟΤΑ. Η ειδική επιχορήγηση για τους Δήμους, το 2016, θα ανέλθει στα 22 εκατ. ευρώ και η οποία αφορά τη δαπάνη μισθοδοσίας από την επανασύσταση της δημοτικής αστυνομίας, και για τις Περιφέρειες ανέρχεται στα 30 εκατ. ευρώ. Για το 2017, προβλέπεται ειδική επιχορήγηση στους Δήμους ύψους 37 εκατ. ευρώ, εκ των οποίων, 22 εκατ. ευρώ αφορούν τη μισθολογική δαπάνη της δημοτικής αστυνομίας και 15 εκατ. ευρώ το κόστος απασχόλησης του προσωπικού καθαριότητας των σχολικών μονάδων, κατά το σχολικό έτος 2017-2018 (Σεπτεμβρίου-Δεκεμβρίου 2017).

Οι συνολικοί πόροι που θα μεταβιβαστούν στους ΟΤΑ από τον Τακτικό Προϋπολογισμό του Υπουργείου Εσωτερικών, για τους δήμους, το 2016, ανέρχονται στα 2.567 εκατ. ευρώ ενώ, για το 2017, προβλέπεται ότι θα ανέλθουν στα 2.347 εκατ. ευρώ, μειωμένοι κατά 220 εκατ. ευρώ. Η μείωση αυτή οφείλεται στη λήξη του προγράμματος ρύθμισης των οφειλών του Δημοσίου προς τους ΟΤΑ (ν. 3756/2009), η τελευταία δόση του οποίου δόθηκε το 2016. Αντίστοιχα, για τις περιφέρειες, το 2016 το ύψος των συνολικών μεταβιβάσεων εκτιμάται σε 646 εκατ. ευρώ και για το 2017 προβλέπεται να ανέλθουν στα 671 εκατ. ευρώ.

**Ενοποιημένος Προϋπολογισμός ΟΤΑ**

Ο ενοποιημένος Προϋπολογισμός των ΟΤΑ περιλαμβάνει τους ΟΤΑ α’ και β’ βαθμού, καθώς και τα νομικά πρόσωπα αυτών που ανήκουν στους φορείς Γενικής Κυβέρνησης. Το ισοζύγιο του ενοποιημένου προϋπολογισμού των ΟΤΑ (κατά ESA) προκύπτει από τον συνυπολογισμό του ταμειακού ισοζυγίου των ΟΤΑ α’ και β’ βαθμού, της μεταβολής των ανεξόφλητων υποχρεώσεων των ΟΤΑ προς τρίτους και από το δεδουλευμένο ισοζύγιο των νομικών προσώπων αυτών.

Το ταμειακό ισοζύγιο των ΟΤΑ α’ και β’ βαθμού διαρθρώνεται σε έσοδα και έξοδα. Τα έσοδα διακρίνονται σε τακτικά και έκτακτα, εκ των οποίων κυριότερες πηγές εσόδων αποτελούν οι Κεντρικοί Αυτοτελείς Πόροι (ΚΑΠ), οι οποίοι αποδίδονται μέσω του Τακτικού Προϋπολογισμού, οι επιχορηγήσεις ΠΔΕ και τα λοιπά ίδια έσοδα. Αντίστοιχα, τα έξοδα διακρίνονται σε αμοιβές προσωπικού, προνοιακά επιδόματα, δαπάνες για επενδύσεις και λοιπές δαπάνες.

**Εκτιμήσεις 2016**

Το ισοζύγιο του ενοποιημένου προϋπολογισμού των ΟΤΑ (κατά ESA) εκτιμάται να διαμορφωθεί στα 292 εκατ. ευρώ, έναντι στόχου Προϋπολογισμού ύψους 315 εκατ. ευρώ. Η μείωση αυτή οφείλεται στην αύξηση των ανεξόφλητων υποχρεώσεών τους σε τρίτους. Το ισοζύγιο των νομικών προσώπων των ΟΤΑ αναμένεται να διαμορφωθεί στα 20 εκατ. ευρώ, αυξημένο κατά 4 εκατ. ευρώ, έναντι του στόχου 2016.

Το ταμειακό ισοζύγιο του ενοποιημένου προϋπολογισμού των ΟΤΑ α’ και β’ βαθμού εκτιμάται να διαμορφωθεί στα 348 εκατ. ευρώ, αυξημένο κατά 104 εκατ. ευρώ, έναντι του αποτελέσματος του 2016.

Τα συνολικά έσοδα της Τοπικής Αυτοδιοίκησης (ΟΤΑ α’ και β’ βαθμού) εκτιμάται ότι θα ανέλθουν στα 7.552 εκατ. ευρώ, αυξημένα κατά 755 εκατ. ευρώ, έναντι του στόχου. Η αύξηση των εσόδων οφείλεται κυρίως στις αυξημένες επιχορηγήσεις από το ΠΔΕ κατά 441 εκατ. ευρώ, σε έσοδα απευθείας από την ΕΕ κατά 16 εκατ. ευρώ και στα λοιπά έσοδα, κατά 233 εκατ. ευρώ.

Οι συνολικές δαπάνες της Τοπικής Αυτοδιοίκησης εκτιμάται ότι θα ανέλθουν στα 7.203 εκατ. ευρώ, αυξημένες κατά 650 εκατ. ευρώ σε σχέση με το στόχο. Η αύξηση των δαπανών οφείλεται στις αυξημένες δαπάνες για επενδύσεις, κατά 466 εκατ. ευρώ, καθώς και στις λοιπές δαπάνες κατά 121 εκατ. ευρώ.

**Προβλέψεις 2017**

Το ισοζύγιο του ενοποιημένου προϋπολογισμού των ΟΤΑ (κατά ESA) προβλέπεται να διαμορφωθεί στα 70 εκατ. ευρώ μειωμένο κατά 222 εκατ. ευρώ σε σχέση με τις εκτιμήσεις του 2016. Η διαφορά αυτή οφείλεται στη λήξη του προγράμματος ρύθμισης των οφειλών του Ελληνικού Δημοσίου προς τους ΟΤΑ (ν. 3756/2009), η τελευταία δόση του οποίου δόθηκε το 2016 ύψους 214 εκατ. ευρώ. Η μεταβολή των ανεξόφλητων υποχρεώσεων των ΟΤΑ προς τρίτους προβλέπεται να είναι μειωμένη σε σχέση με το 2016 κατά 22 εκατ. ευρώ. Το ισοζύγιο των νομικών προσώπων των ΟΤΑ προβλέπεται να ανέλθει στα 30 εκατ. ευρώ αυξημένο κατά 10 εκατ. ευρώ σε σχέση με το 2016.

Το ταμειακό ισοζύγιο των ΟΤΑ α’ και β’ βαθμού για το 2017 προβλέπεται να διαμορφωθεί στα 95 εκατ. ευρώ, μειωμένο κατά 253 εκατ. ευρώ.

Ειδικότερα, τα έσοδα του ενοποιημένου προϋπολογισμού θα ανέλθουν στα 7.562 εκατ. ευρώ και θα είναι αυξημένα κατά 10 εκατ. ευρώ, έναντι του 2016.

Οι συνολικές δαπάνες της Τοπικής Αυτοδιοίκησης προβλέπεται να ανέλθουν στα 7.466 εκατ. ευρώ, αυξημένες κατά 263 εκατ. ευρώ σε σχέση με τις εκτιμήσεις του 2016. Σημαντική αύξηση εμφανίζουν οι δαπάνες για επενδύσεις κατά 180 εκατ. ευρώ.

|  |  |  |  |  |
| --- | --- | --- | --- | --- |
| **Πίνακας 3.26 Ενοποιημένος προϋπολογισμός ΟΤΑ**  **(σε εκατ. ευρώ)** | | | | |
|  | | | | |
|  | **Κατηγορία** | **2016** | | **2017** |
| **Προϋπ/σμός** | **Εκτιμήσεις** | **Προβλέψεις** |
| **Α** | **Έσοδα (1+2+3+4+5+6+7)** | **6.797** | **7.552** | **7.562** |
| 1 | Μεταβιβάσεις από Τακτικό Προϋπολογισμό | 3.256 | 3.229 | 3.037 |
| 2 | Επιχορηγήσεις από ΠΔΕ (περιλαμβανομένων των εσόδων από ΕΣΠΑ) | 835 | 1.276 | 1.404 |
| 3 | Τόκοι | 34 | 44 | 44 |
| 4 | Έσοδα από προγράμματα της ΕΕ | 1 | 17 | 17 |
| 5 | Λοιπά έσοδα | 2.041 | 2.274 | 2.317 |
|  | *- Έσοδα από ανταποδοτικά τέλη και δικαιώματα* | 969 | 1.105 | 1.122 |
|  | *- Έσοδα από φόρους, λοιπά τέλη, δικαιώματα και παροχή υπηρεσιών* | 445 | 461 | 472 |
|  | *- Λοιπά ίδια έσοδα* | 224 | 289 | 292 |
|  | *- Έσοδα ΠΟΕ* | 403 | 420 | 431 |
| 6 | Εισπράξεις υπέρ Δημοσίου και τρίτων | 630 | 711 | 743 |
| **Β** | **Έξοδα (1+2+3+4+5+6+7)** | **6.553** | **7.203** | **7.466** |
| 1 | Αμοιβές προσωπικού | 1.811 | 1.801 | 1.840 |
| 2 | Προνοιακά επιδόματα | 737 | 737 | 734 |
| 3 | Τόκοι | 60 | 74 | 74 |
| 4 | Δαπάνες για επενδύσεις προ αποσβέσεων | 1.177 | 1.643 | 1.823 |
| 5 | Λοιπές δαπάνες | 2.090 | 2.211 | 2.225 |
|  | *- Πληρωμές ΠΟΕ* | 493 | 378 | 422 |
|  | *- Μεταβιβάσεις σε τρίτους* | 540 | 599 | 600 |
|  | *- Λοιπές λειτουργικές δαπάνες* | 1.157 | 1.234 | 1.204 |
| 6 | Αποδόσεις εσόδων υπέρ Δημοσίου και τρίτων | 678 | 738 | 770 |
| **Γ** | **Ταμειακό ισοζύγιο κατά ESA (Α-Β)** | **244** | **348** | **95** |
| **Δ** | **Εθνικολογιστικές προσαρμογές** | **71** | **-57** | **-25** |
| 1 | Μεταβολή ανεξόφλητων υποχρεώσεων προς τρίτους | 55 | -77 | -55 |
| 2 | Δεδουλευμένο ισοζύγιο των ΝΠ των ΟΤΑ | 16 | 20 | 30 |
| **Ε** | **Ισοζύγιο κατά ESA** | **315** | **292** | **70** |

(1) Το αρνητικό πρόσημο σημαίνει έλλειμμα.

(2) Το θετικό πρόσημο στη μεταβολή των ανεξόφλητων υποχρεώσεων σημαίνει βελτίωση του αποτελέσματος.

**8. Δημόσιες Επιχειρήσεις και Οργανισμοί Γενικής Κυβέρνησης**

Στον υποτομέα αυτόν περιλαμβάνονται οι προϋπολογισμοί των επαναταξινομημένων Δημόσιων Επιχειρήσεων και Οργανισμών, που είναι φορείς της Γενικής Κυβέρνησης. Οι φορείς αυτοί ανά Υπουργείο εμφανίζονται στον πίνακα 3.27.

|  |  |
| --- | --- |
| **Πίνακας 3.27 ΔΕΚΟ ανά Υπουργείο** | |
|  | |
| **1** | **Υπουργείο Οικονομίας και Ανάπτυξης** |
|  | *Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ) ΑΕ* |
| **2** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** |
|  | *Ελληνική Ραδιοφωνία Τηλεόραση (ΕΡΤ) ΑΕ* |
| **3** | **Υπουργείο Εθνικής Άμυνας** |
|  | *Ελληνικά Αμυντικά Συστήματα (ΕΑΣ) ΑΒΕΕ* |
| **4** | **Υπουργείο Οικονομικών** |
|  | *Ελληνική Αεροπορική Βιομηχανία (ΕΑΒ) ΑΕ* |
|  | *Ηλεκτρομηχανική Κύμης ΕΠΕ* |
| **5** | **Υπουργείο Υγείας** |
|  | *Κέντρο Ελέγχου και Πρόληψης Νοσημάτων (ΚΕΕΛΠΝΟ)* |
| **6** | **Υπουργείο Διοικητικής Ανασυγκρότησης** |
|  | *Κοινωνία της Πληροφορίας (ΚτΠ) ΑΕ* |
| **7** | **Υπουργείο Περιβάλλοντος και Ενέργειας** |
|  | *Πράσινο Ταμείο* |
| **8** | **Υπουργείο Υποδομών και Μεταφορών** |
|  | *ΑΤΤΙΚΟ ΜΕΤΡΟ ΑΕ* |
|  | *ΟΣΕ ΑΕ* |
|  | *ΕΡΓΟΣΕ ΑΕ* |
|  | *TΡΑΙΝΟΣΕ ΑΕ* |
|  | *Ελληνική Εταιρεία Συντήρησης Σιδηροδρομικού Τροχαίου Υλικού (ΕΕΣΣΤΥ) ΑΕ* |
|  | *Οργανισμός Αστικών Συγκοινωνιών Αθηνών (ΟΑΣΑ) ΑΕ* |
|  | *Οδικές Συγκοινωνίες (ΟΣΥ) ΑΕ* |
|  | *Σταθερές Συγκοινωνίες (ΣΤΑΣΥ) ΑΕ* |
|  | *ΕΓΝΑΤΙΑ ΟΔΟΣ ΑΕ* |
|  | *Οργανισμός Αστικών Συγκοινωνιών Θεσσαλονίκης (ΟΑΣΘ)* |
|  | *Συμβάσεις παραχώρησης αυτοκινητοδρόμων* |
| **9** | **Υπουργείο Αγροτικής Ανάπτυξης και Τροφίμων** |
|  | *Οργανισμός Ελληνικών Γεωργικών Ασφαλίσεων (ΕΛΓΑ)* |
|  | *Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ)* |
| **10** | **Υπουργείο Τουρισμού** |
|  | *Ελληνικός Οργανισμός Τουρισμού (ΕΟΤ)* |

Στον πίνακα 3.28 αποτυπώνονται τα συνολικά οικονομικά μεγέθη των προϋπολογισμών των επαναταξινομημένων ΔΕΚΟ για τα έτη 2016 και 2017, ενώ στον πίνακα 3.29 απεικονίζεται το ισοζύγιό τους ανά υπουργείο, σύμφωνα με την μεθοδολογία ΕSΑ.

|  |  |  |
| --- | --- | --- |
| **Πίνακας 3.28 Ενοποιημένος Προϋπολογισμός ΔΕΚΟ Γενικής Κυβέρνησης**  **(σε εκατ. ευρώ)** | | |
|  | | |
|  | **2016**  **Εκτιμήσεις** | **2017**  **Προβλέψεις** |
| **Έσοδα** | **3.890** | **2.939** |
| Έσοδα από πωλήσεις | 1.281 | 1.322 |
| Έσοδα από τόκους | 78 | 73 |
| Μεταβιβάσεις από Τακτικό Προϋπολογισμό | 382 | 294 |
| Μεταβιβάσεις από ΠΔΕ | 1.360 | 987 |
| Λοιπά έσοδα\*\* | 789 | 263 |
| **Δαπάνες** | **3.828** | **3.175** |
| Δαπάνες αποδοχών προσωπικού | 634 | 588 |
| Τόκοι | 399 | 411 |
| Δαπάνες επενδύσεων | 1.628 | 1.052 |
| Λοιπές δαπάνες | 1.167 | 1.124 |
| **Ισοζύγιο (προ καταπτώσεων εγγυήσεων)** | **62** | **-236** |
|  |  |  |
| **Έσοδα από το κράτος\*** | **1.586** | **855** |
| Καταπτώσεις εγγυήσεων | 1.586 | 855 |
| **Ισοζύγιο κατά ESA μετά καταπτώσεων εγγυήσεων και αυξήσεων μετοχικού κεφαλαίου** | **1.648** | **619** |

\* Κεφαλαιακές μεταβιβάσεις.

Τα ποσά που αφορούν τα έσοδα, καθώς και οι δαπάνες από καταπτώσεις εγγυήσεων σε φορείς εντός της Γενικής Κυβέρνησης είναι σε ακαθάριστη βάση.

\*\* Στα λοιπά έσοδα του έτους 2016, περιλαμβάνεται ανάληψη χρέους 500,6 εκατ. ευρώ από το Ελληνικό Δημόσιο, εκ των οποίων ποσό 315 εκατ. ευρώ αφορά σε υποκατάσταση του ΟΣΕ έναντι συμβάσεων με την Eurofima και ποσό 185,6 εκατ. ευρώ αφορά στην ανάληψη δανειακών υποχρεώσεων του ΚΕΕΛΠΝΟ.

|  |  |  |  |
| --- | --- | --- | --- |
| **Πίνακας 3.29 Ισοζύγιο ΔΕΚΟ ανά Υπουργείο**  **(σε εκατ. ευρώ)** | | | |
|  | | | |
|  | | **2016**  **Εκτιμήσεις** | **2017**  **Προβλέψεις** |
| **1** | **Υπουργείο Οικονομίας και Ανάπτυξης** | **0** | **0** |
|  | *Ισοζύγιο* | *0* | *0* |
|  | *Εθνικολογιστικές προσαρμογές* | *0* | *0* |
| **2** | **Υπουργείο Ψηφιακής Πολιτικής, Τηλεπικοινωνιών και Ενημέρωσης** | **20** | **32** |
|  | *Ισοζύγιο* | *20* | *32* |
|  | *Εθνικολογιστικές προσαρμογές* | *0* | *0* |
| **3** | **Υπουργείο Εθνικής Άμυνας** | **52** | **55** |
|  | *Ισοζύγιο* | *-16* | *-11* |
|  | *Εθνικολογιστικές προσαρμογές* | *68* | *66* |
| **4** | **Υπουργείο Οικονομικών** | **1** | **52** |
|  | *Ισοζύγιο* | *-4* | *8* |
|  | *Εθνικολογιστικές προσαρμογές* | *5* | *45* |
| **5** | **Υπουργείο Υγείας** | **186** | **0** |
|  | *Ισοζύγιο* | *186* | *0* |
|  | *Εθνικολογιστικές προσαρμογές* | *0* | *0* |
| **6** | **Υπουργείο Διοικητικής Ανασυγκρότησης** | **0** | **0** |
|  | *Ισοζύγιο* | *0* | *0* |
|  | *Εθνικολογιστικές προσαρμογές* | *0* | *0* |
| **7** | **Υπουργείο Περιβάλλοντος και Ενέργειας** | **217** | **173** |
|  | *Ισοζύγιο* | *217* | *173* |
|  | *Εθνικολογιστικές προσαρμογές* | *0* | *0* |
| **8** | **Υπουργείο Υποδομών και Μεταφορών** | **1.192** | **295** |
|  | *Ισοζύγιο* | *-322* | *-449* |
|  | *Εθνικολογιστικές προσαρμογές* | *1.514* | *744* |
| **9** | **Υπουργείο Αγροτικής Ανάπτυξης και Τροφίμων** | **-15** | **9** |
|  | *Ισοζύγιο* | *-15* | *9* |
|  | *Εθνικολογιστικές προσαρμογές* | *0* | *0* |
| **10** | **Υπουργείο Τουρισμού** | **-4** | **2** |
|  | *Ισοζύγιο* | *-4* | *2* |
|  | *Εθνικολογιστικές προσαρμογές* | *0* | *0* |
|  | **Σύνολο Υπουργείων κατά ESA** | **1.648** | **619** |
|  | **Ισοζύγιο** | **62** | **-236** |
|  | **Λοιπές εθνικολογιστικές προσαρμογές** | **1.586** | **855** |

Όπως προκύπτει από τα στοιχεία του ανωτέρω πίνακα 3.29, το ισοζύγιο των ΔΕΚΟ, προ καταπτώσεων εγγυήσεων, προβλέπεται σε έλλειμμα ύψους 236 εκατ. ευρώ στο 2017, έναντι πλεονάσματος ύψους 62 εκατ. ευρώ των εκτιμήσεων του έτους 2016. Εάν όμως δεν ληφθεί υπόψη στο ισοζύγιο των εκτιμήσεων του έτους 2016, η θετική επίδραση από την ανάληψη από το Ελληνικό Δημόσιο, χρέους ύψους 500,6 εκατ. ευρώ, τότε το ισοζύγιο του έτους 2016 διαμορφώνεται σε έλλειμμα ύψους 439 εκατ. ευρώ. Η βελτίωση του ισοζυγίου κατά 203 εκατ. ευρώ, οφείλεται κυρίως στο καλύτερο αποτέλεσμα των συμβάσεων παραχώρησης των πέντε (5) αυτοκινητοδρόμων, λόγω της σταδιακής ολοκλήρωσης των έργων.

Κύρια πηγή εσόδων των ανωτέρω φορέων, αποτελούν τα έσοδα από πωλήσεις υπηρεσιών και δευτερευόντως, οι επιχορηγήσεις του ΠΔΕ για την υλοποίηση επενδυτικών δαπανών, ιδιαίτερα στους τομείς των μεταφορών και της κοινωνίας της πληροφορίας.

Η διαφοροποίηση των μεγεθών τόσο στο σκέλος των εσόδων, όσο και σε αυτό των δαπανών οφείλεται στο γεγονός ότι, από την 1/1/2017 δεν περιλαμβάνονται στις επαναταξινομημένες ΔΕΚΟ, οι εταιρείες ΤΡΑΙΝΟΣΕ ΑΕ και ΕΕΣΣΤΥ ΑΕ, τα οικονομικά μεγέθη των οποίων έχουν ληφθεί υπόψη στις εκτιμήσεις του έτους 2016, παρότι δεν είχαν περιληφθεί στον προϋπολογισμό, καθόσον αναμένεται η ολοκλήρωση της αποκρατικοποίησής τους εντός του 2017.

Αξίζει να σημειωθεί ότι, η μείωση των καταπτώσεων εγγυήσεων κατά 731 εκατ. ευρώ στο έτος 2017, επιφέρει ισόποση μείωση των δαπανών του Τακτικού Προϋπολογισμού, με ουδέτερο δημοσιονομικό αποτέλεσμα σε επίπεδο Γενικής Κυβέρνησης.

Η ανάλυση των ΔΕΚΟ ανά Υπουργείο, έχει ως εξής:

* Στον υποτομέα των ΔΕΚΟ του Υπουργείου Οικονομίας και Ανάπτυξης, περιλαμβάνεται η Μονάδα Οργάνωσης της Διαχείρισης Αναπτυξιακών Προγραμμάτων ΑΕ (ΜΟΔ ΑΕ), με αποστολή τη στήριξη και ενίσχυση της Δημόσιας Διοίκησης για την αποτελεσματική διαχείριση και εφαρμογή των συγχρηματοδοτούμενων από την Ευρωπαϊκή Ένωση Επιχειρησιακών Προγραμμάτων, καλύπτοντας κυρίως, ανάγκες σε εξειδικευμένο ανθρώπινο δυναμικό, συστήματα, εργαλεία και διαδικασίες, μεταφορά τεχνογνωσίας και υλικοτεχνική υποδομή. Η ΜΟΔ ΑΕ προβλέπεται ότι θα παρουσιάσει μηδενικό αποτέλεσμα στο έτος 2017.
* Στο Υπουργείο Ψηφιακής Πολιτικής, Τηλεπικοινωνιών και Ενημέρωσης εποπτευόμενος φορέας είναι η «Ελληνική Ραδιοφωνία Τηλεόραση (ΕΡΤ) ΑΕ», στόχος της οποίας, μεταξύ άλλων, είναι η παραγωγή στο έτος 2017 του νέου προγράμματος για την κάλυψη όλων των δομών της, συμπεριλαμβανομένης και της ολοκλήρωσης της λειτουργίας των δεκαεννέα (19) περιφερειακών σταθμών, καθώς και η αγορά και τοποθέτηση ψηφιακών πομποδεκτών. Το δημοσιονομικό αποτέλεσμα της ΕΡΤ για το έτος 2017, προβλέπεται στο ποσό των 31,5 εκατ. ευρώ, έναντι του ποσού των 20,0 εκατ. ευρώ του έτους 2016. Στη βελτίωση αυτή συμβάλλει η εκτιμώμενη απόδοση μερίσματος υπέρ του Ελληνικού Δημοσίου, ποσού ύψους 23,5 εκατ. ευρώ για την οικονομική χρήση του έτους 2016, έναντι απόδοσης μερίσματος ποσού ύψους 39,9 εκατ. ευρώ στο έτος 2016, το οποίο αφορούσε σωρευτικά τα έτη 2014 και 2015**.**
* Στο Υπουργείο Εθνικής Άμυνας, περιλαμβάνονται οι εταιρείες «Ελληνικά Αμυντικά Συστήματα (ΕΑΣ) ΑΒΕΕ» και «Ηλεκτρομηχανική Κύμης ΕΠΕ», για την οποία δεν έχουν περιληφθεί στοιχεία στον προϋπολογισμό του έτους 2017, καθόσον αναμένεται η λήψη αποφάσεων σχετικά με την λειτουργία της. Η ΕΑΣ ΑΒΕΕ προβλέπεται να εμφανίσει βελτιωμένο το αρνητικό αποτέλεσμα στο έτος 2017, με μείωση του ελλείμματος κατά 5 εκατ. ευρώ, έναντι του έτους 2016.
* Στο Υπουργείο Οικονομικών, περιλαμβάνονται οι φορείς «Ελληνική Αεροπορική Βιομηχανία ΑΕ (ΕΑΒ) ΑΕ» και «Ελληνική Βιομηχανία Οχημάτων (ΕΛΒΟ) ΑΕ», τα οικονομικά μεγέθη της οποίας δεν έχουν συμπεριληφθεί στον προϋπολογισμό του έτους 2017, λόγω του γεγονότος ότι βρίσκεται σε καθεστώς ειδικής εκκαθάρισης, με αναμενόμενη ολοκλήρωση την 31/12/2016. Το ισοζύγιο της ΕΑΒ ΑΕ στο έτος 2017 προβλέπεται να διαμορφωθεί σε πλεόνασμα ύψους 8 εκατ. ευρώ, έναντι ελλείμματος ύψους 4 εκατ. ευρώ των εκτιμήσεων του έτους 2016.
* Στο Υπουργείο Υγείας εποπτευόμενη ΔΕΚΟ είναι το «Κέντρο Ελέγχου και Πρόληψης Νοσημάτων (ΚΕΕΛΠΝΟ)», με βασικό σκοπό την προστασία και την προαγωγή της δημόσιας υγείας, την επιδημιολογική επιτήρηση λοιμωδών νοσημάτων, τη λειτουργία μονάδων ειδικών λοιμώξεων, την αντιμετώπιση έκτακτων κινδύνων για τη δημόσια υγεία, καθώς και την υποστήριξη ειδικών και ευαίσθητων κοινωνικών ομάδων του πληθυσμού. Σημειώνεται ότι το αποτέλεσμα του ΚΕΕΛΠΝΟ στο έτος 2016, ύψους 185,6 εκατ. ευρώ, οφείλεται αποκλειστικά στην ανάληψη των δανειακών του υποχρεώσεων από το Ελληνικό Δημόσιο.
* Στο Υπουργείο Διοικητικής Ανασυγκρότησης, εποπτευόμενη ΔΕΚΟ είναι η «Κοινωνία της Πληροφορίας (ΚτΠ) ΑΕ», η οποία αναμένεται να διαδραματίσει σημαντικό ρόλο στο πλαίσιο της προγραμματικής περιόδου 2014-2020, δραστηριοποιούμενη σε έργα Ηλεκτρονικής Διακυβέρνησης, στη συνέχιση έργων του Προγράμματος Αγροτικής Ανάπτυξης 2014-2020 (RURAL), καθώς και σε δράσεις Κρατικών Ενισχύσεων. Η εταιρεία παρουσιάζει ισοσκελισμένο προϋπολογισμό στα έτη 2016 και 2017.
* Στο Υπουργείο Περιβάλλοντος και Ενέργειας περιλαμβάνεται ο φορέας «Πράσινο Ταμείο», τα έσοδα του οποίου προέρχονται κυρίως από τη ρύθμιση αυθαιρέτων κτισμάτων, τα τέλη διαδικασιών περιβαλλοντικής αδειοδότησης και λοιπά πρόστιμα. Το αποτέλεσμα του Πράσινου Ταμείου προβλέπεται μειωμένο το 2017 σε σχέση με το 2016, λόγω μείωσης στην αναμενόμενη εισροή πόρων από τη νομιμοποίηση αυθαιρέτων κτισμάτων, εξαιτίας της παράτασης που δόθηκε στην καταληκτική προθεσμία υποβολής αιτήσεων υπαγωγής των ιδιοκτητών αυθαιρέτων στις διατάξεις του ν. 4178/2013. Το γεγονός αυτό, επέδρασε αρνητικά στην προσέλευση των πολιτών για την τακτοποίηση των αυθαιρέτων κτισμάτων με πληρωμή των σχετικών προστίμων εφάπαξ ή σε δόσεις.
* Στο Υπουργείο Υποδομών και Μεταφορών, περιλαμβάνονται οι φορείς: ΑΤΤΙΚΟ ΜΕΤΡΟ ΑΕ, Οργανισμός Σιδηροδρόμων Ελλάδος (ΟΣΕ) ΑΕ, ΕΡΓΟΣΕ ΑΕ, Οργανισμός Αστικών Συγκοινωνιών Αθηνών (ΟΑΣΑ) ΑΕ, Οδικές Συγκοινωνίες (ΟΣΥ) ΑΕ, Σταθερές Συγκοινωνίες (ΣΤΑΣΥ) ΑΕ, Οργανισμός Αστικών Συγκοινωνιών Θεσσαλονίκης (ΟΑΣΘ), ΕΓΝΑΤΙΑ ΟΔΟΣ ΑΕ, οι συμβάσεις παραχώρησης πέντε (5) αυτοκινητοδρόμων, TΡΑΙΝΟΣΕ ΑΕ και ΕΕΣΣΤΥ ΑΕ. Τα οικονομικά μεγέθη των δύο τελευταίων εταιρειών δεν περιλαμβάνονται στον προϋπολογισμό έτους 2017, λόγω της επικείμενης ολοκλήρωσης της αποκρατικοποίησής τους, ενώ οι συμβάσεις παραχώρησης των πέντε (5) αυτοκινητοδρόμων, συμπεριελήφθησαν, λόγω της πρόσφατης ένταξής τους στους φορείς της Γενικής Κυβέρνησης. Το ισοζύγιο των φορέων του εν λόγω υπουργείου κατά το έτος 2017, προβλέπεται αρνητικό ύψους 449 εκατ. ευρώ, έναντι ελλείμματος 322 εκατ. ευρώ των εκτιμήσεων του έτους 2016. Εν τούτοις και δεδομένου ότι το αποτέλεσμα του έτους 2016, προ της ανάληψης του χρέους των 315 εκατ. ευρώ του ΟΣΕ, διαμορφώνεται σε έλλειμμα ύψους 637 εκατ. ευρώ, αναμένεται βελτίωσή του κατά 188 εκατ. ευρώ στο έτος 2017, ή σε ποσοστό 30% περίπου.
* Στο Υπουργείο Αγροτικής Ανάπτυξης και Τροφίμων, υπάγονται ο «Ελληνικός Οργανισμός Γεωργικών Ασφαλίσεων (ΕΛΓΑ)», ο οποίος αποτελεί κεντρικό φορέα ασφαλιστικής κάλυψης των γεωργικών εκμεταλλεύσεων στην Ελλάδα και ο «Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων (ΟΠΕΚΕΠΕ)», με σκοπό τη διαχείριση των εισροών από το Ευρωπαϊκό Γεωργικό Ταμείο Εγγυήσεων (ΕΓΤΕ), το Ευρωπαϊκό Γεωργικού Ταμείο Αγροτικής Ανάπτυξης (ΕΓΤΑΑ) και το Ευρωπαϊκό Ταμείο Θάλασσας και Αλιείας (ΕΤΘΑ). Η διαμόρφωση του αποτελέσματος στο ποσό των 9 εκατ. ευρώ στο έτος 2017, έναντι αρνητικού ισοζυγίου ύψους 15 εκατ. ευρώ του έτους 2016, οφείλεται στη βελτίωση του αποτελέσματος του ΕΛΓΑ, το έλλειμμα του οποίου επιβαρύνθηκε ιδιαίτερα κατά το έτος 2016, λόγω αυξημένης καταβολής αποζημιώσεων στους αγρότες, για τις ζημιές στο φυτικό και το ζωικό κεφάλαιο.
* Τέλος στον υποτομέα ΔΕΚΟ του Υπουργείο Τουρισμού, περιλαμβάνεται ο «Ελληνικός Οργανισμός Τουρισμού (ΕΟΤ)». Η κυριότερη δράση του ΕΟΤ είναι η διαφήμιση και προβολή της χώρας στο εσωτερικό και εξωτερικό ως τουριστικού προορισμού. Τα έσοδα του ΕΟΤ προέρχονται κυρίως από την απόδοση ποσοστού επί των μικτών κερδών του Δημοσίου των Καζίνο Κέρκυρας και Πάρνηθας, καθώς και από την ενίσχυσή του από τον Κρατικό Προϋπολογισμό, για κάλυψη τόσο των λειτουργικών, όσο και των επενδυτικών δαπανών, συμπεριλαμβανομένης και της αναφερόμενης ανωτέρω κύριας δραστηριότητας. Η οικονομική επίδοση του οργανισμού, για το 2017, προβλέπεται να διαμορφωθεί στο ποσό των 2,3 εκατ. ευρώ, έναντι εκτιμώμενης επίδοσης -4,4 εκατ. ευρώ το 2016.

**9. Ληξιπρόθεσμες υποχρεώσεις**

Στο πλαίσιο της Σύμβασης Χρηματοδοτικής Διευκόλυνσης από τον Ευρωπαϊκό Μηχανισμό Σταθερότητας (ΕΜΣ) προβλέπεται η αποπληρωμή των ληξιπρόθεσμων υποχρεώσεων της Γενικής Κυβέρνησης προς τρίτους, συμπεριλαμβανομένων και των εκκρεμών επιστροφών φόρων, καθώς και η εκκαθάριση και αποπληρωμή εκκρεμών αιτήσεων συνταξιοδότησης. Για το λόγο αυτό, προβλέπεται ειδική χρηματοδότηση από τον ΕΜΣ αποκλειστικά για την αποπληρωμή των ανωτέρω υποχρεώσεων, συνολικού ποσού ύψους 6.600 εκατ. ευρώ για τα έτη 2016-2017.

Για το σκοπό αυτό, υλοποιείται από το Υπουργείο Οικονομικών πρόγραμμα εκκαθάρισης ληξιπρόθεσμων υποχρεώσεων των φορέων της Γενικής Κυβέρνησης, μέσω της ενίσχυσης των προϋπολογισμών των φορέων. Με απόφαση του Αναπληρωτή Υπουργού Οικονομικών καθορίστηκαν οι προϋποθέσεις, η διαδικασία και οι λοιπές λεπτομέρειες. Παράλληλα, συστάθηκε λογαριασμός του Ελληνικού Δημοσίου στην Τράπεζα της Ελλάδος, ο οποίος πιστώνεται με το προϊόν της ειδικής χρηματοδότησης από τον ΕΜΣ.

Στο τέλος του μηνός Ιουνίου του 2016 εκταμιεύτηκε η πρώτη δόση από τον ΕΜΣ ύψους 1.800 εκατ. ευρώ και η υλοποίηση του προγράμματος ξεκίνησε από τα μέσα του μηνός Ιουλίου.

Συνολικά, μέχρι το τέλος Σεπτεμβρίου μεταφέρθηκαν πιστώσεις στους προϋπολογισμούς των Υπουργείων και των λοιπών φορέων της Γενικής Κυβέρνησης, συνολικού ύψους 1.966,3 εκατ. ευρώ και από αυτές εκκαθαρίστηκαν ληξιπρόθεσμες υποχρεώσεις προς τρίτους ύψους 1.767,0 εκατ. ευρώ. Στα ανωτέρω ποσά συμπεριλαμβάνεται και ποσό ύψους 420 εκατ. ευρώ, το οποίο συμψηφίσθηκε στο σύνολό του με οφειλές τρίτων προς το Δημόσιο, χωρίς να απαιτηθεί αντίστοιχη χρηματοδότηση.

Αντίστοιχα, στο διάστημα Ιουλίου - Σεπτεμβρίου του 2016 δόθηκε χρηματοδότηση ύψους 152 εκατ. ευρώ για την αποπληρωμή εκκρεμών επιστροφών φόρων και εξοφλήθηκαν επιστροφές φόρων ύψους 107,3 εκατ. ευρώ.

|  |  |  |
| --- | --- | --- |
| **Πίνακας 3.30 Πρόγραμμα εξόφλησης ληξιπρόθεσμων οφειλών**  **Ιούλιος 2016 έως Σεπτέμβριος 2016**  **(σε εκατ. ευρώ)** | | |
|  | | |
|  | **Ενισχύσεις πιστώσεων - Επιχορηγήσεις** | **Πληρωμές** |
| Κράτος (Υπουργεία) | 474,4 | 459,5 |
| Οργανισμοί Τοπικής Αυτοδιοίκησης | 39,0 | 11,4 |
| Οργανισμοί Κοινωνικής Ασφάλισης | 557,8 | 455,2 |
| *εκ των οποίων ΕΟΠΥΥ* | *361,6* | *282,6* |
| Νοσοκομεία | 636,8 | 587,4 |
| Νομικά Πρόσωπα | 258,3 | 253,5 |
| **Σύνολο Γενικής Κυβέρνησης** | **1.966,3** | **1.767,0** |
| Επιστροφές φόρων | 152,0 | 107,3 |
| **Σύνολο** | **2.118,3** | **1.874,3** |

Οι ληξιπρόθεσμες υποχρεώσεις της Γενικής Κυβέρνησης την 30/6/2016 ανέρχονταν σε 5.929 εκατ. ευρώ, ενώ την 30/9/2016 περιορίσθηκαν στα 4.779 εκατ. ευρώ. Συνολικά, οι ληξιπρόθεσμες υποχρεώσεις της Γενικής Κυβέρνησης, συμπεριλαμβανομένων και των εκκρεμών επιστροφών φόρων, την 30/6/2016 ανέρχονταν σε 7.235 εκατ. ευρώ, ενώ την 30/9/2016 διαμορφώθηκαν στα 6.217 εκατ. ευρώ.

Μετά τη θετική αξιολόγηση της πορείας του προγράμματος ως και τον Σεπτέμβριο του τρέχοντος έτους, εκταμιεύτηκε από τον ΕΜΣ επιπλέον ποσό 1.700 εκατ. ευρώ στο τέλος Οκτωβρίου. Το μεγαλύτερο μέρος της χρηματοδότησης αυτής αναμένεται να αποδοθεί στους φορείς της Γενικής Κυβέρνησης εντός του 2016.

Οι εκταμιεύσεις του προγράμματος θα προσαρμόζονται ανάλογα με την πορεία της χρηματοδότησης από τον ΕΜΣ. Με τη συνέχιση της ομαλής χρηματοδότησης από τον ΕΜΣ, αναμένεται σημαντική μείωση των ληξιπρόθεσμων υποχρεώσεων της Γενικής Κυβέρνησης εντός του 2017. Παράλληλα, αναμένεται εντατικοποίηση της εκκαθάρισης και αποπληρωμής των εκκρεμών επιστροφών φόρων.

Επιπλέον, ως το τέλος του 2016 σχεδιάζεται να καθοριστούν οι λεπτομέρειες για την έκτακτη επιχορήγηση των Οργανισμών Κοινωνικής Ασφάλισης για την εκκαθάριση και αποπληρωμή εκκρεμών αιτήσεων συνταξιοδότησης, με στόχο την έναρξη της χρηματοδότησής τους στις αρχές του 2017.

Τα ποσά χρηματοδοτήσεων για εξόφληση ληξιπροθέσμων υποχρεώσεων εκταμιεύονται από τον Κρατικό Προϋπολογισμό και εμφανίζονται στους προϋπολογισμούς των λοιπών φορέων της Γενικής Κυβέρνησης, με ισόποση αύξηση των εσόδων τους (είσπραξη επιχορηγήσεων από το κράτος) και αύξηση των δαπανών τους για εξόφληση ληξιπρόθεσμων υποχρεώσεών τους. Σε δημοσιονομική βάση επέρχεται αντίστοιχη μείωση των ληξιπρόθεσμων υποχρεώσεων της Γενικής Κυβέρνησης προς ιδιώτες. Ως αποτέλεσμα, η επίπτωση του προγράμματος καθίσταται δημοσιονομικά ουδέτερη.

Σημειώνεται ότι, τόσο στις εκτιμήσεις για το έτος 2016, όσο και στις προβλέψεις για το έτος 2017, στα δημοσιονομικά μεγέθη (έσοδα, δαπάνες και μεταβολή απλήρωτων υποχρεώσεων) της Γενικής Κυβέρνησης δεν έχει ενσωματωθεί η επίπτωση του προγράμματος εκκαθάρισης ληξιπρόθεσμων υποχρεώσεων προς τρίτους.

**10. Δημοσιονομικές παρεμβάσεις της Σύμβασης Χρηματοδοτικής Διευκόλυνσης για τα έτη 2016-2017**

Η Σύμβαση Χρηματοδοτικής Διευκόλυνσης περιλαμβάνει μια σειρά δημοσιονομικές παρεμβάσεις, κυρίως στα φορολογικά έσοδα και στο ασφαλιστικό σύστημα, οι επιπτώσεις των οποίων έχουν ενσωματωθεί στις εκτιμήσεις για το 2016 αλλά και στις προβλέψεις για το 2017.

Πιο συγκεκριμένα, οι δημοσιονομικές αυτές παρεμβάσεις περιλαμβάνονται συνοπτικά και αναλυτικά στους πίνακες 3.31 και 3.32 αντίστοιχα.

|  |  |  |  |
| --- | --- | --- | --- |
| **Πίνακας 3.31 Δημοσιονομικές παρεμβάσεις Σύμβασης Χρηματοδοτικής Διευκόλυνσης 2016 - 2017, συνοπτικά και ανά κατηγορία παρέμβασης**  **(ποσά σε ακαθάριστη σωρευτική βάση και σε εκατ. ευρώ)** | | | |
|  |  |  |  |
|  |  | **2016** | **2017** |
|  |  |  |  |
|  | **Σύνολο Παρεμβάσεων Γενικής Κυβέρνησης** | **1.410,6** | **4.011,4** |
|  |  |  |  |
| **1** | Μισθολογικές παρεμβάσεις και μη μισθολογικές παροχές | 0,6 | 81,5 |
| **2** | Συνταξιοδοτικές παρεμβάσεις | 153,1 | 716,7 |
| **3** | Παρεμβάσεις σε εισφορές κοινωνικής ασφάλισης και κοινωνικά επιδόματα | 648,2 | 56,6 |
| **4** | Δαπάνες Υπουργείου Εθνικής Άμυνας | 5,1 | 93,1 |
| **5** | Αύξηση εσόδων εποπτευόμενων νομικών προσώπων, φορέων της Γενικής Κυβέρνησης | 0,0 | 12,5 |
| **6** | Παρεμβάσεις στο σκέλος των εσόδων Κρατικού Προϋπολογισμού | 603,6 | 3.051,0 |

**Παρατήρηση:** Στο σκέλος των δαπανών, το θετικό πρόσημο δηλώνει μείωση (εξοικονόμηση) δαπάνης, ενώ το αρνητικό πρόσημο δηλώνει αύξηση δαπάνης. Στο σκέλος των εσόδων, το θετικό πρόσημο σημαίνει αύξηση εσόδων και το αρνητικό πρόσημο δηλώνει μείωση εσόδων.

| **Πίνακας 3.32 Δημοσιονομικές παρεμβάσεις Σύμβασης Χρηματοδοτικής Διευκόλυνσης**  **2016 - 2017, αναλυτικά και ανά υποτομέα της Γενικής Κυβέρνησης**  **(ποσά σε ακαθάριστη σωρευτική βάση και σε εκατ. ευρώ)** | | | | | |
| --- | --- | --- | --- | --- | --- |
|  | | | | | |
|  |  |  |  | **2016** | **2017** |
|  |  |  |  |  |  |
|  |  |  | **Σύνολο Παρεμβάσεων (A+B)1** | **1.410,6** | **4.011,4** |
|  |  |  |  |  |  |
| **Α** |  |  | **Σύνολο Παρεμβάσεων Γενικής Κυβέρνησης στο σκέλος των Δαπανών (1+2+3)** | **807,0** | **960,4** |
|  |  |  |  |  |  |
|  | **1** |  | **Σύνολο Παρεμβάσεων Δαπανών Κεντρικής Διοίκησης (1.1+1.2+1.3)** | **-0,2** | **-728,4** |
|  |  |  |  |  |  |
|  |  | **1.1** | **Μισθολογικές παρεμβάσεις και παρεμβάσεις λοιπών μη μισθολογικών παροχών** | **-5,4** | **49,5** |
|  |  | i | Αλλαγή κανόνα προσλήψεων για τα έτη 2017-2019 | 0,0 | 36,5 |
|  |  | ii | Προσλήψεις επιπλέον του γενικού κανόνα προσλήψεων | -5,4 | -10,7 |
|  |  | iii | Αναμόρφωση ειδικών μισθολογίων | 0,0 | 23,8 |
|  |  |  |  |  |  |
|  |  | **1.2** | **Κοινωνικά Επιδόματα** | **0,0** | **-871,0** |
|  |  | i | Εισόδημα Κοινωνικής Αλληλεγγύης | 0,0 | -571,0 |
|  |  | ii | Παρεμβάσεις ενίσχυσης κοινωνικών δράσεων | 0,0 | -300,0 |
|  |  |  |  |  |  |
|  |  | **1.3** | **Δαπάνες Υπουργείου Εθνικής Άμυνας** | **5,1** | **93,1** |
|  |  | i | Μείωση ταμειακών αμυντικών και λοιπών δαπανών του Υπουργείου Εθνικής Άμυνας | 27,1 | 5,1 |
|  |  | ii | Παρεμβάσεις του ΥΠΕΘΑ | 0,0 | 88,0 |
|  |  | iii | Μείωση φυσικών παραλαβών εξοπλιστικών ως αποτέλεσμα μείωσης ισόποσων αναλήψεων υποχρεώσεων το 2016 | -22,0 | 0,0 |
|  |  |  |  |  |  |
|  | **2** |  | **Σύνολο Παρεμβάσεων Οργανισμών Κοινωνικής Ασφάλισης (2.1+2.2+2.3) 2** | **801,3** | **1.644,3** |
|  |  |  |  |  |  |
|  |  | **2.1** | **Συντάξεις (πλην Δημοσίου)** | **138,4** | **575,4** |
|  |  | i | Ασφαλιστική Μεταρρύθμιση στο ΕΤΕΑ (νέοι συνταξιούχοι) | 0,0 | 26,9 |
|  |  | ii | Ασφαλιστική Μεταρρύθμιση | 13,9 | 76,9 |
|  |  | iii | Αναπροσαρμογή επικουρικών συντάξεων ΕΤΕΑ (υφιστάμενοι συνταξιούχοι) | 114,6 | 348,5 |
|  |  | iv | Εξορθολογισμός συντάξεων λόγω θανάτου | 5,5 | 38,6 |
|  |  | v | Εφαρμογή ανώτατου ορίου (πλαφόν) συντάξεων | 0,0 | 43,1 |
|  |  | vi | Εξορθολογισμός οικογενειακών επιδομάτων | 1,8 | 12,4 |
|  |  | vii | Αναπροσαρμογή παροχών ΕΤΑΤ | 2,7 | 29,1 |
|  |  |  |  |  |  |
|  |  | **2.2** | **Συντάξεις Δημοσίου 3** | **14,7** | **141,3** |
|  |  | i | Ασφαλιστική Μεταρρύθμιση | 8,5 | 31,9 |
|  |  | ii | Εξορθολογισμός συντάξεων λόγω θανάτου | 6,2 | 20,1 |
|  |  | iii | Εφαρμογή ανώτατου ορίου (πλαφόν) συντάξεων | 0,0 | 89,3 |
|  |  |  |  |  |  |
|  |  | **2.3** | **Εισφορές Κοινωνικής Ασφάλισης και Κοινωνικά Επιδόματα** | **648,2** | **927,6** |
|  |  | i | Αναπροσαρμογή των εφάπαξ παροχών | 161,1 | 5,1 |
|  |  | ii | Σταδιακή αύξηση εισφορών ασφαλισμένων στον ΟΓΑ | 95,3 | 92,7 |
|  |  | iii | Σταδιακή μείωση δικαιούχων παροχής ΕΚΑΣ (αναπροσαρμογή ετήσιων εισοδηματικών κριτηρίων) | 165,0 | 586,3 |
|  |  | iv | Εναρμόνιση των ποσοστών εισφορών υπέρ κλάδου σύνταξης με αυτές του ΙΚΑ\_ΕΤΑΜ | 0,0 | -2,5 |
|  |  | v | Επίδομα κοινωνικής αλληλεγγύης προς ανασφάλιστους υπερήλικες | 0,0 | -80,0 |
|  |  | vi | Αναπροσαρμογή των παροχών του ΜΤΠΥ | 207,0 | 207,5 |
|  |  | vii | Κατάργηση από 1/1/2016 της ειδικής προσαύξησης του ΤΣΜΕΔΕ/ΕΤΑΑ και του κλάδου μονοσυνταξιούχων του ΤΣΑΥ/ΕΤΑΑ | -52,8 | -52,8 |
|  |  | viii | Αύξηση ασφαλιστικών εισφορών υπέρ επικουρικής σύνταξης κατά 1,0% για τα έτη 2016-2018 και κατά 0,5% για τα έτη 2019-2022 | 172,1 | 349,9 |
|  |  | ix. | Νέος τρόπος υπολογισμού των ασφαλιστικών εισφορών των αυτοαπασχολούμενων και ελεύθερων επαγγελματιών βάσει του πραγματικού τους εισοδήματος | 0,0 | 49,0 |
|  |  | x. | Εναρμόνιση των ποσοστών εισφορών υγείας για τους ασφαλισμένους ΟΓΑ & αυτοαπασχολούμενων | -1,4 | 3,0 |
|  |  | xi | Εφαρμογή ενιαίου τρόπου παρακράτησης της εισφοράς υπέρ υγείας στους συνταξιούχους | -25,1 | -120,8 |
|  |  | xii. | Παρεμβάσεις σε μη ανταποδοτικές χρεώσεις | -52,0 | -102,7 |
|  |  | xiii. | Αύξηση εισφορών λόγω κατάργησης ανταποδοτικών χρεώσεων | 4,1 | 9,9 |
|  |  | xiv. | Αντισταθμιστικά μέτρα ΕΚΑΣ | -25,0 | -17,0 |
|  |  |  |  |  |  |
|  | **3** |  | **Σύνολο Παρεμβάσεων στους λοιπούς υποτομείς της Γενικής Κυβέρνησης (3.1+3.2)** | **6,0** | **44,5** |
|  |  |  |  |  |  |
|  |  | **3.1** | **Μισθολογικές παρεμβάσεις και παρεμβάσεις λοιπών μη μισθολογικών παροχών** | **6,0** | **32,0** |
|  |  | i | Αλλαγή κανόνα προσλήψεων για τα έτη 2017-2019 | 0,0 | 14,5 |
|  |  | ii | Λοιπές μισθολογικές παρεμβάσεις | 6,0 | 17,5 |
|  |  |  |  |  |  |
|  |  | **3.2** | **Αύξηση εσόδων εποπτευόμενων Νομικών Προσώπων, φορέων της Γενικής Κυβέρνησης** | **0,0** | **12,5** |
|  |  | i | Νέα τιμολογιακή πολιτική ΟΑΣΘ | 0,0 | 12,5 |
|  |  |  |  |  |  |
| **Β** |  |  | **Σύνολο Παρεμβάσεων στο σκέλος των Εσόδων του Κρατικού Προϋπολογισμού** | **603,6** | **3.051,0** |
|  |  | 1 | Αναμόρφωση Κώδικα Φορολογίας Εισοδήματος | 250,0 | 966,0 |
|  |  | 2 | Αναμόρφωση συντελεστών και χρονική επέκταση της ειδικής εισφοράς αλληλεγγύης | 35,7 | 704,2 |
|  |  | 3 | Αύξηση συντελεστή Φ.Π.Α. (από 23% σε 24%) | 218,6 | 437,0 |
|  |  | 4 | Αναμόρφωση φορολογίας οχημάτων | 17,5 | 30,0 |
|  |  | 5 | Φόρος εισοδήματος στα εταιρικά αυτοκίνητα | 0,0 | 91,0 |
|  |  | 6 | Αναμόρφωση Ειδικού Φόρου Κατανάλωσης (ΕΦΚ) ενεργειακών προϊόντων | -17,6 | 422,0 |
|  |  | 7 | Αναμόρφωση φορολογίας στα επενδυτικά οχήματα | 0,0 | 19,3 |
|  |  | 8 | Τέλος στη συνδρομητική τηλεόραση | 10,4 | 25,0 |
|  |  | 9 | Τέλος συνδρομητών σταθερής τηλεφωνίας | 0,0 | 54,2 |
|  |  | 10 | Αύξηση συμμετοχής Δημοσίου στα μικτά κέρδη από τυχερά παίγνια | 56,8 | 56,8 |
|  |  | 11 | Αύξηση Ειδικού Φόρου Κατανάλωσης (ΕΦΚ) στο ζύθο | 36,2 | 62,0 |
|  |  | 12 | Αύξηση φόρου κατανάλωσης επί των τσιγάρων και του καπνού (συμπεριλαμβανομένων των ηλεκτρονικών τσιγάρων) | 0,0 | 142,0 |
|  |  | 13 | Φόρος επί του καφέ | 0,0 | 62,0 |
|  |  | 14 | Φορολογικές απαλλαγές από το νέο επενδυτικό νόμο | -4,0 | -20,4 |
|  |  |  |  |  |  |

**Παρατηρήσεις:**

**1** Στο σκέλος των δαπανών, το θετικό πρόσημο δηλώνει μείωση (εξοικονόμηση) δαπάνης, ενώ το αρνητικό πρόσημο δηλώνει αύξηση δαπάνης. Στο σκέλος των εσόδων, το θετικό πρόσημο σημαίνει αύξηση εσόδων και το αρνητικό πρόσημο δηλώνει μείωση εσόδων.

**2** Η ποσοτικοποίηση των μέτρων που αφορούν στις συντάξεις και λοιπές παρεμβάσεις των ΟΚΑ βασίζεται σε στοιχεία του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.

**3** Οι αποδόσεις των παρεμβάσεων στις συντάξεις Δημοσίου εμφανίζονται έως και το έτος 2016 στην Κεντρική Διοίκηση.